മറക്കാനാവാത്ത ഈണങ്ങളുടെ ദൂരദര്‍ശന് കാലം - Samakalika Malayalam\nമഹേന്ദ്ര കപൂറിന്റെ മഹാ...ഭാരത്, അശോക് പട്കിയുടെ മിലേ സുര്... മറക്കാനാവാത്ത ഈണങ്ങളുടെ ദൂരദര്‍ശന് കാലം ; രവിമേനോന് എഴുതുന്നു\nBy രവിമേനോന് | Published: 09th November 2018 02:30 PM |\nLast Updated: 09th November 2018 02:40 PM | A+A A- |\nഅമ്മമാരുടേയും അമ്മൂമ്മമാരുടേയും ഒരു തലമുറയെ മുഴുവന് പാട്ടുപാടി അടുക്കളയില്‍നിന്നു സ്വീകരണമുറിയിലേയ്ക്ക് ആവാഹിച്ചു വരുത്തിയിട്ടുണ്ട് മഹേന്ദ്ര കപൂര്; ഒന്നോ രണ്ടോ ദിവസമല്ല, തുടര്‍ച്ചയായി 94 ആഴ്ച. ''കര്‍മ്മണ്യേ വാധികാരസ്തേ മാ ഫലേഷു കദാചന''യില് തുടങ്ങി ''സംഭവാമി യുഗേ യുഗേ''യില് അവസാനിക്കുന്ന മൂന്നു മിനിട്ട് മാത്രം ദൈര്‍ഘ്യമുള്ള കപൂറിന്റെ ശീര്‍ഷകഗാനശകലത്തിന്റെ ചിറകിലേറിയാണ് ടെലിവിഷന് ചരിത്രത്തിലെ ഏറ്റവും വലിയ വിജയഗാഥകളില് ഒന്നായ 'മഹാഭാരതം' പരമ്പര ഇന്ത്യന് ജനതയെ തേടിയെത്തിയത്; 1988 ഒക്ടോബര് രണ്ട് മുതല് 1990 ജൂണ് 24 വരെ.\nദൂരദര്‍ശന്റെ പോയിമറഞ്ഞ സുവര്‍ണ്ണകാലം മുഴുവന് ഓര്‍മ്മയിലേയ്ക്ക് ഇരമ്പിക്കയറി വരും രാജ്കമല് ചിട്ടപ്പെടുത്തിയ ആ അവതരണ ശ്ലോകത്തോടൊപ്പം. ടെലിവിഷന് ഇത്രത്തോളം ജനകീയമായിട്ടില്ലാത്ത എണ്‍പതുകള്. ഞായറാഴ്ചകളില് അഞ്ചാറു കിലോമീറ്റര് അകലെയുള്ള അച്ഛന്റെ മൂത്ത സഹോദരിയുടെ വീട്ടില് പോകുമ്പോഴാണ് മഹാഭാരതം സീരിയല് കാണുക. കാണേണ്ടിവരുക എന്നുവേണം പറയാന്. കാലത്ത് ഒന്‍പത് മണിയായാല് അടുക്കളയിലെ പണികളെല്ലാം തിടുക്കത്തില് തീര്‍ത്ത് വല്യമ്മ പറയും: ''ദാ അയാള്‍ടെ നെലോളി തൊടങ്ങി. വാ പോവാം.'' മഹാ... ഭാരത് എന്ന് മഹേന്ദ്രകപൂര് തൊണ്ടപൊട്ടുമാറുച്ചത്തില് പാടുന്നത് അത്ര തീവ്രമായ സംഗീത ഭ്രമമൊന്നുമില്ലാത്ത വല്യമ്മയ്ക്ക് നിലവിളിയായി തോന്നിയത് സ്വാഭാവികം. പിന്നെ ഒരു ഓട്ടമാണ്. ഉമ്മറത്തെത്തുമ്പോഴേക്കും വലിയൊരു ആള്‍ക്കൂട്ടം രൂപപ്പെട്ടുകഴിഞ്ഞിരിക്കും 21 ഇഞ്ചിന്റെ സോളിഡെയര് ടെലിവിഷനു മുന്നില്. ചിലരൊക്കെ കസേരകളില് ഞെങ്ങിഞെരുങ്ങിയിരിക്കും. മറ്റു ചിലര് ബെഞ്ചിലും. വൈകിയെത്തിയവര് വെറും നിലത്ത് ചമ്രംപടിഞ്ഞാണിരിക്കുക. പരിസരത്ത് ടി.വിയുള്ള ഏക വീടായിരുന്നു വല്യമ്മയുടേത്. സ്‌ക്രീനില് നോക്കുന്നതിനെക്കാള് രസമാണ് പരമ്പര കാണാന് നിരന്നിരിക്കുന്നവരുടെ മുഖങ്ങള് നോക്കിയിരിക്കാന്. ഒരു ഭാവപ്രപഞ്ചം തന്നെ മിന്നിമറയുന്നതു കാണാം അവിടെ. ദ്രൗപതിയോടൊപ്പം വിതുമ്പും ചിലര്. ഭീമനോടൊപ്പം ഗര്‍ജ്ജിക്കും. ശകുനിയോടൊപ്പം മുറുമുറുക്കും... ഒരു മണിക്കൂര് കഴിഞ്ഞു മഹേന്ദ്രകപൂര് ''ഭാരത് കി യേ കഹാനി'' എന്നു തുടങ്ങുന്ന മംഗളഗീതം പാടിത്തുടങ്ങിയാലും എപ്പിസോഡ് തീര്‍ന്നുവെന്നു വിശ്വസിക്കാനാകാതെ ശ്വാസമടക്കിപ്പിടിച്ചിരിക്കുന്നുണ്ടാകും സദസ്സ്. അതൊരു കാലം.\nഇന്നിപ്പോള് ആ ബ്രഹ്മാണ്ഡ പരമ്പര ഓര്‍മ്മയില് അവശേഷിപ്പിക്കുന്നത് മഹേന്ദ്ര കപൂറിന്റെ മധ്യവയസ്സ് പിന്നിട്ട ശബ്ദഗാംഭീര്യം മാത്രം. '30 കൊല്ലത്തോളം സിനിമയില് പാടിയിട്ടും കിട്ടാത്ത പ്രശസ്തിയാണ് മഹാഭാരതം എനിക്ക് നേടിത്തന്നത്. ചില ചടങ്ങുകളില് പങ്കെടുക്കുമ്പോള് പ്രായംചെന്ന ആളുകള് വരെ വന്നു കാലില് വീഴും; സാഷ്ടാംഗം നമസ്‌കരിക്കും. ആദ്യമൊക്കെ സങ്കോചം തോന്നിയിരുന്നു. പിന്നെപ്പിന്നെ ശീലമായി...'' പില്‍ക്കാലത്ത് സ്‌ക്രീന് വാരികയ്ക്ക് നല്‍കിയ അഭിമുഖത്തില് കപൂര് പറഞ്ഞു. നിര്‍മ്മാതാവായ ബി.ആര്. ചോപ്രയ്ക്ക് നന്ദി പറയണം കപൂര്. മഹാഭാരതത്തിന്റെ ശീര്‍ഷകഗാനം ലതാ മങ്കേഷ്‌കറെ മനസ്സില് കണ്ടു ചിട്ടപ്പെടുത്തിയതായിരുന്നു സംഗീതസംവിധായകന് രാജ്കമല്. പകരം പുരുഷശബ്ദം മതി എന്നു തീരുമാനമായപ്പോള് യേശുദാസിനെക്കൊണ്ട് പാടിക്കാനായി ആലോചന.\nതന്റെ ഏറ്റവും മികച്ച ഹിന്ദി ചലച്ചിത്രഗാനങ്ങള്‍ക്ക് ആത്മാവ് പകര്‍ന്നുനല്‍കിയ ഗായകനെ എങ്ങനെ മറക്കാനാകും രാജ്കമലിന്? ചാന്ദ് ജൈസേ മുഖ്ഡെ പേ ബിന്ദിയ സിതാരെ, തെരെ തസ്വീര് കോ (സാവന് കോ ആനേ ദോ), കഹാം സേ ആയേ ബദ്രാ (ചഷ്മേ ബദ്ദൂര്)... എല്ലാം യേശുദാസിനുവേണ്ടി 1980-കളില് രാജ്കമല് സൃഷ്ടിച്ച ഹിറ്റ് ഗാനങ്ങള്. സംസ്‌കൃതവും ഹിന്ദിയും കൂടിക്കലര്‍ന്ന, ശാസ്ത്രീയ രാഗാധിഷ്ഠിതമായ 'മഹാഭാരത'ത്തിലെ ഗാനങ്ങള് യേശുദാസിന്റെ കൈകളില് സുരക്ഷിതമായിരിക്കുമെന്നായിരുന്നു രാജ്കമലിന്റെ കണക്കുകൂട്ടല്. എന്നാല്, നിര്‍മ്മാതാവ് ബി.ആര്. ചോപ്ര വഴങ്ങിയില്ല. അദ്ദേഹത്തിന്റെ മനസ്സില് ഒരേയൊരു ഗായകനേ ഉണ്ടായിരുന്നുള്ളൂ-മഹേന്ദ്ര കപൂര്. കപൂറിലെ ഗായകനെ ഇത്രയേറെ പ്രോത്സാഹിപ്പിച്ച മറ്റൊരു നിര്‍മ്മാതാവോ സംവിധായകനോ ഉണ്ടാവില്ല ബോളിവുഡില്. മുഹമ്മദ് റഫിയുമായുള്ള സൗന്ദര്യപ്പിണക്കംപോലും ചോപ്രയുടെ പടങ്ങളുടെ സംഗീതമേന്മയെ ബാധിക്കാതിരുന്നത് കപൂറിന്റെ സാന്നിധ്യം കൊണ്ടായിരുന്നു. ധൂല് കാ ഫൂല്, ഹംറാസ്, വക്ത്, ഗുംറാ തുടങ്ങി നിക്കാഹ് വരെ ഉദാഹരണങ്ങള് നിരവധി. ബി.ആര്. ഫിലിംസിന്റെ ഭാഗ്യശബ്ദമായ മഹേന്ദ്ര കപൂര് അങ്ങനെ 'മഹാഭാരത'ത്തിലെ മുഖ്യഗായകനാകുന്നു. ഒപ്പം ഇന്ത്യന് ടെലിവിഷന് ചരിത്രത്തിന്റെ ഭാഗവും.\nസിനിമയുടെ മുഖ്യധാരയിലായിരുന്നില്ല ഒരിക്കലും രാജ്കമല് എന്ന സംഗീത സംവിധായകന്റെ ഇടം. ചെയ്തതേറെയും മധ്യവര്‍ത്തി സിനിമകള്. അതില് കൂടുതലും ബോക്‌സാഫീസില് മൂക്കുകുത്തി വീണവ. ടെലിവിഷന് പരമ്പരകളുമായി സഹകരിക്കുന്നത് രണ്ടാംതരം ഏര്‍പ്പാടായി ബോളിവുഡിലെ മുന്‍നിര സംഗീത സംവിധായകര് കരുതിപ്പോന്നിരുന്ന കാലമായിരുന്നു അത്. സ്വാഭാവികമായും രണ്ടാംനിരയിലേയും മൂന്നാംനിരയിലേയും പ്രതിഭകളെ (പലരും പരസ്യമേഖലയില് പ്രവര്‍ത്തിക്കുന്നവര്) തേടിപ്പോകേണ്ടിവന്നു സീരിയല് നിര്‍മ്മാതാക്കള്‍ക്ക്. കുറഞ്ഞ പ്രതിഫലത്തില് ജോലിചെയ്യാന് സന്നദ്ധരായിരുന്നു ഇവരില് പലരും. രാജ്കമലിനെപ്പോലെ പാര്‍ശ്വവല്‍കൃതരായ ഒരുപിടി സംഗീതസംവിധായകര് അങ്ങനെ ദൂരദര്‍ശനിലൂടെ സാധാരണക്കാരന്റെ ഹൃദയങ്ങളില് സ്ഥാനം പിടിക്കുന്നു ജയദേവ്, എല്. വൈദ്യനാഥന്, വന്‍രാജ് ഭാട്യ, ലൂയി ബാങ്ക്സ്, സപന് ജഗ്മോഹന്, ഭാസ്‌കര് ചന്ദവര്‍ക്കര്, ഉദയ് മജൂംദാര് അങ്ങനെ പലരും. അവര് സൃഷ്ടിച്ച ലളിതസുന്ദരമായ ഈണങ്ങള്‍കൂടി ചേരുമ്പോഴേ 1980-കളിലെ ദൂരദര്‍ശന്റെ ചരിത്രം പൂര്‍ണ്ണമാകൂ. ഹംലോഗ്, ബുനിയാദ്, സുരഭി, രജനി, മാല്‍ഗുഡി ഡേയ്സ്, തമസ്, വിക്രം വേതാള്, ശക്തിമാന്, വാഗ്ലേ കി ദുനിയാ, അലിഫ് ലൈലാ, ചന്ദ്രകാന്ത തുടങ്ങി ഇന്ത്യന് ജനതയെ ജാതിമതഭേദമന്യേ ടെലിവിഷനു മുന്നില് പിടിച്ചിരുത്തിയ പരമ്പരകള് പലതും ഇന്നു കാലഹരണപ്പെട്ടിരിക്കാം. പക്ഷേ, അവയ്ക്ക് അകമ്പടി സേവിച്ച ശബ്ദങ്ങളും ഈണങ്ങളും ഇന്നും മായാതെ ഓര്‍മ്മയില് നില്‍ക്കുന്നു. റേഡിയോയില്‍നിന്നു ടെലിവിഷനിലേയ്ക്കുള്ള ഇന്ത്യന് പൗരന്റെ കൂടുമാറ്റത്തിന്റെ കഥകൂടി പറഞ്ഞുതരുന്നുണ്ട് അവ. നിര്‍ഭാഗ്യവശാല് ആ ഈണങ്ങള്‍ക്ക് പിന്നിലെ മാന്ത്രികരെ പലരും ഓര്‍ക്കുന്നുപോലുമില്ല ഇന്ന്.\nമുപ്പതിലെത്തിയ 'മിലേ സുര്'\nഅശോക് പട്കിയുടെ കഥയെടുക്കുക. ഈ പേര് ജീവിതത്തില് ഒരിക്കലും കേട്ടിട്ടില്ലാത്തവര്‍പോലും 1980-കളില് അദ്ദേഹം ദൂരദര്‍ശനുവേണ്ടി സ്വരപ്പെടുത്തിയ ഒരു ഗാനം ആവേശത്തോടെ ഓര്‍മ്മയില് സൂക്ഷിക്കുണ്ടാകും ഇന്ത്യയുടെ അനൗദ്യോഗിക ദേശീയഗീതം എന്നു പലരും വിശേഷിപ്പിക്കുന്ന 'മിലേ സുര് മേരാ തുംഹാര.' കൊങ്കണി ചിത്രമായ 'അന്തര്‍നാദി'ന്റെ സംഗീതത്തിന് 2006-ലെ മികച്ച സംഗീത സംവിധായകനുള്ള ദേശീയ അവാര്‍ഡ് നേടിയിട്ടുണ്ട് മുംബൈ സ്വദേശി പട്കി. നിരവധി മറാത്തി, കൊങ്കണി സിനിമകള്‍ക്കും മൂവായിരത്തോളം പരസ്യ ജിംഗിളുകള്‍ക്കും സംഗീതം നല്‍കിയിട്ടുമുണ്ട്. ശാസ്ത്രീയസംഗീതത്തില് ഔപചാരിക ശിക്ഷണമൊന്നും അവകാശപ്പെടാനില്ലാത്ത ഈ 77-കാരന് പക്ഷേ, ഇന്നും ഓര്‍ക്കപ്പെടുന്നത് 'മിലേ സുര് മേരാ തുംഹാര' എന്ന ഒരൊറ്റ പാട്ടിന്റെ പേരിലായിരിക്കും. എല്. വൈദ്യനാഥനായിരുന്നു ഗാനത്തിന്റെ സൃഷ്ടിയില് പട്കിയുടെ സഹായി. വാദ്യവിന്യാസം നിര്‍വ്വഹിച്ചത് ലൂയി ബാങ്ക്സ്. സംഗീതസംവിധാനത്തില് പണ്ഡിറ്റ് ഭീംസെന് ജോഷിയുടെ സംഭാവനയും ഉണ്ടായിരുന്നുവെന്നു സാക്ഷ്യപ്പെടുത്തുന്നു അദ്ദേഹത്തിന്റെ മകന് ജയന്ത്. പണ്ഡിറ്റ്ജി പാടി പ്രശസ്തമാക്കിയ ''ജോ ജേ ഹരി കോ സദാ'' എന്ന ഭജന്റെ ഈണമാണ് 'മിലേ സുര് മേരാ തുംഹാര'ക്ക് പ്രചോദനമായത്.\nദേശാഭിമാനം ഉണര്‍ത്തുന്ന ഒരു ഗാനചിത്രീകരണം എന്ന ആശയം കേന്ദ്ര സര്‍ക്കാരിന്റെ ലോക് സഞ്ചാര് പരിഷത്ത് മുന്നോട്ടുവെച്ചത് മൂന്നു പതിറ്റാണ്ടു മുന്‍പാണ്, 1988-ല്. ആ ദൗത്യം വെല്ലുവിളിയായി ഏറ്റെടുത്ത ദൂരദര്‍ശന് ഡയറക്ടര് ജനറല് ഭാസ്‌കര് ഘോഷ് ഗാനസൃഷ്ടിയുടെ ചുമതല സുഹൃത്തായ സുരേഷ് മല്ലിക്കിനെ ഏല്‍പ്പിക്കുന്നു. ഒഗില്‍വി ആന്‍ഡ് മേത്തറിന്റെ ക്രിയേറ്റീവ് ഹെഡാണ് അക്കാലത്ത് മല്ലിക്ക്. ഹിന്ദുസ്ഥാനി കര്‍ണാട്ടിക് ഫോക് സംഗീത ശാഖകള് സമന്വയിപ്പിച്ചു വേണം പാട്ടുണ്ടാക്കാന്. വിവിധ ജനവിഭാഗങ്ങളുടെ പ്രാദേശികവും ഭാഷാപരവുമായ പ്രാതിനിധ്യവും നിര്‍ബന്ധം. ''ഹിന്ദുസ്ഥാനിയിലും കര്‍ണാട്ടിക്കിലും പൊതുവായി ഉള്ള രാഗമാണ് ഭൈരവി. ആ രാഗമായിരിക്കണം ഗാനത്തിന്റെ അന്തര്‍ധാര.'' ഭാസ്‌കര് ഘോഷ് പറഞ്ഞു. സ്വന്തം പരസ്യസ്ഥാപനത്തില് അക്കൗണ്ട്സ് മാനേജരായിരുന്ന പിയൂഷ് പാണ്ഡെയെ വരികള് എഴുതാന് ചുമതലപ്പെടുത്തുന്നു മല്ലിക്ക്. രണ്ടേ രണ്ട് ഉപാധികളെ ഉണ്ടായിരുന്നുള്ളു അദ്ദേഹത്തിന്: ''ലളിതവും സുതാര്യവുമായിരിക്കണം രചന. എളുപ്പം സാധാരണക്കാരന്റെ ചുണ്ടിലും മനസ്സിലും അത് ഇടം നേടുകയും വേണം.'' പാണ്ഡെ എഴുതിക്കൊണ്ടുവന്ന 17 രചനകളും വഴിക്കുവഴിയായി തിരസ്‌കരിച്ച ശേഷം പതിനെട്ടാമത്തെ രചന മല്ലിക്ക് സന്തോഷപൂര്‍വ്വം സ്വീകരിക്കുന്നു, 'മിലേ സുര് മേരാ തുംഹാര തോ സുര് ബനേ ഹമാരാ...' അതായിരുന്നു തുടക്കം. പിന്നെയുള്ളത് ചരിത്രം.\nമുഖ്യഗായകരായി ഭീംസെന് ജോഷി, ബാലമുരളീകൃഷ്ണ, ലത മങ്കേഷ്‌കര്, കവിത കൃഷ്ണമൂര്‍ത്തി, ശുഭാംഗി ബോസ്, സുചിത്ര മിത്ര എന്നിവര്. സ്‌ക്രീനിലെ പശ്ചാത്തല താരസാന്നിധ്യങ്ങളായി അമിതാഭ് ബച്ചന്, ജിതേന്ദ്ര, മിഥുന് ചക്രവര്‍ത്തി, ശര്‍മിള ടാഗോര്, വഹീദ റഹ്മാന്, കമല് ഹാസന്, പ്രകാശ് പദുകോണ്, പി.കെ. ബാനര്‍ജി തുടങ്ങിയവര്. 1988 ആഗസ്റ്റ് 15-ന് ചെങ്കോട്ടയില് പ്രധാനമന്ത്രി രാജീവ് ഗാന്ധിയുടെ സ്വാതന്ത്ര്യദിന പ്രസംഗത്തിന് തൊട്ടുപിന്നാലെയായിരുന്നു 'മിലെ സുര് മേരാ തുംഹാര'യുടെ ആദ്യ സംപ്രേഷണം. അശോക് പട്കിയും വൈദ്യനാഥനും ലൂയി ബാങ്ക്സും ചേര്‍ന്നു സൃഷ്ടിച്ച ആവേശമുണര്‍ത്തുന്ന സംഗീതത്തിന്റെ അകമ്പടിയോടെ ഗാനവും അതിന്റെ ദൃശ്യാവിഷ്‌കാരവും ഒരു ദേശീയ വികാരമായി വളര്‍ന്നത് പെട്ടെന്നാണ്. ദൂരദര്‍ശന്റെ പ്രഭവകാലമായിരുന്നു അതെന്നുകൂടി ഓര്‍ക്കണം. ''ശാസ്ത്രീയസംഗീത വേദിയില് മാത്രം ഒതുങ്ങിനിന്ന എന്നെ ജനകീയനാക്കി മാറ്റിയത് 'മിലേ സുര് മേരാ തുംഹാര'യിലെ സാന്നിധ്യമാണ്. കൊച്ചുകുട്ടികള്‍പോലും തിരിച്ചറിയുന്നു ഇന്നെന്നെ'' -ഭീംസെന് ജോഷി ഒരിക്കല് പറഞ്ഞു.\n'മിലേ സുര് മേരാ തുംഹാര' മുപ്പതു വര്‍ഷം പിന്നിടുമ്പോള് ഓര്‍മ്മയിലെത്തുന്ന മറ്റൊരു പേര് കൂടിയുണ്ട് എറണാകുളം ജില്ലയിലെ ചുള്ളിക്കല് സ്വദേശി കെ.ജെ. കുരുവിളയുടെ. മുംബൈ പരസ്യലോകത്ത് ഏറെക്കാലം ജിംഗിള് ഗായകനായി നിറഞ്ഞുനിന്ന കുരുവിളയാണ് ഗാനത്തിലെ മലയാളം വരികള്‍ക്ക് ശബ്ദം നല്‍കിയത്- ''എന്റെ സ്വരവും നിങ്ങളുടെ സ്വരവും ഒത്തുചേര്‍ന്നു നമ്മുടെ സ്വരമായ്.'' മുംബൈയിലെ അറിയപ്പെടുന്ന സ്റ്റേജ് ഗായകന് കൂടിയായിരുന്ന കുരുവിളയുടെ ശബ്ദത്തിലാണ് ലൈഫ്ബോയ് സോപ്പിന്റേയും വിക്കോ വജ്രദന്തി ടൂത്ത് പേസ്റ്റിന്റെയുമൊക്കെ റേഡിയോ പരസ്യങ്ങള് വര്‍ഷങ്ങളോളം മലയാളികളെ തേടിയെത്തിയത്. കുരുവിള ഉള്‍പ്പെടെ 'മിലേ സുര് മേരാ തുംഹാര'യുടെ സൃഷ്ടിയുമായി ബന്ധപ്പെട്ട പലരും ഇന്നില്ല. നിനച്ചിരിക്കാതെ വല്ലപ്പോഴുമൊക്കെ ദൂരദര്‍ശനില് ആ ഗാനദൃശ്യങ്ങള് പ്രത്യക്ഷപ്പെടുമ്പോള് ഇന്ത്യന് ടെലിവിഷന്റെ വസന്തകാലം വീണ്ടും ഓര്‍മ്മയിലെത്തും. ടാം റേറ്റിംഗിനെക്കുറിച്ചു വേവലാതിയില്ലാതെ ഉന്നതനിലവാരമുള്ള പരിപാടികള് മാത്രം പ്രേക്ഷകരിലെത്തിക്കാന് ദൂരദര്‍ശന് ഉത്സാഹം കാണിച്ചിരുന്ന കാലം. 'ഫിര് മിലേ സുര് മേരാ തുംഹാര' എന്ന പേരില് രണ്ടു പതിറ്റാണ്ടിനു ശേഷം ഈ ഗാനം ടെലിവിഷനില് പുനരാവിഷ്‌കരിക്കപ്പെട്ടെങ്കിലും 'ഒറിജിന'ലിനോട് താരതമ്യംപോലും ഉണ്ടായിരുന്നില്ല പുതിയ പതിപ്പിന്. സിനിമാക്കാര്‍ക്ക് മുന്‍തൂക്കം നല്‍കിക്കൊണ്ടുള്ള ഒരു കെട്ടുകാഴ്ച മാത്രമായി ചുരുങ്ങി അത്.\nമറക്കാനാവാത്ത ഈണങ്ങള് അങ്ങനെ എത്രയെത്ര. ടെലിവിഷന് ചാനലുകളുടെ മഹാപ്രളയത്തിനു നടുവില് ജീവിക്കുന്ന പുതിയ തലമുറയ്ക്ക് ഇതൊക്കെ തമാശയായി തോന്നിയേക്കാം. പക്ഷേ, മിനിസ്‌ക്രീനിലെ ചലിക്കുന്ന ദൃശ്യങ്ങള്‍ക്കായി കണ്ണിമയ്ക്കാതെ കാത്തിരുന്ന 80-കളിലെ യുവതലമുറയ്ക്ക് അതങ്ങനെയല്ലായിരുന്നു. ആ സംഗീതശകലങ്ങളെ സ്വന്തം ജീവിതത്തിന്റെ ഭാഗമായി കൊണ്ടുനടന്നു അവരില് പലരും. നിര്‍മ്മയുടേയും ലിറിലിന്റേയും രസ്നയുടേയും റെക്സോണയുടേയുമൊക്കെ ജിംഗിളുകള് ഗൃഹാതുരത്വത്തോടെ ഹലോ ട്യൂണായി നിലനിര്‍ത്തുന്നവര് വരെയുണ്ട് അക്കൂട്ടത്തില്. ''സിനിമാപ്പാട്ടുകളോളം തന്നെ ജനപ്രിയമായിരുന്നു ആ പരസ്യഗീതങ്ങളും.'' പിന്നണി ഗായിക പ്രീതി സാഗറിന്റെ വാക്കുകള്. ''കേള്‍ക്കുമ്പോള് ലളിതമായി തോന്നുമെങ്കിലും അവയ്ക്കു പിന്നില് പ്രതിഭാശാലികളായ എത്രയോ കലാകാരന്മാരുടെ ബുദ്ധിയും ഭാവനയും കൂടിയുണ്ടായിരുന്നു.'' ഹോക്കിന്‍സ് പ്രഷര് കുക്കര്, ലിറില് സോപ്പ്, നിര്‍മ, പാന് പരാഗ്, ലിപ്ടണ് തുടങ്ങി 1980-കളില് സൂപ്പര്‍ഹിറ്റായി മാറിയ പല ജിംഗിളുകള്‍ക്കും ശബ്ദം പകര്‍ന്ന ഗായികയാണ് പ്രീതി.\nരവിശങ്കര് സൃഷ്ടിച്ച ഈണം\nപണ്ഡിറ്റ് രവിശങ്കറില്‍നിന്നു തുടങ്ങുന്നു ഇന്ത്യന് ടെലിവിഷന്റെ സംഗീതചരിത്രം. ഷഹനായ് ഇതിഹാസം ഉസ്താദ് അലി അഹമ്മദ് ഹുസൈന് ഖാനോടൊപ്പം ദൂരദര്‍ശന്റെ വിഖ്യാതമായ സിഗ്നേച്ചര് ട്യൂണ് ചിട്ടപ്പെടുത്തിയത് രവിശങ്കറാണ്. രാഷ്ട്രത്തിന്റെ ഔദ്യോഗിക ചാനലിന് ഒരു പ്രമേയ സംഗീതം അനിവാര്യമായ ഘട്ടമെത്തിയപ്പോള് രവിശങ്കറിനെ തന്നെ ആ ചുമതല ഏല്‍പ്പിക്കണമെന്നു നിര്‍ബന്ധം പിടിച്ചു അന്നത്തെ പ്രധാനമന്ത്രി ഇന്ദിരാ ഗാന്ധി. ഒരൊറ്റ ഉപാധിയേ ഉണ്ടായിരുന്നുള്ളൂ ഇന്ദിരയ്ക്ക്. ഇഖ്ബാലിന്റെ പ്രശസ്തമായ ''സാരേ ജഹാം സേ അഛാ'' എന്ന ദേശഭക്തി ഗാനത്തില്‍നിന്നു പ്രചോദനം ഉള്‍ക്കൊണ്ടു വേണം ഈണം സൃഷ്ടിക്കാന്; അതേ സമയം അത് മൗലികമാവുകയും വേണം. രവിശങ്കറിനു സന്തോഷമേ ഉണ്ടായിരുന്നുള്ളൂ ആ ദൗത്യം ഏറ്റെടുക്കാന്. ഇഖ്ബാലിന്റെ രചനയുമായി വലിയൊരു ആത്മബന്ധമുണ്ട് പണ്ഡിറ്റ്ജിക്ക്. ആ ഗാനം നമ്മള് ഇപ്പോള് കേള്‍ക്കുന്ന രീതിയില് ചിട്ടപ്പെടുത്തിയത് അദ്ദേഹമാണ് 1945-ല് ഇപ്റ്റയുമായി (ഇന്ത്യന് പീപ്പിള്‍സ് തീയേറ്റര് അസോസിയേഷന്) ബന്ധപ്പെട്ടു പ്രവര്‍ത്തിച്ചിരുന്ന കാലത്ത്. അതുവരെ കുറെക്കൂടി മന്ദഗതിയിലും ശോകഭാവത്തിലും ആലപിക്കപ്പെട്ടിരുന്ന സാരേ ജഹാം സേ അഛാ രവിശങ്കറിന്റെ മാന്ത്രിക സ്പര്‍ശത്താല് ഊര്‍ജ്ജസ്വലമായ ഒരു ശ്രവ്യാനുഭവമായി മാറുന്നു. ഈ ഗാനത്തിന്റെ പല്ലവിയുടെ ഒരു ഭാഗത്തെയാണ് ദൂരദര്‍ശന്റെ സിഗ്നേച്ചര് ട്യൂണ് സൃഷ്ടിക്കാന് രവിശങ്കര് ആശ്രയിച്ചത്. ഉസ്താദ് അലി അഹമ്മദ് ഹുസൈന് ഖാന് ഹൃദയസ്പര്‍ശിയായി ഷഹനായിയില് ആവിഷ്‌കരിച്ച ആ സംഗീതശകലം പുതിയൊരു ദൃശ്യമാധ്യമ സംസ്‌കാരത്തിന്റെ ഉണര്‍ത്തുപാട്ടാകണം എന്നായിരുന്നു ഇന്ദിരാ ഗാന്ധിയുടെ ആഗ്രഹം. പക്ഷേ, ട്യൂണ് കേട്ടപ്പോള് പലരുടേയും നെറ്റിചുളിഞ്ഞു. തെല്ലു വിഷാദസാന്ദ്രമായില്ലേ അതെന്നൊരു തോന്നല്. ഷഹനായിയുടെ സാന്നിധ്യമാകാം കാരണം. പക്ഷേ, പണ്ഡിറ്റ് രവിശങ്കറിന് സംശയമൊന്നും ഉണ്ടായിരുന്നില്ല. ''മനസ്സില് ആഹ്ലാദം മാത്രമല്ല, അഭിമാനം കൂടി നിറയ്ക്കും ഈ ഈണം.'' 1973-ലാണ് റെക്കോര്‍ഡ് ചെയ്തതെങ്കിലും ദൂരദര്‍ശന് ലോഗോയുടെ പശ്ചാത്തലത്തില് ആ സംഗീത ശകലം ആദ്യം മുഴങ്ങിക്കേട്ടത് 1976 ഏപ്രില് ഒന്നിനാണ്. നാഷണല് ഇന്‍സ്റ്റിറ്റിയൂട്ട് ഓഫ് ഡിസൈനില് വിദ്യാര്‍ത്ഥിയായിരുന്ന ദേവാശിഷ് ഭട്ടാചാര്യ അതിനകം ഡി.ഡിയുടെ പ്രശസ്തമായ ലോഗോ രൂപപ്പെടുത്തിക്കഴിഞ്ഞിരുന്നു.\nപരീക്ഷണാടിസ്ഥാനത്തില് രാജ്യത്ത് ടെലിവിഷന് സംപ്രേഷണം ആരംഭിച്ചിട്ട് 17 വര്‍ഷം പിന്നിട്ടിരുന്നു അപ്പോഴേക്കും. അഞ്ചു മിനിട്ട് നീളുന്ന വാര്‍ത്താസംപ്രേഷണം തുടങ്ങിയത് 1965-ല്. ഒരു വ്യാഴവട്ടം കൂടി കഴിഞ്ഞ് ആദ്യ ടെലിവിഷന് പരമ്പരയായ 'ലഡ്ഡൂ സിംഗ് ടാക്‌സിവാല' എത്തുന്നു. 1982-ലായിരുന്നു ഏറ്റവും വിപ്ലവാത്മകമായ മാറ്റം. ഇന്ത്യന് ടെലിവിഷന് ബ്ലാക്ക് ആന്‍ഡ് വൈറ്റ് യുഗത്തില്‍നിന്നു വര്‍ണ്ണപ്പകിട്ടിലേക്ക് മാറിയത് ആ വര്‍ഷത്തെ ഡല്‍ഹി ഏഷ്യന് ഗെയിംസോടെയാണ്. തൊട്ടുപിന്നാലെ ദൂരദര്‍ശനില് ജനപ്രിയ പരമ്പരകളുടെ പ്രവാഹമായി. ചരിത്രകഥകള്, പുരാണങ്ങള്, മാന്ത്രികക്കഥകള്, മികച്ച സാഹിത്യകൃതികളുടെ ആവിഷ്‌കാരങ്ങള്... അങ്ങനെ വൈവിധ്യം പുലര്‍ത്തിയ ഒരുപിടി പരിപാടികള്. സാധാരണക്കാരനായ പ്രേക്ഷകനെ എളുപ്പം ആകര്‍ഷിക്കാന് പോന്ന പ്രമേയസംഗീതവും ശീര്‍ഷകഗാനങ്ങളും ഈ പരമ്പരകളുടെ പ്രത്യേകതകളായിരുന്നു. ഒരേ സമയം ലാളിത്യവും നാടന് തനിമയും കാത്തുസൂക്ഷിച്ച ഈണങ്ങള്.\n'മാല്‍ഗുഡി ഡേയ്സ്' ഓര്‍ക്കുക. ഗ്രാമ്യവിശുദ്ധി നിറഞ്ഞ ആ പരമ്പര ഇന്ത്യന് ടെലിവിഷന് ചരിത്രത്തില്‍ത്തന്നെ സമാനതകളില്ലാത്ത ദൃശ്യാനുഭവം. ആര്.കെ. നാരായണിന്റെ വിഖ്യാത രചനയ്ക്ക് ദൃശ്യാവിഷ്‌കാരം നല്‍കുമ്പോള് സംവിധായകനും നടനുമായ ശങ്കര്‍നാഗിന്റെ മനസ്സില് ഒരൊറ്റ സംഗീതസംവിധായനെ ഉണ്ടായിരുന്നുള്ളൂ- എല്. വൈദ്യനാഥന്. ജി.കെ. വെങ്കിടേഷിന്റെ സഹായിയായിരുന്ന കാലം മുതലേ വൈദ്യനാഥനെ അറിയാം ശങ്കറിന്. അദ്ദേഹത്തിന്റെ കഴിവുകളില് പൂര്‍ണ്ണ വിശ്വാസവുമുണ്ട്. സത്യജിത് റായിയുടെ ക്ലാസ്സിക് ചിത്രമായ പഥേര് പാഞ്ചലിയുടെ മാതൃകയില് പ്രകൃതിയോടും പഴയ കാലത്തോടും ചേര്‍ന്നുനില്‍ക്കുന്ന ഈണമാണ് തനിക്ക് വേണ്ടതെന്ന് ശങ്കര് നാഗ് പറഞ്ഞപ്പോള് അതൊരു വെല്ലുവിളിയായിത്തന്നെ എടുത്തു വൈദ്യനാഥന്. പുല്ലാംകുഴലിന്റേയും തബലയുടേയും പശ്ചാത്തലത്തില് മോഹന രാഗ സ്പര്‍ശം നല്‍കി വൈദ്യനാഥന് ജന്മം നല്‍കിയ ആ കൊച്ചു ഗാനശകലം അന്നത്തെ ടി.വി പ്രേക്ഷകരുടെ തലമുറ എങ്ങനെ മറക്കാന്? വൈദ്യനാഥന് തന്നെ ശബ്ദം നല്‍കിയ 'താനാന തനാനാന നാ' എന്ന ആ വരി ഇത്രയും വര്‍ഷങ്ങള്‍ക്കുശേഷവും കാതിലും മനസ്സിലുമുണ്ട്. ''ലാളിത്യം തന്നെയാവണം അതിനെ ഇത്രയും ജനകീയമാക്കിയത്.'' പില്‍ക്കാലത്ത് മാല്‍ഗുഡി ഡേയ്സിന്റെ ശീര്‍ഷക സംഗീതത്തെക്കുറിച്ച് ചോദിച്ചപ്പോള് വൈദ്യനാഥന് പറഞ്ഞു. ''മൊത്തത്തില് ഒരു ഗ്രാമീണ അന്തരീക്ഷമാണ് പരമ്പരയ്ക്ക്. കാലഘട്ടമാകട്ടെ, സ്വാതന്ത്ര്യത്തിന് മുന്‍പുള്ളതും. ഗൃഹാതുരവും കുട്ടികളുടെപോലും മനസ്സില് നില്‍ക്കുന്നതുമായ ഒരു ഈണത്തിനുവേണ്ടി ദിവസങ്ങള് തലപുകച്ചിട്ടുണ്ട്. തികച്ചും യാദൃച്ഛികമായി ഒരു മൂളിപ്പാട്ടായി എന്റെ ചുണ്ടില് കടന്നുവന്നതാണ് നിങ്ങള് കേള്‍ക്കുന്ന ഈണം. പാടിക്കേള്‍പ്പിച്ചയുടന് അത് ശങ്കര് നാഗിന് ഇഷ്ടപ്പെട്ടു. ആര്.കെ. ലക്ഷ്മണിന്റെ രേഖാചിത്രങ്ങളുടെ അകമ്പടിയോടെ അദ്ദേഹം അത് ഭംഗിയായി ചിത്രീകരിക്കുകയും ചെയ്തു.'' മലയാളമുള്‍പ്പെടെ വിവിധ തെന്നിന്ത്യന് ഭാഷകളിലായി ഇരുനൂറോളം സിനിമകള്‍ക്ക് ഗാനമൊരുക്കിയിട്ടുണ്ടെങ്കിലും വൈദ്യനാഥന്റെ ഏറ്റവും വലിയ ഹിറ്റ് മാല്‍ഗുഡിയുടെ ഹൃദയഗീതം തന്നെയാവണം. വൈദ്യനാഥന്റെ ഇളയ സഹോദരന് എല്. സുബ്രഹ്മണ്യന്റെ സാന്നിധ്യവും ഉണ്ടായിരുന്നു ഒരിക്കല് ദൂരദര്‍ശനില്. ജനപ്രിയ പരമ്പരകളില് ഒന്നായ 'സുരഭി'യുടെ ശീര്‍ഷക സംഗീതം ചിട്ടപ്പെടുത്തിയതും വാദ്യവിന്യാസം നിര്‍വ്വഹിച്ചതും സുബ്രഹ്മണ്യമാണ്. രേണുക ഷഹാനേയും സിദ്ധാര്‍ഥ് കക്കും അവതരിപ്പിച്ച ഈ പരിപാടിക്കുവേണ്ടി ഫ്യൂഷന് സംഗീതത്തിന്റേയും ക്വയറിന്റേയും സാധ്യതകള് പ്രയോജനപ്പെടുത്തി അദ്ദേഹം.\nഉസ്താദ് അലി അഹമ്മദ് ഹുസൈന് ഖാന്\nഭാനു ഗുപ്ത എന്നു കേള്‍ക്കുമ്പോള് ഓര്‍മ്മയില് ഒഴുകിയെത്തുക ആര്.ഡി. ബര്‍മ്മന് ചിട്ടപ്പെടുത്തി അനശ്വരമാക്കിയ കുറേ ചലച്ചിത്രഗാനങ്ങളാണ്. ചിങ്കാരി കോയീ ബഡ്കെ (അമര്‍പ്രേം), ഏക് ചതുര്‍നാര് (പഡോസന്), മെഹബൂബ മെഹ്ബൂബ (ഷോലെ), യാദോം കി ബാരാത് ( യാദോം കി ബാരാത് ), തെരെ ബിനാ സിന്ദഗി സെ (ആന്ധി), കുച്ഛ് നാ കഹോ (1942 എ ലവ് സ്റ്റോറി)... ഈ ക്ലാസ്സിക്ക് ഗാനങ്ങളിലെല്ലാമുണ്ട് ഗുപ്തയുടെ ഗിറ്റാര് വൈഭവം. അമിതാബ് ബച്ചന്റെ കഥാപാത്രം ഹാര്‍മോണിക്കയില് വായിക്കുന്ന ഷോലെയിലെ തീം മ്യൂസിക് ചിട്ടപ്പെടുത്തി അവതരിപ്പിച്ചതും ഗുപ്ത തന്നെ. സിനിമാ സംഗീത സംവിധായകനാകാന് ഗുപ്ത ആഗ്രഹിച്ചിരുന്നെങ്കിലും വിധി അതിന് അവസരമൊരുക്കിയില്ല. ഹിന്ദി സിനിമയിലെ എത്രയോ അനശ്വരഗാനങ്ങളുടെ പിന്നണിയില് അജ്ഞാതനായി മറഞ്ഞിരിക്കാനായിരുന്നു അദ്ദേഹത്തിന് യോഗം. എങ്കിലും ടെലിവിഷനില് ഭാനു ഗുപ്തയിലെ കമ്പോസറുടെ കയ്യൊപ്പുള്ള ഒരു ഈണമുണ്ട്. 1980-കളില് പ്രിയ ടെണ്ടുല്‍ക്കറിനെ നായികയാക്കി ബസു ചാറ്റര്‍ജി സംവിധാനം ചെയ്ത 'രജനി' എന്ന പരമ്പരയുടെ ശീര്‍ഷകഗാനം. ''ലഡ്കി ഹേ ഏക്, നാം രജനി ഹേ'' എന്നു തുടങ്ങുന്ന ആ ഗാനം പാടിയത് ആശ ഭോസ്ലെ. ''ബസു ദായുടെ നിരവധി സിനിമകളില് ഞാന് ഗിറ്റാറും മൗത്ത് ഓര്‍ഗനും വായിച്ചിട്ടുണ്ട്. ഒരു സിനിമയിലെങ്കിലും സംഗീത സംവിധാനം നിര്‍വ്വഹിക്കാനുള്ള ആഗ്രഹം തെല്ലൊരു സങ്കോചത്തോടെ പ്രകടിപ്പിച്ചപ്പോള് ഒന്നും മിണ്ടിയില്ല അദ്ദേഹം. കുറേ കാലം കഴിഞ്ഞു രജനിയുടെ വര്‍ക്ക് തുടങ്ങുന്ന സമയത്ത് അതിന്റെ ശീര്‍ഷകഗാനം ഒരുക്കാന് അദ്ദേഹം എന്നെ ചുമതലപ്പെടുത്തിയപ്പോള് അദ്ഭുതമായിരുന്നു. സാധാരണക്കാരുടെ കഥയാണിത്. അവര്‍ക്ക് എളുപ്പം ഉള്‍ക്കൊള്ളാന് കഴിയുന്ന ഈണം വേണം. അത്രയേ പറഞ്ഞുള്ളൂ അദ്ദേഹം. ആദ്യത്തെ ഈണം തന്നെ ഓക്കേ'' -ഭാനു ഗുപ്ത.\nആദ്യത്തെ മെഗാ സീരിയല്\nചരിത്രം സൃഷ്ടിച്ച മറ്റൊരു പരമ്പരയായിരുന്നു ഹംലോഗ്. 1984 ജൂലൈ ഏഴിന് തുടങ്ങി 17 മാസം നീണ്ട ഇന്ത്യന് ടെലിവിഷന് ചരിത്രത്തിലെ ആദ്യത്തെ സോപ്പ് ഓപ്പറ. മധ്യവര്‍ഗ്ഗക്കാരന്റെ സ്വപ്നങ്ങളും വേവലാതികളും വ്യാകുലതകളുമൊക്കെ ലളിതമായ ശൈലിയില് നര്‍മ്മത്തിന്റെ മേമ്പൊടി ചേര്‍ത്ത് അവതരിപ്പിച്ച ഈ പരമ്പരയുടെ പ്രേരകശക്തി യഥാര്‍ത്ഥത്തില് അന്നത്തെ വാര്‍ത്താവിതരണ പ്രക്ഷേപണ വകുപ്പ് മന്ത്രി വസന്ത് സാഥെയായിരുന്നു. സാഥെയുടെ ആശയം തിരക്കഥയാക്കി മാറ്റിയത് മനോഹര് ശ്യാം ജോഷി. സംവിധാനം ചെയ്തത് കുമാര് വാസുദേവും. സംഗീത സംവിധായകനായി ഏതെങ്കിലും ഇളമുറക്കാരന് മതിയെന്നായിരുന്നു വാസുദേവിന്റെ ആഗ്രഹം. പക്ഷേ, ഇന്ത്യന് ചലച്ചിത്ര സംഗീതത്തിന്റെ തന്നെ ആദിമ ശില്പികളില് ഒരാളായ അനില് ബിശ്വാസിനെ ആ ചുമതല ഏല്‍പ്പിക്കണമെന്ന് സാഥെയ്ക്ക് നിര്‍ബന്ധം. ഭാരതീയ സംസ്‌കാരത്തിന്റെ മഹത്വം ഉള്‍ക്കൊണ്ടുകൊണ്ട് ഗാനങ്ങള് സൃഷ്ടിക്കാന് അനില് ബിശ്വാസിനോളം പ്രാപ്തിയുള്ളവര് വേറെയില്ല എന്നു വിശ്വസിച്ചു അദ്ദേഹം.\nഹിന്ദുസ്ഥാനിയിലും പാശ്ചാത്യസംഗീതത്തിലും ഒരുപോലെ അവഗാഹമുണ്ടായിരുന്ന ബിശ്വാസാണ് 12 പീസ് ഓര്‍ക്കസ്ട്രയുടെ സഹായത്തോടെ ഇന്ത്യന് സിനിമയില് സിംഫണി സംഗീതത്തിന്റെ സാദ്ധ്യതകള് ആദ്യമായി പ്രയോജനപ്പെടുത്തിയത്. കൗണ്ടര് മെലഡി എന്ന സങ്കേതം ചലച്ചിത്ര ഗാനങ്ങളില് ആദ്യമായി പരീക്ഷിച്ചതും ബിശ്വാസ് തന്നെ. ഹാംലോഗിന്റെ ശീര്‍ഷക സംഗീതം ഒരുക്കാനുള്ള ക്ഷണം ലഭിക്കുമ്പോള് സിനിമയില് പഴയപോലെ സജീവമല്ല ബിശ്വാസ്. 1965-ല് ചോട്ടി ചോട്ടി ബാതേം എന്ന സിനിമയ്ക്ക് സംഗീതസംവിധാനം നിര്‍വ്വഹിച്ചശേഷം ആകാശവാണിയിലേക്ക് ചുവടുമാറിയിരുന്നു അദ്ദേഹം. 1975-ല് ആകാശവാണിയില്‍നിന്നു വിരമിച്ച ശേഷമാണ് ഹാംലോഗിന്റെ സംഗീതസംവിധാന ചുമതല അദ്ദേഹം ഏറ്റെടുത്തത്. ''പുതിയ മാധ്യമവുമായി ചേര്‍ന്നു പ്രവര്‍ത്തിക്കുന്നതിന്റെ ആവേശവും ആഹ്ലാദവും ഉണ്ടായിരുന്നു. ഒപ്പം അല്‍പ്പം ആശങ്കയും.'' ടെലിവിഷന് അരങ്ങേറ്റത്തെക്കുറിച്ച് പില്‍ക്കാലത്ത് ഒരു അഭിമുഖത്തില് ബിശ്വാസ് പറഞ്ഞു. ''എങ്കിലും തുടക്കം മോശമായില്ല എന്നാണ് എന്റെ വിശ്വാസം. ഇന്ത്യയുടെ മുക്കിലും മൂലയിലും നമ്മുടെ സൃഷ്ടി ചെന്നെത്തുക എന്നത് ചെറിയ കാര്യമല്ലല്ലോ. ഹാംലോഗിന്റെ ജനപ്രീതിയും എനിക്ക് ഏറെ സഹായകമായി.'' ബുനിയാദാണ് ആദ്യകാലത്ത് ജനം കാത്തിരുന്നു കണ്ട മറ്റൊരു ദൂരദര്‍ശന് പരമ്പര. വിഭജനകാലം പശ്ചാത്തലമാക്കി രമേശ് സിപ്പിയും ജ്യോതി സരൂപും ചേര്‍ന്ന് ഒരുക്കിയ ഈ സീരിയലിന്റെ ശീര്‍ഷകഗാനം ചിട്ടപ്പെടുത്തിയത് ഉദയ് മജൂംദാര്. അനൂപ് ജലോട്ടയും അനുപമ ദേശ്പാണ്ഡെയുമായിരുന്നു ഗായകര്.\nബോളിവുഡിന്റെ പുറമ്പോക്കില് ഒതുങ്ങിപ്പോയ പ്രതിഭാശാലികളായ പല സംഗീതകാരന്മാര്‍ക്കും മികവ് തെളിയിക്കാനുള്ള പ്ലാറ്റ്ഫോമായി മാറി ദൂരദര്‍ശന്. ജയദേവും വന്‍രാജ് ഭാട്യയും ഉദാഹരണം. രാമായണം (1986) പരമ്പരയുടെ ശീര്‍ഷകഗാനം ചിട്ടപ്പെടുത്തിയത് ജയദേവാണ്. ഹംദോനോം (1961) എന്ന ചിത്രത്തിനു വേണ്ടി ''അഭീ നാ ജാവോ ചോഡ്കര്'' എന്ന അനശ്വര പ്രണയഗാനം സൃഷ്ടിച്ച അതേ ജയദേവ് തന്നെ. ടെലിസിനിമയുടെ പേരില് മികച്ച ചലച്ചിത്ര സംഗീത സംവിധായകനുള്ള ദേശീയ അവാര്‍ഡ് നേടിയ ചരിത്രമാണ് വന്‍രാജ് ഭാട്യയുടേത്. ചിത്രം: തമസ്. ''ജൂറി തലവന് സലില് ചൗധരി നിര്‍ബന്ധം പിടിച്ചതുകൊണ്ടു മാത്രമാണ് അന്നെനിക്ക് അവാര്‍ഡ് ലഭിച്ചത്'' -ഭാട്യ ഓര്‍ക്കുന്നു. ''ടെലിവിഷനുവേണ്ടി നിര്‍മ്മിച്ച ചിത്രത്തിനു ദേശീയ ചലച്ചിത്ര അവാര്‍ഡ് നല്‍കുന്നത് തെറ്റാണെന്നായിരുന്നു മറ്റുള്ളവരുടെ വാദം. പക്ഷേ, സലില്‍ദാ തന്റെ നിലപാടില് ഉറച്ചുനിന്നു. ദേശീയ അവാര്‍ഡിനെക്കാള് ഞാന് വിലമതിക്കുന്നത് സലില്‍ദായില്‍നിന്നു ലഭിച്ച ആ അംഗീകാരം തന്നെ.'' തമസിന് മുന്‍പ് ഖാന്ദാന് എന്ന ദൂരദര്‍ശന് പാരമ്പരയ്ക്കും സംഗീതം നല്‍കിയിരുന്നു വന്‍രാജ് ഭാട്യ. അതുകഴിഞ്ഞു വാഗ്ലെ കി ദുനിയാ, ഭാരത് ഏക് ഖോജ് തുടങ്ങിയ പരമ്പരകള്‍ക്കും. ലണ്ടനിലെ റോയല് അക്കാദമി ഓഫ് മ്യൂസിക്കില്‍നിന്നു സ്വര്‍ണ്ണമെഡലോടെ കമ്പോസിംഗില് ബിരുദം നേടിയ ചരിത്രമുള്ള ഭാട്യ പരസ്യ ജിംഗിളുകളിലൂടെയാണ് സംഗീതലോകത്ത് ശ്രദ്ധേയനാകുന്നത്. ആദ്യം ചിട്ടപ്പെടുത്തിയത് ശക്തി സില്‍ക്‌സിന്റെ പരസ്യഗീതം. തുടര്‍ന്ന് ആറായിരത്തോളം ജിംഗിളുകള് റേഡിയോയ്ക്കും സിനിമയ്ക്കും ടി.വിക്കും വേണ്ടി ഒരുക്കി അദ്ദേഹം. ഏറ്റവും പ്രശസ്തം ലിറില് സോപ്പിനുവേണ്ടി ചെയ്ത ''ലാ ലാലലാ.'' ഗൗരവമാര്‍ന്ന സിനിമാ പരീക്ഷണങ്ങള്‍ക്കൊപ്പമായിരുന്നു എന്നും ഭാട്യയുടെ സ്ഥാനം അങ്കുര്, ഭൂമിക, ജുനൂന്, 36 ചൗരംഗീ ലെയ്ന്, ജാനേ ഭീ ദോ യാരോ, സര്‍ദാരി ബീഗം എന്നിങ്ങനെ.\nടെലിവിഷന്റെ മുഖച്ഛായ തന്നെ മാറി. മഹത്തായ സാഹിത്യ കൃതികളൊന്നും ടി.വി പരമ്പരകളാക്കാന് മിനക്കെടാറില്ല ഇന്നാരും; ദൂരദര്‍ശന് പോലും. റേറ്റിങ് കിട്ടാനിടയില്ല എന്നതുതന്നെ കാരണം. വൈജ്ഞാനികവും ഗവേഷണാത്മകവുമായ പരിപാടികളുടെ സ്ഥാനത്ത് കണ്ണീര് പരമ്പരകളും ആഭാസകരമായ കോമഡി ഷോകളും അരങ്ങുതകര്‍ക്കുന്നു. ഇത്തരം കെട്ടുകാഴ്ചകള്‍ക്കിടയില് മൗലികവും ഉദാത്തവുമായ സംഗീതത്തിന് എന്തു പ്രസക്തി?\nദൂരദര്‍ശന് കാലം ഗാനചിത്രീകരണം


ടാ മക്കളേ.....സിനിമയില് മാത്രമല്ലടാ !......അങ്ങ് യൂട്യൂബിലും ഉണ്ടടാ പാപ്പന് പിടി... - Pathram Online\nടാ മക്കളേ…..സിനിമയില് മാത്രമല്ലടാ !……അങ്ങ് യൂട്യൂബിലും ഉണ്ടടാ പാപ്പന് പിടി…\nമലയാള സിനിമയില് മാത്രമല്ല യുട്യൂബിന്റെ ട്രെന്‍ഡിങ് ലിസ്റ്റിലും താരമായി നമ്മുടെ സ്വന്തം ജയസൂര്യ. മികച്ച കഥാപാത്രങ്ങളുമായി ജയസൂര്യയുടെ അടുത്തിടെ ഇറങ്ങിയ എല്ലാ ചിത്രങ്ങളും വിജയമായിരുന്നു. അപൂര്‍വമായി മാത്രം ലഭിക്കുന്ന നേട്ടം കരസ്ഥമാക്കിയൂട്യൂബില് താരമായിരിക്കുകയാണ് ജയസൂര്യ. നടന്റെ മൂന്നു വ്യത്യസ്ത വിഡിയോയാണ് ട്രെന്‍ഡിംഗ് പട്ടികയില് ഇടം പിടിച്ചിരിക്കുന്നത്.\nസാധാരണ ഗതിയില് താരങ്ങളുടെ ഒരേ സിനിമയുടെ ട്രെയിലറും പാട്ടും ട്രെന്‍ഡിങില് ഇടംപിടിക്കാറുണ്ട്. പക്ഷേ അപൂര്‍വമായിട്ടാണ് മൂന്നു വ്യത്യസ്ത വീഡിയോകള് ട്രെന്‍ഡിംഗ് പട്ടികയില് ഇടം നേടുന്നത്.\nജയസൂര്യയും സൗഭാഗ്യയും ഷെറിലും ചേര്‍ന്ന് നടത്തിയ ഫോട്ടോ ഷൂട്ടാണ് ട്രെന്‍ഡിംഗ് പട്ടികയില് ഒന്നാം സ്ഥാനം നേടിയിരിക്കുന്നത്. താരത്തിന്റെ തിയറ്ററുകളില് പ്രദര്‍ശനം തുടരുന്ന ആട്2വിലെ ഡിലീറ്റഡ് രംഗമാണ് രണ്ടാം സ്ഥാനത്ത്. പിന്നീട് ട്രെന്‍ഡിംഗ് പട്ടികയില് അഞ്ചാം സ്ഥാനത്താണ് താരത്തിന്റെ വരാന് പോകുന്ന ചിത്രമായ ക്യാപ്റ്റന് സിനിമയുടെ ടീസര്.\nപറഞ്ഞ വാക്ക് പാലിച്ച് ജയസൂര്യ; ട്രാന്‍സ്ജന്‍ഡര് സജ്‌ന ഷാജിയുടെ ഹോട്ടല് സജ്‌നാസ് കിച്ചന് ഒടുവില്...


തിരുവനന്തപുരം: സംസ്ഥാനത്ത് 44 പേര്‍ക്ക് കൂടി ഒമിക്രോണ് സ്ഥിരീകരിച്ചു. ഇതോടെ ആകെ രോഗബാധിതരുടെ എണ്ണം 107 കടന്നു.\nആരോഗ്യമന്ത്രി വീണ ജോര്‍ജാണ് ഇക്കാര്യം അറിയിച്ചത്.\nഎറണാകുളം 12, കൊല്ലം 10, തിരുവനന്തപുരം 8, തൃശൂര് 4, കോട്ടയം, പാലക്കാട്, മലപ്പുറം, കണ്ണൂര്2വീതം, ആലപ്പുഴ, ഇടുക്കി 1 വീതം പേര്‍ക്കാണ് ഒമിക്രോണ് സ്ഥിരീകരിച്ചത്.\n7 പേര്‍ക്ക് സമ്ബര്‍ക്കത്തിലൂടെയാണ് രോഗബാധ ഉണ്ടായത്.\nകൊല്ലം 4, കോട്ടയം 2, തിരുവനന്തപുരം 1 എന്നിങ്ങനെയാണ് സമ്ബര്‍ക്കത്തിലൂടെ ഒമിക്രോണ് ബാധിച്ചത്.\nരോഗബാധിതരില് 10 പേര് ഹൈ റിസ്ക് വിഭാഗത്തില്‍പ്പെടുന്ന രാജ്യങ്ങളില് നിന്നും എത്തിയവരാണ്.\nഒമിക്രോണ് വ്യാപനത്തിന്റെ പശ്ചാത്തലത്തില് പ്രഖ്യാപിച്ച രാത്രികാല നിയന്ത്രണം വ്യാഴാഴ്ച മുതല് ആരംഭിച്ചു. 31/12/2021 വാർത്തകൾ തൊഴിൽ വാർത്തകൾ വേഗം ലഭിക്കാൻ ഗ്രൂപ്പിൽ അംഗം ആകുക.


സ്ത്രീയായിരിക്കുന്നതാണ് സംരംഭകയാകാനുള്ള ഏറ്റവും വലിയ മൂലധനനം: അഞ്ജലി മേനോന് – Media Ink Online\nസംരംഭകരാകാനുള്ള ഏറ്റവും വലിയ മൂലധനം സ്ത്രീയാണെന്നുള്ളതു തന്നെയാണ്. ഏറ്റവും വലിയ മാനേജ്മന്റ് പാഠങ്ങള് മുഴുവന് ജീവിതത്തിന്റെ വിവിധ ഘട്ടങ്ങള് അവളെ പഠിപ്പിക്കുന്നു.\nസ്ത്രീ ആണെന്നുള്ളതു തന്നെയാണ് സംരംഭകയാകാനുള്ള ഏറ്റവും വലിയ മൂലധനമെന്ന് പ്രശസ്ത സംവിധായിക അഞ്ജലി മേനോന് പറഞ്ഞു. കേരള സ്റ്റാര്‍ട്ടപ്പ് മിഷന് കൊച്ചിയില് സംഘടിപ്പിച്ച വനിത സ്റ്റാര്‍ട്ടപ്പ് ഉച്ചകോടിയുടെ സമാപന സമ്മേളനത്തില് സംസാരിക്കുകയായിരുന്നു അവര്.\nവിജയ ചിത്രങ്ങളുടെ സംവിധായിക ആയി മാറിയ തന്റെ ജീവിതത്തെക്കുറിച്ചാണ് അഞ്ജലി മേനോന് വനിത സംരംഭകര്‍ക്ക് മുന്നില് പറഞ്ഞത്. സ്വപ്നങ്ങള് മുഴുവന് സ്വരുക്കൂട്ടിയ ആദ്യ ചിത്രം പരാജയപ്പെട്ടെങ്കിലും പിന്നീട് പ്രേക്ഷകര്‍ക്കെന്തു വേണമെന്ന് തിരിച്ചറിഞ്ഞതിലൂടെയാണ് വിജയിക്കാനായത്.\nഷൂട്ടിംഗ് സെറ്റിലെല്ലാം സ്ത്രീയായതിനാല് ഉണ്ടായ അനുഭവങ്ങള് അവര് വിവരിച്ചു. പല സ്ത്രീകളും ഒഴുക്കിനൊത്താണ് നീന്തുന്നത്. എന്നാല് ഒഴുക്കിനെതിരെ നീന്തുമ്പോള് മാത്രമാണ് താന് നേരിടുന്ന വെല്ലുവിളികളെക്കുറിച്ച് സ്ത്രീകള്‍ക്ക് ബോധ്യമുണ്ടാവുകയുള്ളൂവെന്നും അവര് പറഞ്ഞു.\nസംരംഭകരാകാനുള്ള ഏറ്റവും വലിയ മൂലധനം സ്ത്രീയാണെന്നുള്ളതു തന്നെയാണ്. ഏറ്റവും വലിയ മാനേജ്മന്റ് പാഠങ്ങള് മുഴുവന് ജീവിതത്തിന്റെ വിവിധ ഘട്ടങ്ങള് അവളെ പഠിപ്പിക്കുന്നു. എന്തിലും ശുഭാപ്തിവിശ്വാസം കാണാന് സാധിക്കുന്നത് സ്ത്രീകള്‍ക്ക് മാത്രമേയുള്ളൂവെന്നും അഞ്ജലി പറഞ്ഞു. അതു കൊണ്ടു തന്നെയാണ് വിജയിക്കില്ലെന്ന് പലരും നിരുത്സാഹപ്പെടുത്തിയിട്ടും സംരംഭകരായി ഇത്രയുമധികം വനിതകള് മുന്നിലുള്ളതെന്നും അവര് ചൂണ്ടിക്കാട്ടി.


ടീച്ചറെ പേടിയാണോ പ്രശ്നം? ഉടനടി പരിഹാരം കാണണം | Fear Of Teacher And Solutions | Parenting\nടീച്ചറെ പേടിയാണോ പ്രശ്നം? ഉടനടി പരിഹാരം കാണണം\nമൂന്നര വയസ്സ് വരെയുള്ള പ്രായം ഒരു കുട്ടിയെ സംബന്ധിച്ചിടത്തോളം ഏറെ പ്രാധാന്യം അർഹിക്കുന്ന ഒന്നാണ്. അവൻ കുട്ടിയല്ലേ, സ്‌കൂളിൽ പോകുമ്പോൾ എല്ലാം ശരിയാകും എന്ന രീതിയിൽ കുട്ടികളുടെ കുറുമ്പുകളും വാശികളും കണ്ടില്ല എന്ന് വയ്ക്കുന്നത് വലിയ ആപത്തിലേക്ക് വഴി വയ്ക്കും. ഡോക്ടർമാരുടെ അഭിപ്രായത്തിൽ രണ്ടു വയസ്സിൽത്തന്നെ കുട്ടികളുടെ സ്വഭാവ രൂപീകരണം ആരംഭിക്കുന്നു.\nഈ പ്രായത്തിൽ മാതാപിതാക്കൾ കുട്ടികളെ എങ്ങനെ വളർത്തുന്നു എന്നതിനെ ആശ്രയിച്ചിരിക്കും കുട്ടികളുടെ ബൗദ്ധികവും മാനസികവുമായ വികാസം. മൂന്നു മൂന്നര വയസ്സ് പ്രായം ആകുമ്പോഴേക്കും വീട് വിട്ട് സ്‌കൂളിൽ പോകാൻ തരത്തിൽ കുട്ടികളെ പരിശീലിപ്പിക്കണം. എന്നാൽ ഇവിടെയാണ് പല മാതാപിതാക്കൾക്കും തെറ്റ് മാറ്റുന്നത്. സ്‌കൂളിൽ പോകുക എന്നാൽ കുറ്റം ചെയ്ത കുട്ടികളെ പറഞ്ഞുവിടുന്ന ഏതോ സ്ഥലമാണ് എന്ന പ്രതീതി അവർ ഉണ്ടാക്കിയെടുത്തിട്ടുണ്ടാകും.\nകുട്ടികൾ കുസൃതി കാണിക്കുമ്പോൾ, സ്‌കൂൾ തുറക്കട്ടെ ശരിയാക്കി തരാം എന്ന രീതിയിലുള്ള സംസാരം ഗുണത്തേക്കാൾ ഏറെ ദോഷമേ ചെയ്യൂ. 'അമ്മ കഴിഞ്ഞാൽ പിന്നീട് കുട്ടികൾ കൂടുതൽ സമയം അടുത്തറിയുന്ന വ്യക്തിയാണ് സ്‌കൂളിലെ ടീച്ചർ. കുട്ടികളുടെ ഓരോ ചെറിയ കാര്യത്തിലും ടീച്ചർമാർ ശ്രദ്ധാലുവായിരിക്കും. എന്നാൽ കുട്ടികൾ വീട്ടിൽ കുറുമ്പ് കാണിക്കുമ്പോൾ, ഞാൻ ടീച്ചറിനോട് പറയും എന്ന് പറഞ്ഞു ഭയപ്പെടുത്തുന്നതിലൂടെ കുട്ടികൾക്ക് ടീച്ചർമാരെ പറ്റി ഭയം നിറയും.\nടീച്ചറിൽ നിന്നും കുട്ടികൾ പിന്മാറുന്നതിനു ഇതൊരു കാരണമാണ്. പതിയെ ടീച്ചറോടുള്ള അനിഷ്ടം മറ്റു ടീച്ചർമാരിലേക്കും വ്യാപിക്കുന്നു. ഇത് പിന്നീട് പഠനത്തിൽ താല്പര്യം ഇല്ലാതാകുന്ന ഒരു സാഹചര്യം ഉണ്ടാക്കുന്നു. ചില കുട്ടികൾക്ക് ടീച്ചർമാരോടുള്ള പേടി അവർ പഠിപ്പിക്കുന്ന വിഷയത്തെ മാത്രം വെറുക്കുന്ന തരത്തിലും മറ്റു ചിലർക്ക് പഠനം തന്നെ വെറുക്കുന്ന തരത്തിലോ ഉള്ളതായി മാറുന്നു.\nടീച്ചർ എന്ന് പറഞ്ഞാൽ, തന്റെ ബെസ്റ്റ് ഫ്രണ്ട് ആണ് എന്ന ചിന്തയാണ് ഓരോ കുട്ടിയിലും മാതാപിതാക്കൾ നിറക്കേണ്ടത്. മാതാപിതാക്കൾ കഴിഞ്ഞാൽ പിന്നെ, കുട്ടികളുടെ കാര്യത്തിൽ ഏറ്റവും കൂടുതൽ ശ്രദ്ധയുള്ള, പഠിപ്പിച്ചു മിടുക്കരാക്കുന്ന നല്ലവരായ വ്യക്തികളാണ് ടീച്ചർമാർ എന്ന് മാതാപിതാക്കൾ തന്നെ കുട്ടികളെ പറഞ്ഞു മനസിലാക്കണം. ആ രീതിയിൽ ആയിരിക്കണം ചെറുപ്പം മുതൽക്ക് കുട്ടികളെ വളർത്തിയെടുക്കുവാൻ.\nഎന്ത് കാര്യവും തുറന്നു പറയാനുള്ള സ്വാതന്ത്ര്യം ടീച്ചറോട് ഉണ്ടാക്കിയെടുക്കണം. മാത്രമല്ല, ഇടക്കിടക്ക് അമ്മമാർ ടീച്ചർമാരെ സന്ദർശിച്ച് കുട്ടികളുടെ പെരുമാറ്റം വിശകലനം ചെയ്യുന്നതും നന്നായിരിക്കും. തന്റെ അമ്മയും ടീച്ചറും കൂട്ടാണ് എന്ന ചിന്ത തന്നെ കുട്ടികളെ മിടുക്കരാക്കും. എത്ര സമർത്ഥനായ വിദ്യാർത്ഥിയുടെയും വിജയത്തിന് പിന്നിൽ ഒരു ടീച്ചർ ഉണ്ടാകും എന്ന് മനസിലാക്കുക. ചെറുപ്പം മുതൽ ഉറച്ച അടിസ്ഥാനം ഉണ്ടെങ്കിലേ പഠനത്തിൽ ശോഭിക്കൂ.


ajay devgn says about intimate scenes in cinema - Malayalam Filmibeat\n| Updated: Sunday, May 19, 2019, 11:55 [IST]\nനിരവധി ശ്രദ്ധേയ സിനിമകളിലൂടെ ബോളിവുഡില് തന്റെതായ ഇടം കണ്ടെത്തിയ താരമാണ് അജയ് ദേവ്ഗണ്. നടന്റെ സിനിമകളെല്ലാം തിയ്യേറ്ററുകളില് വലിയ വിജയം നേടാറുണ്ട്. അജയ് ദേവ്ഗണിന്റെതായി ഒടുവില് പുറത്തിറങ്ങിയ ടോട്ടല് ധമാല് തിയ്യേറ്ററുകളില് ഹിറ്റായി മാറിയിരുന്നു. ദേ ദേ പ്യാര് ദേ എന്ന എന്ന ചിത്രമാണ് അജയ് ദേവ്ഗണിന്റെതായി പുറത്തിറങ്ങാനിരിക്കുന്ന പുതിയ സിനിമ.\nഅടുത്തിടെ നടന്നൊരു അഭിമുഖത്തില് തന്റെ സിനിമകളില് ചുംബന രംഗങ്ങളില്ലാത്തതിനു കാരണം അജയ് ദേവ്ഗണ് വെളിപ്പെടുത്തിയിരുന്നു. നടന് അഭിനയിക്കാറുളള സിനിമകളില് പൊതുവേ ചുംബനരംഗങ്ങളോ അടുപ്പമുളള രംഗങ്ങളോ അധികമുണ്ടാവാറില്ല. ഇതിന്റെ കാരണമാണ് അജയ് ദേവ്ഗണ് ഇപ്പോള് തുറന്നുപറഞ്ഞിരിക്കുന്നത്.\nകുടുംബ പ്രേക്ഷകരെ ലക്ഷ്യമിട്ടുകൊണ്ടാണ് തന്റെ സിനിമകള് പുറത്തിറങ്ങാറുളളതെന്നും അതുകൊണ്ടാണ് ചുംബന രംഗങ്ങള് ഇല്ലാത്തതെന്നുമാണ് നടന് പറഞ്ഞത്. കൗമാര പ്രായമുളള കുട്ടിയുടെ കൂടെ വളരെ ഇന്റിമസിയുളള രംഗങ്ങള് കാണുന്നത് അവര്‍ക്ക് ബുദ്ധിമുട്ടുണ്ടാക്കും. ഫാമിലിയ്‌ക്കൊപ്പം സിനിമ കാണുവാന് ആഗ്രഹിക്കുന്ന ഒരാള് കൂടിയാണ് ഞാന്.\nആയതിനാല് സിനിമയ്ക്ക് അത്യാവശ്യമായി വേണ്ടി വരുന്ന സന്ദര്‍ഭങ്ങളില് മാത്രമേ ഇത്തരം രംഗങ്ങളില് അഭിനയിച്ചിട്ടുളളുവെന്നും ഇപ്പോള് കുറവാണെന്നും അജയ് ദേവ്ഗണ് വ്യക്തമാക്കി. മെയ് 17നാണ് അജയ് ദേവ്ഗണിന്റെ പുതിയ സിനിമ പുറത്തിറങ്ങുന്നത്. ഇത്തവണയൊരു റൊമാന്റിക്ക് കോമഡി ചിത്രവുമായിട്ടാണ് നടന് എത്തുന്നത്.\najay devgn says about intimate scenes in cinema


മാണിയുടെ മരണത്തിന് ശേഷം ജോസഫ് തന്റെ വീടടക്കം ഹൈജാക്ക് ചെയ്യാന് ശ്രമിച്ചു- ജോസ് കെ. മാണി | After Mani's death| PJ Joseph tried to hijack party and his home-jose k mani\nJun 30, 2020, 01:53 PM IST\nകോട്ടയത്ത് നടന്ന് പാര്‍ട്ടി സ്റ്റിയറിങ് കമ്മിറ്റി യോഗത്തിന് ശേഷം ജോസ് കെ.മാണി മാധ്യമങ്ങളോട് സംസാരിക്കുന്നു. ഫോട്ടോ:ജി.ശിവപ്രസാദ്\nകോട്ടയം: മാണി സാര് രാഷ്ട്രീയ അഭയം നല്‍കിയ പി.ജെ. ജോസഫ് അദ്ദേഹത്തിന്റെ മരണശേഷം തന്റെ വീടും പാര്‍ട്ടിയും അടക്കം ഹൈജാക്ക് ചെയ്യാന് ശ്രമിച്ചുവെന്ന് ജോസ് കെ. മാണി. യു.ഡി.എഫില് നിന്ന് പുറത്താക്കിയത് സംബന്ധിച്ച് ചര്‍ച്ച ചെയ്യുന്നതിനായി കോട്ടയത്ത് ചേര്‍ന്ന കേരള കോണ്‍ഗ്രസ് സ്റ്റിയറിങ് കമ്മിറ്റിക്ക് ശേഷം മാധ്യമങ്ങളോട് സംസാരിക്കുകയായിരുന്നു ജോസ് കെ. മാണി.\nഒരു തദ്ദേശ പദവിക്ക് വേണ്ടി മാത്രം മാണി സാറുമായുള്ള ഹൃദയബന്ധം യു.ഡി.എഫ് മുറിച്ചുമാറ്റി. ഒരു മുന്നണി രൂപീകരിക്കാനും അതിന് മുഖം നല്‍കിയിട്ടുമുള്ളയവരെയാണ് പുറത്താക്കിയിട്ടുള്ളത്. യു.ഡി.എഫ്. നേതൃത്വത്തില് നിന്ന് തങ്ങള് ഇത്തരമൊരു നടപടി ഒരിക്കലും പ്രതീക്ഷിച്ചില്ലെന്ന് പ്രവര്‍ത്തകര് അറിയിച്ചു.\nപി.ജെ. ജോസഫിന് കെ.എം. മാണി രാഷ്ട്രീയ അഭയം നല്‍കി. മാണി സാറിന്റെ മരണത്തിന് ശേഷം പാര്‍ട്ടിയെ പലതവണ ഹൈജാക്ക് ചെയ്യാന് ശ്രമിച്ചു. അത്തരമൊരു നീക്കം പി.ജെ.ജോസഫ് നടത്തിയപ്പോള് ഈ പ്രസ്ഥാനത്തിനെ സംരക്ഷിച്ചു എന്നതാണോ എന്റെ തെറ്റെന്ന് ജോസ് കെ. മാണി ചോദിച്ചു.\nമാണി സാറിന്റെ വീട് മ്യൂസിയമാക്കാന് വീട്ടുകൊടുക്കണമെന്ന് പി.ജെ. ജോസഫ് ആവശ്യപ്പെട്ടു. ലോക്‌സഭയും നിയമസഭയും ജില്ലാപഞ്ചായത്തും വീടും പാര്‍ട്ടി ഓഫീസും ഹൈജാക്ക് ചെയ്യാനുള്ള ആവശ്യം ഞാന് അംഗീകരിക്കാതിരുന്നപ്പോള് ഞാന് ധിക്കാരിയും അഹങ്കാരിയുമായി മാറി.\nമാണി സാറിനെ മറുന്നുകൊണ്ടുള്ള ഒരു തീരുമാനമാണ് യു.ഡി.എഫ്. എടുത്തിട്ടുള്ളത്. 38 വര്‍ഷം യു.ഡി.എഫിനെ പടുത്തുയര്‍ത്താനുള്ള സോഴ്‌സ് ഓഫ് പവറായിരുന്നു കെ.എം. മാണി. അദ്ദേഹത്തേയും അദ്ദേഹത്തിന്റെ പ്രസ്ഥാനത്തേയുമാണ് യു.ഡി.എഫ്. പുറത്താക്കിയിട്ടുള്ളതെന്നും ജോസ് കെ. മാണി പറഞ്ഞു.\nഎല്ലാവരേയും ഒരുമിപ്പിച്ച്‌കൊണ്ടുപോകാനുള്ള ചുമതല യു.ഡി.എഫ്. നേതാക്കള് മറന്നുപോയി. കേരള കോണ്‍ഗ്രസ് പിറന്നതു മുതല് ഒളിഞ്ഞും തെളിഞ്ഞും അക്രമിക്കാനും തകര്‍ക്കാനും പലരും ശ്രമിച്ചിട്ടുണ്ട്. അതെല്ലാം മറികടന്ന് ചരിത്രമാണ് പാര്‍ട്ടിക്കുള്ളതെന്നും അദ്ദേഹം വ്യക്തമാക്കി.\nഭാവി തീരുമാനങ്ങള് എടുക്കാന് പാര്‍ട്ടി താനടക്കമുള്ള നേതാക്കളെ ചുമതലപ്പെടുത്തിയിട്ടുണ്ട്. കൂടുതല് ചര്‍ച്ചകള്‍ക്ക് ശേഷം ഭാവി തീരുമാനങ്ങള് തീരുമാനിക്കുമെന്നും ഇപ്പോള് ഒരു പക്ഷത്തേക്കും ഇല്ലെന്നും ജോസ് കെ. മാണി അറിയിച്ചു.\nContent Highlights: After Mani's death, PJ Joseph tried to hijack party and his home-jose k mani\nമഹാരാഷ്ട്രയില് ഇന്ന് 7,975 പേര്‍ക്ക് കോവിഡ്; തമിഴ്‌നാട്ടില് 4,496 പുതിയ രോഗികള്\nമുംബൈ: മഹാരാഷ്ട്രയില് ഇന്ന് 7,975 പേര്‍ക്ക് കോവിഡ് സ്ഥിരീകരിച്ചു. സംസ്ഥാനത്ത് ..\nജോസ് വിഭാഗത്തിന്റെ വെന്റിലേറ്റർ ആകാൻ എൽഡിഎഫില്ല-കാനം\nകോവിഡ് ഇറക്കുമതിയെ ബാധിച്ചു; രാജ്യത്ത് 18 വര്‍ഷത്തിന് ശേഷം ആദ്യമായി വാണിജ്യ മിച്ചം\nആയുധങ്ങള് വാങ്ങുന്നതിന് സായുധ സേനകള്‍ക്ക് പ്രത്യേക അധികാരം നല്‍കി കേന്ദ്ര സര്‍ക്കാര്\nഗെഹ്‌ലോത്തിനോട് പരസ്യപ്രസ്താവന നിര്‍ത്താന് ആവശ്യം; സച്ചിനെ തിരിച്ചെത്തിക്കാന് രാഹുല്


വേറിട്ട ജീവിതങ്ങളെ നോക്കിപ്പഠിക്കാം | Catholic Church News Malayalam\nHome Articles വേറിട്ട ജീവിതങ്ങളെ നോക്കിപ്പഠിക്കാം\nവേറിട്ട ജീവിതങ്ങളെ നോക്കിപ്പഠിക്കാം\nദാഹിച്ചു തളർന്ന ഇസ്രായേൽ ജനം മരുഭൂമിയിൽ കണ്ടെത്തിയ വെള്ളം, കുടിക്കാനാകാത്ത വിധം കയ്പുള്ളതായിരുന്നു. അതേ ജലം തന്നെ ദൈവം മധുരപാനീയമാക്കി. മുന്നിലുള്ള ചെങ്കടൽ, തങ്ങൾക്ക് രക്ഷപെടാനുള്ള എല്ലാ പ്രതീക്ഷകളും തകർക്കുന്ന അഗ്നിപരീക്ഷണമായിരുന്നു ഇസ്രായേൽ ജനത്തിന്. എന്നാൽ ദൈവസാന്നിധ്യത്തിൽ അതേ കടൽ തന്നെ അവർക്ക് രക്ഷാമാർഗ്ഗവും അവരുടെ ശത്രുക്കൾക്ക് നാശകാരണവും ആയിത്തീർന്നു.\nകൊടുങ്കാറ്റ് നിറഞ്ഞ ഇടങ്ങളിലും ദൈവം കടന്നുവരുമ്പോൾ ശുഭപ്രതീക്ഷയുടെ മുനമ്പുകൾ തെളിയും. കണ്ണുനീരു നിറഞ്ഞ ഇടങ്ങളിലും ദൈവസാന്നിധ്യം ഇറങ്ങിവന്നാൽ സന്തോഷത്തിന്റെ അരുവികൾ ഒഴുകും. സാഹചര്യങ്ങൾക്ക് വ്യതിയാനമില്ലാതെയും പ്രതിബന്ധങ്ങൾ മാറാതെയുമിരിക്കുമ്പോൾ ദൈവസാന്നിധ്യം നമ്മോടൊപ്പമുണ്ടെങ്കിൽ ക്രൈസ്തവ വിശ്വാസിക്ക് പ്രതീക്ഷയ്ക്ക് വകയുണ്ട്. ഒഴുക്കിനെതിരെ നീന്തുന്ന പരൽമീനുകളാകേണ്ടവനാണ് വിശ്വാസജീവിതത്തിൽ ഓരോ ക്രൈസ്തവനും. വേറിട്ടവരാകുക എന്നതാണ് സമൂഹജീവിതത്തിൽ ഒരു ക്രൈസ്തവന്റെ വിളി. ചിന്തയിലും മനോഭാവത്തിലും വാക്കിലും പ്രവൃത്തിയിലും ദൈവത്തോട് ചേർന്ന് വ്യത്യസ്തത പുലർത്തുക.\nലോകത്തിന്റെ ഒഴുക്കിൽ എല്ലാവരും അശുദ്ധിയിൽ വ്യാപരിക്കേ ക്രിസ്ത്യാനി വിശുദ്ധി കാംക്ഷിക്കണം.


ഇന്ത്യയിലെ പ്രഥമ ഓസ്‌കർ ജേതാവ് ഭാനു അത്തയ്യ അന്തരിച്ചു - BIG14NEWS\nWeb Desk - October 17, 2020 0\nമലയാള സിനിമയില് പാടില്ലെന്ന് ഗായകന് വിജയ് യേശുദാസ്. അര്‍ഹിക്കുന്ന വില കിട്ടാത്തതിനാലാണ് പാടില്ലെന്ന് തീരുമാനമെടുത്തതെന്ന് വിജയ് യേശുദാസ് അഭിമുഖത്തില് പറഞ്ഞു. പുതിയ ലക്കം വനിതയ്ക്ക് നല്‍കിയ അഭിമുഖത്തിലാണ് വ്യക്തമാക്കിയത്.\nHome All News ഇന്ത്യയിലെ പ്രഥമ ഓസ്‌കർ ജേതാവ് ഭാനു അത്തയ്യ അന്തരിച്ചു\nഇന്ത്യയിൽ ആദ്യമായി ഓസ്കർ പുരസ്‌കാരം നേടിയ ഭാനു അത്തയ്യ അന്തരിച്ചു, 91 വയസായിരുന്നു. 1983ലെ ഗാന്ധി എന്ന ചലചിത്രത്തിന് വസ്‌ത്രാലങ്കാരം ഭാനുവിന്റേതായിരുന്നു, ഇതേ ചിത്രത്തിലാണ് ഇവർ ഓസ്കർ പുരസ്‌കാരം നേടിയതും. മൃതദേഹം മുംബൈയിലെ ചന്ദൻവാടിയിൽ സംസ്കരിച്ചു. നൂറിലധികം സിനിമകൾക്ക് കോസ്റ്റ്യൂം തയാറാക്കിയിട്ടുണ്ട്. ലഗാൻ, ലേകിൻ എന്നീ സിനിമകളിൽ ഇവർക്ക് ദേശീയ പുരസ്‌കാരം ലഭിച്ചു.\nPrevious articleകുപ്രസിദ്ധമാവുന്ന കേസുകളിലെ പ്രതികളുടെ കുറ്റസമ്മത മൊഴി ബ്രേക്കിംഗ് ന്യൂസ് എന്ന നിലയിൽ റിപ്പോർട്ട് ചെയ്യരുതെന്ന് കേരള ഹൈക്കോടതി\nNext articleജോസ് കെ മാണി വേലിയിൽ കിടന്ന പാമ്പെന്ന് വിഡി സതീശൻ, പിണറായിക്ക് പിന്നീട് മനസിലായിക്കോളും”\n‘തദ്ദേശ തിരെഞ്ഞെടുപ്പിൽ യുഡിഎഫുമായി നീക്കുപോക്കുണ്ടാകും’; വെല്‍ഫെയര് പാര്‍ട്ടി നിലപാട് വ്യക്തമാക്കി\nപട്ടാമ്പിയോ, ഒറ്റപ്പാലമോ, കൂത്തൂപറമ്പോ, തളിപ്പറമ്പോ, പൂഞ്ഞാറോ, പേരാമ്പ്രയോ; നിയമസഭ തെരഞ്ഞെടുപ്പില് അധികമായി ആറ് സീറ്റുകള് ലീഗ് ആവശ്യപ്പെടുന്നു\nകോട്ടയത്തും ജോസഫൊഴുക്ക്, ജോസ് കെ മാണിക്ക് കനത്ത തിരിച്ചടി; സംസ്ഥാന സമിതിയംഗവും ജനപ്രതിനിധികളും ജോസഫ് വിഭാഗത്തില് ചേര്‍ന്നു\nപട്ടാമ്പിയോ, ഒറ്റപ്പാലമോ, കൂത്തൂപറമ്പോ, തളിപ്പറമ്പോ, പൂഞ്ഞാറോ, പേരാമ്പ്രയോ; നിയമസഭ തെരഞ്ഞെടുപ്പില് അധികമായി ആറ് സീറ്റുകള്...\nകോട്ടയത്തും ജോസഫൊഴുക്ക്, ജോസ് കെ മാണിക്ക് കനത്ത തിരിച്ചടി; സംസ്ഥാന സമിതിയംഗവും ജനപ്രതിനിധികളും ജോസഫ്...


ആശുപത്രി അടച്ചിട്ടു; ദളിത് യുവതി സ്‌കൂള് ഗ്രൗണ്ടില് പ്രസവിച്ചു\nഎടാ പോടാ വിളി വേണ്ട; പൊലീസുകാര് പൊതുജനത്തെ 'സര്' എന്നു വിളിക്കണം: മനുഷ്യാവകാശ കമ്മീഷന്\nWednesday 23rd August 2017 8:13am\nWednesday 23rd August 2017 7:45am\nറായ്പൂര്: ആശുപത്രി അടച്ചിട്ടതിനെത്തുടര്‍ന്ന് ദളിത് യുവതി സ്‌കൂള് ഗ്രൗണ്ടില് പ്രസവിച്ചു. ഛത്തീസ്ഗണ്ഡിലെ ജഷ്പൂര് സ്വദേശിയായ സംപട്ടി ഭായി എന്ന യുവതിയാണ് ആശുപത്രി സേവനം ലഭിക്കാതെ വന്നതോടെ സ്‌കൂള് ഗ്രൗണ്ടില് പ്രസവിച്ചത്.\nയുവതിയ്ക്ക് പ്രസവവേദന ആരംഭിച്ചത് മുതല് ആംബുലന്‍സ് സൗകര്യത്തിനായി കുടുംബം ശ്രമിച്ചിട്ടും സേവനം ലഭിച്ചിരുന്നില്ല.\nAlso read യു.പിയില് വീണ്ടും ട്രെയിന് പാളം തെറ്റി; 50 ഓളം പേര്‍ക്ക് പരിക്ക്; നിരവധി പേര്‍ക്ക് ഗുരുതരം\n‘108, 102 ആംബുലന്‍സികള് മാറി മാറി വിളിച്ചെങ്കിലും ഒരു പ്രതികരണവും ഉണ്ടായില്ല. പിന്നീട് രണ്ട് കിലോമീറ്റര് നടന്ന് സംപാട്ടിയെ ആശുപത്രിയില് എത്തിക്കുകയായിരുന്നു. എന്നാല് ജീവനക്കാരില്ലാത്തതിനാല് ആശുപത്രി അടച്ചിട്ടിരിക്കുകയായിരുന്നു.’ സംപാട്ടി ഭായിയുടെ കുടുംബാംഗങ്ങള് പറയുന്നു.\nതുടര്‍ന്നാണ് ഗ്രൗണ്ടില് യുവതി കുട്ടിയ്ക്ക് ജന്മം നല്‍കിയത്. സംഭവത്തില് ആശുപത്രി അധികൃതരില് നിന്ന് വിശദീകരണം തേടിയതായി കളക്ടര് പ്രിയ ശുക്ല പറഞ്ഞു. എന്നാല് ഞായറാഴ്ച ദിവസമായിട്ടും ജീവനക്കാര് ഉണ്ടായിരുന്നെന്നാണ് മെഡിക്കല് ഓഫീസര് പറഞ്ഞു. പ്രസവശേഷം ആശുപത്രി ജീവനക്കാരാണ് യുവതിയെ പരിചരിച്ചതെന്നും മെഡിക്കല് ഓഫീസര് പറയുന്നു.\nമൃതദേഹങ്ങള് കൊണ്ടുപോകുന്നതിന് വരെ വാഹനം സൗകര്യം ലഭിക്കാത്ത രാജ്യത്തെ ആരോഗ്യപരിപാലനത്തിന്റെ നേര്‍കാഴ്ചയാവുകയാണ് ഛത്തീസ്ഗണ്ഡില് നിന്നുള്ള സംഭവം.


ലൈഫ് മിഷൻ കേസ്: ഹൈക്കോടതി വിധിക്കെതിരെ അപ്പീലിനുള്ള സാധ്യത പരിശോധിച്ച് സര്‍ക്കാര് - www.payyolionline.in\nJan 18, 2021, 5:57 am IST\nലൈഫ് മിഷൻ കേസ്: ഹൈക്കോടതി വിധിക്കെതിരെ അപ്പീലിനുള്ള സാധ്യത പരിശോധിച്ച് സര്‍ക്കാര്\nJan 12, 2021, 1:14 pm IST\nതിരുവനന്തപുരം: ലൈഫ് മിഷൻ കേസിൽ ഹൈക്കോടതി വിധിക്കെതിരെ സര്‍ക്കാര് അപ്പീലിനുള്ള സാധ്യത പരിശോധിക്കുന്നു. വടക്കാഞ്ചേരി ലൈഫ് മിഷൻ ഇടപാടിൽ സർക്കാരിനും യൂണിടാക്കിനുമെതിരായ സിബിഐ അന്വേഷണം തുടരാമെന്ന് ഹൈക്കോടതി വിധിക്കെതിരെ അപ്പീൽ നല്‍കാനുള്ള സാധ്യതയാണ് പരിശോധിക്കുന്നത്.\nസിബിഐ എഫ്ഐആർ റദ്ദാക്കണമെന്നാവശ്യപ്പെട്ട് സംസ്ഥാന സർക്കാരും, യൂണിടെക്കും നൽകിയ ഹർജികൾ തള്ളിയാണ് ഹൈക്കോടതി സിബിഐ അന്വേഷണം തുടരാമെന്ന് വിധിച്ചത്. സംസ്ഥാന സർക്കാരിനെ കേസിൽ കക്ഷി ചേരാൻ അനുവദിക്കണമെന്നുള്ള ആവശ്യവും കോടതി തള്ളി.\nഎഫ്‍സിആര്‍എ നിയമങ്ങളടക്കമുള്ള സിബിഐ വാദങ്ങൾ കണക്കിലെടുത്താണ് കോടതിയുടെ വിധി. ഉദ്യോഗസ്ഥർ നടത്തുന്ന കുറ്റങ്ങളുടെ ബാധ്യത രാഷ്ട്രീയക്കാർക്ക് മേൽ ചുമത്താൻ ആകില്ലെന്ന് കോടതി നിരീക്ഷിച്ചു. ഇത് ബുദ്ധിപരമായ അഴിമതി ആണ്. നയപരമായ തീരുമാനം എടുത്ത മുഖ്യമന്ത്രിക്കും മന്ത്രിമാർക്കും എതിരെ കുറ്റം ആരോപിക്കാൻ ആകില്ല. ഉദ്യോഗസ്ഥ തലത്തിൽ നടത്തിയ അഴിമതിയാണിതെന്നും കോടതി നിരീക്ഷിച്ചു.\nലൈഫ് പദ്ധതിയിൽ എഫ്‍സിആര്‍എ നിയമങ്ങളുടെ ലംഘനം ഉണ്ടായിട്ടില്ലെന്നായിരുന്നു സർക്കാർ വാദം. എന്നാൽ പദ്ധതിയിൽ ക്രമക്കേട് ഉണ്ടെന്നതിന് തെളിവാണ് ഉദ്യോഗസ്ഥർക്കെതിരായ വിജിലൻസ് അന്വഷണമെന്നായിരുന്നു സിബിഐ വാദം.\nസർക്കാർ ഉദ്യോഗസ്ഥർക്കെതിരായ അന്വഷണത്തിനുള്ള സ്റ്റേ കേസിനെ ബാധിക്കുന്നുണ്ടെന്നും സിബിഐ കോടതിയെ അറിയിച്ചിരുന്നു. കേസിൽ നേരത്തെ പ്രാഥമിക വാദം കേട്ട ജസ്റ്റിസ് വി ജി അരുൺ ലൈഫ് മിഷൻ സിഇഒയ്ക്കെതിരായ അന്വേഷണം സ്റ്റേ ചെയ്തിരുന്നു.\nപുഴയിൽ വീണ പന്തെടുക്കാൻ ശ്രമിക്കുന്നതിനിടെ ഫാറൂഖ് കോളേജ് വിദ്യാർത്ഥി മുങ്ങി മ .. കാര്‍ഷിക നിയമ ഭേദഗതി നടപ്പാക്കുന്നതിന് സുപ്രീം കോടതി സ്റ്റേ: വിദഗ്ധ സമിതി രൂപ ..


വൈദ്യുതിയെ അറിയാം; സുരക്ഷ ഉറപ്പാക്കാം – Newswayanad.in-No.1 news portal of Wayanad\nകാലവര്‍ഷക്കെടുതിയുടെ പശ്ചാത്തലത്തില് വൈദ്യുതി അപകടങ്ങള് ഒഴിവാക്കാന് ദുരിതാശ്വാസ ക്യാമ്പുകളില് 'വൈദ്യുതി സുരക്ഷ ബോധവല്‍ക്കരണ ക്ലാസ്സുമായി കെ.എസ്.ഇ.ബി. പനമരം, കമ്പളക്കാട് തുടങ്ങിയ സ്ഥലങ്ങളിലെ ദുരിതാശ്വാസ കാമ്പുകളിലാണ് കെഎസ്ഇബിയുടെ നേതൃത്വത്തില് ബോധവത്ക്കരണം നല്‍കിയത്. മഴമാറി ദുരിതാശ്വാസ ക്യാമ്പുകളില് നിന്നും മടങ്ങുന്നവരുടെ വീടുകളിലെ സുരക്ഷ ഉറപ്പാക്കുകയാണ് ലക്ഷ്യം. മറ്റു ക്യാമ്പുകളിലും വരും ദിവസങ്ങളില് ബോധവത്ക്കരണ ക്ലാസ് നടത്തും. കെഎസ്ഇബി, ഇലക്ട്രിക്കല് ഇന്‍സ്പക്ടറേറ്റ്, വയര്‍മെന് അസോസിയേഷന്, എന്‍ജിനീയറിങ് കോളേജിലെ വിദ്യാര്‍ത്ഥികള് മറ്റു ഗ്രൂപ്പുകള് എന്നിവരെ ഉള്‍പ്പെടുത്തി സുരക്ഷ പരിശോധന ദ്രുതഗതിയില് നടത്തുവാനും കെഎസ്ഇബി തീരുമാനിച്ചിട്ടുണ്ട്.


കൊറോണ മൈതാനത്തിറങ്ങി വീണ്ടും ഗോളടിച്ചു; പോര്‍ട്ടോയ്ക്ക് ജയം | Jesus Corona strikes against cs maritimo as FC Porto move top of Primeira Liga\nകൊറോണ മൈതാനത്തിറങ്ങി വീണ്ടും ഗോളടിച്ചു; പോര്‍ട്ടോയ്ക്ക് ജയം\nJun 12, 2020, 11:32 AM IST\nവിങ് ബാക്കായ കൊറോണ കഴിഞ്ഞ അഞ്ച് സീസണുകളിലായി പോര്‍ട്ടോക്ക് വേണ്ടി ബൂട്ടണിഞ്ഞിട്ടുണ്ട്. മെക്സിക്കോ ടീമിനായി 42 മത്സരവും കളിച്ചു\nലിസ്ബണ്: പോര്‍ച്ചുഗല് ക്ലബ്ബായ പോര്‍ട്ടോയുടെ മെക്‌സിക്കന് മിഡ്ഫീല്‍ഡര് ജെസ്യൂസ് മാനുവല് കൊറോണയാണ് ഇപ്പോള് ഫുട്‌ബോള് ലോകത്തിന്റെ ശ്രദ്ധാകേന്ദ്രം. ലോകത്തെ ആകെ തകിടംമറിക്കുന്ന വൈറസായ കൊറോണയുടെ പേരുള്ള ഈ താരം പോര്‍ച്ചുഗീസ് പ്രീമിയര് ലീഗില് തുടര്‍ച്ചയായ രണ്ടാം മത്സരത്തിലും ഗോളടിച്ചു. സി.എസ് മാരിട്ടിമോയ്‌ക്കെതിരേ കൊറോണയടിച്ച ഏകഗോളില് വിജയിച്ച പോര്‍ട്ടോ ലീഗില് ഒന്നാം സ്ഥാനത്തെത്തുകയും ചെയ്തു.\nഫെമലിക്കാവോയ്ക്ക് എതിരായ കഴിഞ്ഞ മത്സരത്തിലും കൊറോണ ഗോളടിച്ചിരുന്നു. ആ മത്സരം 2-1ന് പോര്‍ട്ടോ തോറ്റു. എന്നാല്, ഇത്തവണ ടീമിന്റെ വിജയതാരമായി കൊറോണ മാറി. ആറാം മിനിറ്റിലായയിരുന്നു ഗോള്. ഇതോടെ 26 കളികളില്‍നിന്ന് പോര്‍ട്ടോയ്ക്ക് 63 പോയന്റായി. 61 പോയന്റോടെ ബെന്‍ഫിക്കയാണ് രണ്ടാം സ്ഥാനത്തുണ്ട്.\nകൊറോണയുടെ പുകില് മുമ്പും\nവിങ് ബാക്കായ കൊറോണ കഴിഞ്ഞ അഞ്ച് സീസണുകളിലായി പോര്‍ട്ടോക്ക് വേണ്ടി ബൂട്ടണിഞ്ഞിട്ടുണ്ട്. മെക്സിക്കോ ടീമിനായി 42 മത്സരവും കളിച്ചു. പോര്‍ട്ടോക്കായി 213 കളിയില് നിന്ന് 28 ഗോളും ദേശീയ ടീമിനായി ഏഴ് ഗോളും നേടി. ക്ലബ്ബ് കരിയറില് ഇതുവരെ 323 കളികളില് നിന്ന് 50 ഗോള് സ്വന്തമാക്കിയിട്ടുണ്ട്.\nകൊറോണയെന്ന പേരാണ് ഇപ്പോള് താരത്തെ പ്രശസ്തനാക്കുന്നതെങ്കില് 2012 ക്ലബ്ബ് ലോകകപ്പില് മെക്സിക്കോ ക്ലബ്ബ് മൊണ്ടെറോക്കായി കളിക്കുമ്പോള് ഈ പേര് തന്നെ ടീം കിറ്റില് ഉപയോഗിക്കാന് കഴിഞ്ഞിരുന്നില്ല. മെക്സിക്കോയിലെ പ്രധാന ബിയര് ബ്രാന്‍ഡിന്റെ പേരാണ് കൊറോണ. ടീമിന്റെ കിറ്റ് സ്പോസണ്‍സര് മറ്റൊരു മദ്യക്കമ്പനിയായിരുന്നു. പ്രധാന എതിരാളിയായ കൊറോണയുടെ പേര് കിറ്റില് ഉപയോഗിക്കുന്നതിനെ സ്പോണ്‍സര് എതിര്‍ത്തു. ഇതോടെ ജെസ്യൂസ് സി എന്ന പേരാണ് കിറ്റില് ഉപയോഗിച്ചത്.\nContent Highlights: Jesus Corona strikes against cs maritimo as FC Porto move top of Primeira Liga\nഹോളണ്ടിനെ വീഴ്ത്തി പോര്‍ച്ചുഗലിന് പ്രഥമ യുവേഫ നാഷന്‍സ് ലീഗ് കിരീടം


രണ്ട് രൂപയ്ക്ക് 100 എംബി ഡാറ്റ: ബെംഗളൂരുവില് കിടിലന് പ്ലാനുകള്, എന്താണ് ജിയോയ്ക്ക് വൈഫൈ ഡബ്ബ! | 100 MB internet for Rs 2: This startup wants to beat Jio at its own game - Malayalam Oneindia\nUpdated: Mon, Nov 20, 2017, 15:23 [IST]\nദില്ലി: ഇന്‍റര്‍നെറ്റ് സര്‍വ്വീസില് ഇന്ത്യയില് റിലയന്‍സ് ജിയോ ആരംഭിച്ച ട്രെന്‍ഡുകള്‍ക്ക് തിരിച്ചടി നല്‍കി സ്റ്റാര്‍ട്ട് അപ്പ് കമ്പനി. ബെംഗളൂരു കേന്ദ്രമാക്കി പ്രവര്‍ത്തിക്കുന്ന വൈഫൈ ഡബ്ബ എന്ന സ്റ്റാര്‍ട്ട് അപ്പ് കമ്പനിയാണ് രണ്ട് രൂപയ്ക്ക് 100 എംബി ഡാറ്റ നല്‍കുമെന്ന് പ്രഖ്യാപിച്ചിട്ടുള്ളത്. വൈ കോമ്പിനേറ്ററിന്‍റെ പിന്തുണയുള്ള വൈഫൈ ഡബ്ബ സ്റ്റാര്‍ട്ട് അപ്പ് കമ്പനി നിലവില് ബെംഗളൂരുവില് കുറഞ്ഞ നിരക്കില് ഇന്‍റര്‍നെറ്റ് നല്‍കിവരുന്നുണ്ട്. രണ്ട് ജിബിയ്ക്ക് 100 എംബി, 10 രൂപയ്ക്ക് 500 എംബി, 20 രൂപയ്ക്ക് 1 ജിബി എന്നിങ്ങനെയാണ് കമ്പനി ഡാറ്റാ പാക്കുകള് നല്‍കിവരുന്നത്.\nലോകാവസാന പ്രചവനം ഫലിക്കുന്നു! കാലഡോണിയയില് വന് ഭൂചലനവും സുനാമി മുന്നറിയിപ്പുും\nനാടകാന്ത്യം! സ്ഥാനാര്‍ത്ഥി പട്ടിക പുറത്തുവിട്ട് കോണ്‍ഗ്രസ്, പാട്ടീദാറുകള്‍ക്ക് നേട്ടം!!\n24 മണിക്കൂറാണ് ഓഫറിന്‍റെ കാലാവധി. നിലവില് റിലയന്‍സ് ജിയോയാണ് 19 രൂപയ്ക്ക് 150 എംബി ഡാറ്റ നല്‍കുന്നത്. ഇതിന് പുറമേ പ്രീ പെയ്ഡ് ഉപയോക്താക്കള്‍ക്ക് 52 രൂപയ്ക്ക് 1.5 ജിബി ഡാറ്റയും ജിയോ നല്‍കുന്നുണ്ട്. ശുഭേന്ദു ശര്‍മ, കരം ലക്ഷമണ് എന്നീ യുവാക്കളാണ് വൈഫൈ ഡബ്ബ എന്ന ആശയത്തിന് പിന്നിലുള്ളത്. ബെംഗളുരു നഗരത്തില് വിവിധ ധാബകളിലായി അങ്ങോളമിങ്ങോളം 350 റൂട്ടറുകളാണ് ഇതിനകം സ്ഥാപിച്ചിട്ടുള്ളത്. നഗരത്തില് 1800ഓളം അപേക്ഷകള് കണക്ഷന് നല്‍കുന്നതിനായി ലഭിച്ചിട്ടുണ്ടെന്ന് സ്റ്റാര്‍ട്ട് അപ്പ് സ്ഥാപകരില് ഒരാളായ ശുഭേന്തു ശര്‍മ വ്യക്തമാക്കി.\nഎന്താണ് വൈഫൈ ഡബ്ബ\nബെംഗളുരുവിലെ ചെറിയ കടകള്, ചായക്കടകള്, ബേക്കറികള് എന്നിവിടങ്ങളില് വില്‍ക്കുന്ന പ്രീപെയ്ഡ്\nടോക്കണുകള് വഴിയാണ് ഡാറ്റ റീചാര്‍ജ് ലഭിക്കുക. മൊബൈല് ആപ്പ് ഡൗണ്‍ലോഡ് ചെയ്യാനോ ഉപയോഗിക്കാനോ കമ്പനി ഉപയോക്താക്കളോട് നിര്‍ദേശിക്കുന്നില്ല. മൊബൈല് നമ്പര് ടൈപ്പ് ചെയ്ത് ഒടിപി വേരിഫിക്കേഷന് പൂര്‍ത്തിയാക്കുന്നതോടെയാണ് ധാബ സ്റ്റാര്‍ട്ട് അപ്പ് കമ്പനിയുടെ ഇന്‍റര്‍നെറ്റ് പാക്കുകള് ഉപയോഗിക്കാന് കഴിയുക. ഹോട്ടലിലെ വൈഫൈ നെറ്റ് വര്‍ക്ക് ഉപയോഗിക്കേണ്ടവര്‍ക്കും ഇതേ നടപടികള് തന്നെയാണ് പൂര്‍ത്തീകരിക്കേണ്ടത്. വൈഫൈ ഡബ്ബയിലെ വൈഫൈ നെറ്റ് വര്‍ക്കില് പ്രവേശിക്കുന്നതോടെ വിവരങ്ങള് നല്‍കാനുള്ള ബ്രൗസര് പേജ് ലഭിയ്ക്കും. ഇന്‍റര്‍നെറ്റ് സേവന ദാതാവിന്‍റെ ലൈസന്‍സുള്ള വൈഫൈ ഡബ്ബകള് ഇവിടെ സ്ഥാപിച്ചിട്ടുള്ള ഫൈബര് ഒപ്റ്റികുകള് ഉപയോഗിച്ച് പ്രവര്‍ത്തിക്കുന്ന ചെറിയ റൂട്ടറുകളിലാണ് പ്രവര്‍ത്തിക്കുന്നത്.\nകുറഞ്ഞ നിരക്ക്, അതിവേഗ ഡാറ്റ\nകുറഞ്ഞ നിരക്കില് അതിവേഗം ഇന്‍റര്‍നെറ്റ് ലഭ്യമാക്കുകയെന്നാണ് വൈഫൈ ഡബ്ബകളുടെ പ്രധാന ലക്ഷ്യം. ധാബയിലെ വൈഫൈ ഉപയോഗിക്കുന്നവര്‍ക്ക് ഡാറ്റയ്ക്ക് പരിധി നിശ്ചയിക്കുന്നതിനും കാലാവധി നിശ്ചയിക്കുന്നതിനുമുള്ള സംവിധാനങ്ങളും വൈഫൈ ധാബ നല്‍കുന്നു. വൈഫൈ ഡബ്ബയുടെ വെബ്സൈറ്റ് വഴിയോ ഓണ്‍ലൈനായോ പണമടയ്ക്കുന്നതിനുള്ള സംവിധാനമാണ് ഇതോടെ ഒരുക്കിയിട്ടുള്ളത്.\nപ്രീ പെയ്ഡ് ഡാറ്റ\nവൈഫൈ ഡബ്ബയില് ലഭ്യമാക്കുന്ന എല്ലാ ഡാറ്റാ പ്ലാനുകളും പ്രീ പെയ്ഡ് ആണ് എന്നതാണ് മറ്റൊരു പ്രത്യകത. ഇന്ത്യയിലെ 90 ശതമാനം ഇന്‍റര്‍നെറ്റ് കണക്ഷനുകളും പ്രീ പെയ്ഡ് ആണെന്ന കണ്ടെത്തലാണ് ഈ നീക്കത്തിന് പിന്നിലുള്ളത്. ഉപയോക്താക്കളില് പലരും ഇന്‍ര്‍നെറ്റിന് വേണ്ടി 300 രൂപ വരെ ചെലവഴിക്കാന് തയ്യാറുള്ളവരുമാണെന്നും വൈഫൈ ഡബ്ബയ്ക്ക് പിന്നില് പ്രവര്‍ത്തിക്കുന്നവര് പറയുന്നു. ഇതിനെല്ലാം പുറമേ ആവശ്യമുള്ളത്ര ഡാറ്റ പ്രീ പെയ്ഡായി നല്‍കാനുള്ള സംവിധാനവും വൈഫൈ ഡബ്ബയിലുണ്ട്.\nഎയര്‍വേവുകളെ ആശ്രയിക്കാതെ ഒപ്റ്റിക് ഫൈബറുകള് ഉപയോഗിച്ച് ബ്രാന്‍ഡ‍് വിഡ്ത് ഉപയോഗിച്ചാണ് വൈഫൈ ഡബ്ബകള് പ്രവര്‍ത്തിക്കുന്നത്. മറ്റ് സെല്ലുലാര് ടവറുകളെ അപേക്ഷിച്ച് വേഗത കുടുതലായിരിക്കുമെങ്കിലും ദൂരം കൂടുന്നതിന് അനുസരിച്ച് വേഗതയില് മാറ്റംവരും. 100 - 200 ദൂരത്തില് 50 എംബിപിഎസ് സ്പീഡാണ് വൈഫൈ ഡബ്ബയില് ലഭിക്കുക.\nഒപ്റ്റിക് ഫൈബറുകള് കൈകാര്യം ചെയ്യുന്നതിന് ആവശ്യമായ ചെലവാണ് സ്റ്റാര്‍ട്ട് അപ്പിന് ഭീഷണിയാവുന്നത്. എയര്‍വേവുകളെക്കാള് മികച്ച സേവനം നല്‍കാന് കഴിയുന്നത് ഒപ്റ്റിക് ഫൈബറുകള്‍ക്കാണെന്ന് സാക്ഷ്യപ്പെടുത്തുന്ന സ്റ്റാര്‍ട്ട് അപ്പ് സ്ഥാപകര് പ്രാദേശിക കേബിള് ഓപ്പറേറ്റര്‍മാരുമായി ചേര്‍ന്നാണ് കേബിളുകള് സ്ഥാപിച്ചതെന്നും കുട്ടിച്ചേര്‍ക്കുന്നു. ടവറുകള്‍ക്ക് പകരം നഗരത്തിന്‍രെ വ്യത്യസ്ത ഇടങ്ങളിലായി 20 ഓളം ഡബ്ബകള് സ്ഥാപിക്കാനാണ് 13 മാസം മാത്രം പ്രായമുള്ള സ്റ്റാര്‍ട്ട് അപ്പ് കമ്പനിയുടെ നീക്കം.\nbengaluru karnataka wifi reliance jio telecom internet data rate speed ബെംഗളൂരു കര്‍ണാടക വൈഫൈ ഇന്‍റര്‍നെറ്റ് ഡാറ്റ നിരക്ക് വേഗത ടെലികോം റിലയന്‍സ് ജിയോ


കിക്കറില്ലാത്ത പുതിയ ക്ലാസിക് 350, പുതുമകൾ അറിയാം: ടെസ്റ്റ് റൈഡ് | Royal Enfield Classic 350 Test Ride\nകിക്കറില്ലാത്ത പുതിയ ക്ലാസിക് 350, പുതുമകൾ അറിയാം: ടെസ്റ്റ് റൈഡ്\nനോബിൾ എം മാത്യു November 10, 2021 11:49 AM IST\nറോയൽ എൻഫീൽഡിനു പുതുജീവൻ നൽകിയ മോഡലാണ് ക്ലാസിക്. 2009ൽ നിരത്തിലെത്തിയത് മുതൽ ഇന്നുവരെ ക്ലാസിക്, വിപണിയിലെ ക്രൂസർ വിഭാഗം കിരീടം വച്ച് വാഴുകയാണ്. ഒരു യുഗത്തിനു തിരശ്ശീല വീഴ്ത്തി യുസിഇ (യൂണിറ്റ് കൺസ്ട്രക്‌ഷൻ എൻജിൻ)യുമായായിരുന്നു ക്ലാസിക്കിന്റെ ആദ്യ വരവ്. 12 വർഷത്തിനു ശേഷം അടിമുടി പരിഷ്കരിച്ചുള്ള വരവിലും ചരിത്രമാറ്റമുണ്ട്. കിക്കർ ഒഴിവാക്കിയാണ് പുതിയ ക്ലാസിക്കിന്റെ വരവ്. മാത്രമല്ല, വിപണിയിലെ പുതിയ എതിരാളികളെ ഗോദയ്ക്കു പുറത്തിരുത്താൻ പാകത്തിലുള്ള മാറ്റങ്ങളുമുണ്ട്. പുതുമകൾ എന്തൊക്കെയെന്ന് നോക്കാം.\nസിംഗിൾ ഡൗൺ ട്യൂബ് ഷാസിക്കു പകരം ഡബിൾ ക്രാഡിൽ ഫ്രെയിമാണ് (മീറ്റിയോറിൽ നൽകിയിരിക്കുന്നതു തന്നെ). ഫലം ഹാൻഡ്‌ലിങ് മെച്ചപ്പെട്ടു. വൈബ്രേഷൻ കുറഞ്ഞു. ഫുട്പെഗ് ക്രമീകരണത്തിൽ മാറ്റം വരുത്തിയിട്ടുണ്ട്.\nകിടിലൻ വെട്ടമുള്ള യൂണിറ്റാണ്. ആകൃതിയിൽ മാറ്റമില്ലെങ്കിലും ഡൂം ക്രമീകരിക്കാം. മാത്രമല്ല, ഹെഡ്‌ലാംപിന്റെ ഗ്ലാസ് കുറച്ച് പരന്നിട്ടുണ്ട്, ഗ്ലാസ് പാറ്റേണിലും മാറ്റമുണ്ട്.\nമീറ്റർ കൺസോളിൽ കാലികമായ മാറ്റം വരുത്തിയത് സ്വാഗതാർഹം. ഫ്യൂവൽ ഗേജ് ഇല്ല എന്നതായിരുന്നു ഉപയോക്താക്കളുടെ വൻ പരാതി. അതിനു പരിഹാരം കൊണ്ടു വന്നു. ക്ലാസിക് ഡയലുകൾക്കൊപ്പം ചെറിയ ഡിജിറ്റൽ മീറ്റർ നൽകിയിട്ടുണ്ട്. ഇതിൽ ഫ്യൂവൽ ഗേജ്, ട്രിപ്, ക്ലോക്ക്, ഒാഡോ മീറ്റർ എന്നിവ നൽകിയിരിക്കുന്നു. ആംപിയർ മീറ്ററിന്റെ സ്ഥാനത്ത് മീറ്റിയോറിൽ കൊടുത്ത തരത്തിലുള്ള ട്രിപ്പർ നാവിഗേഷനാണ്. ഇഗ്‌നീഷൻ സ്ലോട്ടിൽ തന്നെയാണ് ഹാൻഡിൽ ലോക്കും സെറ്റ് ചെയ്തിരിക്കുന്നത്. ക്ലച്ച് ബ്രേക്ക് ലിവറുകളും ഹാൻഡിൽ ഗ്രിപ്പും മീറ്റിയോറിൽനിന്നുള്ളതാണ്. ക്വാളിറ്റി ഉഗ്രൻ.\n13.5 ലീറ്റർ ടാങ്കിന്റെ വലുപ്പം കുറച്ചു 13 ആക്കി. റിസർവ്4ലീറ്റർ. പ്ലേറ്റിങ്ങുള്ള ടോപ് മോഡലിൽ ഇന്റർസെപ്റ്ററിൽ കണ്ടതുപോലുള്ള ലോഗോയാണ് ടാങ്കിൽ.\nസസ്പെൻഷൻ പരിഷ്കരിച്ചു. മുന്നിലെ ഫോർക്കിന്റെ വലുപ്പം കൂടി. പിന്നിൽ ഇപ്പോൾ ഗ്യാസ്ഫിൽഡ് സസ്പെൻഷനല്ല. ഡാംപിങ് മെച്ചപ്പെട്ടു. യാത്രാസുഖം കൂടി. ഗട്ടർ റോഡിലൂടെ അത്യാവശ്യം വേഗത്തിൽ പോയാലും വലിയ അടിപ്പില്ല. കട്ടിങ്ങുകൾ ഇറങ്ങുമ്പോഴും ചാട്ടമറിയില്ല.\nഇരുവീലുകളിലും ഡിസ്ക് ബ്രേക്കാണ്. മുന്നിലെ ഡിസ്ക്കിന്റെ വലുപ്പം കൂട്ടി. സിംഗിൾ–ഡ്യുവൽ ചാനൽ എബിഎസ് ഉണ്ട്.\nസീറ്റിന്റെ സ്പ്രിങ് എടുത്തുകളഞ്ഞു. നല്ല കുഷനുള്ള സീറ്റാണ് പുതിയതിന്. 805 എംഎം ഉയരമുണ്ട്. പഴയ മോഡലിനെക്കാളും ഉയരം5എംഎം കൂടി. സത്യത്തിൽ സ്പ്രിങ് പോയപ്പോഴാണ് ഇരിപ്പുസുഖംകൂടിയത്. ഒറ്റയടിക്ക് 12–140 കിലോമീറ്റർ ഒാടിച്ചിട്ടും മടുപ്പില്ല. നിവർന്നിരുന്നു യാത്ര ചെയ്യാവുന്ന പൊസിഷൻ. ഗ്രൗണ്ട് ക്ലിയറൻസ് കൂട്ടിയതും ഫുട്പെഗിന്റെ സ്ഥാനവും പരിഷ്കരിച്ചത് കോർണറിങ്ങിൽ കൂടുതൽ സൗകര്യമായി.\nപിൻസീറ്റ് കുറച്ചുകൂടി ഉയർത്തി. മുൻമോഡലിൽ കുഴിയിൽ ഇരിക്കുന്ന ഫീലായിരുന്നു. അതു മാറി. പഴയ ക്ലാസിക് മോ‍ഡലിൽ പിൻസീറ്റിലിരുന്നുള്ള ദീർഘദൂരയാത്ര അത്ര സുഖകരമായിരുന്നില്ല. പുതിയ മോഡലിൽ ഇനി ആ പരാതി ഉണ്ടാകില്ല. ഗ്രാബ് റെയിലും പരിഷ്കരിച്ചിട്ടുണ്ട്.\nഎയർ ബോക്സും ടൂൾ കിറ്റും വരുന്ന സൈഡ് പാനൽ അകത്തേക്കു കവർ ചെയ്തു. മഴയത്തും വാട്ടർ സർവീസ് ചെയ്യുമ്പോഴും വെള്ളം അടിച്ചു കയറുന്നത് ഒരു പ്രശ്നമായിരുന്നു. മാത്രമല്ല കാഴ്ചയിലും നല്ല മാറ്റം ഇതു കൊണ്ടുവന്നിട്ടുണ്ട്.\nഹാൻഡിലിനും ടാങ്കിനുമിടയിലായി തൂങ്ങിക്കിടന്ന വയറുകളടക്കം പുറത്തു കാണാതെ ഭംഗിയായി സ്ലീവിനുള്ളിലാക്കി പാക്ക് ചെയ്തിട്ടുണ്ട്. മൊത്തത്തിൽ ക്ലാസിക് ഇന്റർസെപ്റ്റർ നിലവാരത്തിലേക്കുയർന്നു. ടാങ്കിലെ ലോഗോ തന്നെ ഉദാഹരണം. പാർട്ടുകളുടെ കൂട്ടിച്ചേർക്കലിലും വെൽഡിങ്ങിലുമെല്ലാം നിലവാരം കൂടി.\nസൈലൻസറിനു മുഴക്കമില്ല എന്ന പരാതി പുതിയ ക്ലാസിക് കേൾപ്പിക്കില്ല. അടിപൊളി എക്സോസ്റ്റ് നോട്ടാണ് പുതിയ ക്ലാസിക്കിന്. ആക്സസറിയായി ഇനി സൈലൻസർ വാങ്ങണ്ട എന്നു ചുരുക്കും. മുൻ മോഡലിനെക്കാളും സൈലൻസർ നീളം കുറച്ചിട്ടുണ്ട്. റോഡിന്റെ കട്ടിങ്ങും മറ്റും ചാടുമ്പോൾ സൈലൻസറിന്റെ അറ്റം ഇടിക്കുന്നത് കുറയും.\nആദ്യകാലത്ത് ബുള്ളറ്റ് കിക്കറടിച്ച് സ്റ്റാർട്ടാക്കുന്നത് ഒരു കല ആയിരുന്നു. ആംപിയർ നോക്കി കിക്കറടിക്കാൻ പാടുപെട്ടവരുടെ മുന്നിലേക്കാണ് ആംപിയറില്ലാതെ ചവിട്ടാവുന്ന കിക്കറും സെൽഫ് സ്റ്റാർട്ടുമൊക്കെയായി ക്ലാസിക് വന്നത്. ഈ പുതിയ വരവിൽ മോഡേൺ ബൈക്കുകളിലേതുപോലെ ക്ലാസിക്കിൽ കിക്കർ ഒഴിവാക്കി.\nമീറ്റിയോറിൽ കണ്ട ട്രിപ്പർ നാവിഗേഷനും ബ്ലൂടൂത്ത് കണക്ടിവിറ്റിയും ഇതിലുമുണ്ട്. കൺസോളിൽ ആംപിയർ മീറ്റർ നൽകിയിരുന്നിടത്താണ് ട്രിപ്പർ മീറ്റർ നൽകിയിരിക്കുന്നത്. ഹാൻഡിലിൽ ഒരു യുഎസ്ബി ചാർജിങ് സ്ലോട്ടും നൽകിയിട്ടുണ്ട്.\nമീറ്റിയോറിൽ ഉള്ള അതേ എൻജിൻ പ്ലാറ്റ്ഫോമാണ് ഈ എൻജിന്റെ അടിസ്ഥാനം. വൈബ്രേഷൻ ഇല്ല എന്നതാണ് എടുത്തുപറയേണ്ടത്. മിറർ കിടന്നു വിറയ്ക്കുന്നില്ല. 349 സിസി എയർ–ഒായിൽ കൂൾഡ് എൻജിനാണ്. പഴയ മോഡലിൽ 346 സിസി എയർകൂൾഡ് എൻജിനായിരുന്നു. പഴയ മോഡലിനെക്കാളും ടോർക്കിൽ 1 എൻഎം കുറവുണ്ടെങ്കിലും കുറഞ്ഞ ആർപിഎമ്മിൽ (4000 ആർപിഎം) കൂടിയ ടോർക്ക് ലഭ്യമാകും എന്നത് പുതിയ എൻജിന്റെ സവിശേഷതയാണ്. പവർബാൻഡ് മുൻ മോഡലിനെക്കാളും കൂടിയിട്ടുണ്ട്. ഒപ്പം 1.1 ബിഎച്ച്പിയുടെ വർധനവുമുണ്ട്. 6100 ആർപിഎമ്മിലാണ് കൂടിയ പവർ കിട്ടുക.\n5 സ്പീഡ് ഗിയർ ബോക്സ്. ഗിയറുകൾ തമ്മിലുള്ള അകലം കുറവാണ്. മാറ്റങ്ങൾ എളുപ്പം.\n80 കിലോമീറ്ററിനു മകുളിലേക്കു കയറുമ്പോഴുണ്ടായിരുന്ന വിറയലും തുള്ളലും മാറി. സ്റ്റെഡിയാണിപ്പോൾ. നേർരേഖയിൽ ഉയർന്ന വേഗത്തിൽ നല്ല നിയന്ത്രണം. മാത്രമല്ല വളവുകൾ വേഗത്തിൽ വീശാം. കൊച്ചി–കോട്ടയം–മണിമല–റാന്നി – പത്തനംതിട്ട– എറണാകുളം റൂട്ടിൽ എകദേശം 400 കിലോമീറ്ററിനുമുകളിൽ റൈഡ് െചയ്തു. നേർരേഖയിലും 'ട' വളവുകളിലും ചന്ദ്രോപരിതലം പോലുള്ള വഴികളിലും ഉഗ്രൻ പെർഫോമൻസും യാത്രാസുഖവുമാണ് ക്ലാസിക് നൽകിയത്. ഗട്ടർ റോഡിലൂടെ അത്യാവശ്യം വേഗത്തിൽ പോയാലും വലിയ അടിപ്പില്ല. കട്ടിങ്ങുകൾ ഇറങ്ങുമ്പോഴും വലിയ ചാട്ടമില്ലെന്നത് എടുത്തു പറയാം.\nക്ലാസിക്കിന്റെ മുൻ മോഡലുകളെ അപേക്ഷിച്ച് ക്വാളിറ്റി വളരെയേറെ മെച്ചപ്പെട്ടു എന്നതാണ് ആദ്യം പറയേണ്ടത്. ഫിറ്റ് ആൻഡ് ഫിനിഷ് ഇന്റർസെപ്റ്റർ, മീറ്റിയോർ എന്നിവയുടെ നിലവാരത്തിലേക്കുയർന്നു. വൈബ്രേഷൻ ഇല്ലെന്നതാണ് മെയിൻ ഹൈലൈറ്റ്. റിഫൈൻഡ് എൻജിൻ. ഉഗ്രൻ എക്സോസ്റ്റ് നോട്ട്. യാത്രാസുഖവും ഇരിപ്പു സുഖവുമുണ്ട്. ഒറ്റയടിക്ക് 120–140 കിലോമീറ്റർ ഒാടിച്ചിട്ടും മടുപ്പില്ല. നിവർന്നിരുന്നു യാത്ര ചെയ്യാവുന്ന പൊസിഷൻ. മികച്ച യാത്രാ സുഖം നൽകുന്ന സസ്പെൻഷൻ. ക്ലാസിക്, നിരത്തിൽ മറ്റൊരു ക്ലാസിക് രചിക്കുമെന്നതിൽ സംശയമില്ല.\nEnglish Summary: Royal Enfield Classic 350 Test Ride


ഒരാള് വിശ്വാസിയാണോ, ഭക്തനാണോ എന്ന് തിരിച്ചറിയുന്നതെങ്ങനെ? മനസ്സിലെ വിശ്വാസത്തിനും ഭക്തിക്കും ബാഹ്യമായ ലക്ഷണങ്ങളുണ്ടോ?\nരണ്ടു വിധത്തില് ഈ ചോദ്യങ്ങള്‍ക്ക് മറുപടി പറയാം: ഒന്ന്, വിശ്വാസം മനസ്സിനകത്താണ് കുടികൊള്ളുന്നത്. അത് പുറമേ നിന്ന് ആര്‍ക്കും കാണാനാവില്ല. രണ്ട്, വിശ്വാസം ഒരാളുടെ സംസ്‌കാരത്തെയും പ്രവൃത്തിയെയും സ്വാധീനിക്കുകയും അയാളുടെ ജീവിതവ്യവഹാരങ്ങളില് പ്രകടമാവുകയും ചെയ്യും. ഇപ്പറഞ്ഞ രണ്ടും സത്യമാണ്. പക്ഷേ, അത് യഥാര്‍ഥ വിശ്വാസത്തിന്റെ കാര്യമാണ്.\nഅപ്പോള്, യഥാര്‍ഥമല്ലാത്ത വിശ്വാസവുമുണ്ടോ?\nഉണ്ടല്ലോ. കപടവിശ്വാസം, അന്ധവിശ്വാസം, അസത്യവിശ്വാസം.... അങ്ങനെ പലതും! ഇതിന്റെയൊക്കെ ചില ചേഷ്ടകളും പ്രകടനങ്ങളുമാണ് അനുഷ്ഠാനങ്ങളെന്നും ആരാധനകളെന്നുമുള്ള പേരില് പലപ്പോഴും നാം കണ്ടുവരുന്നത്. അത്തരം ചേഷ്ടകളും ബാഹ്യപ്രകടനങ്ങളും നോക്കിയാണ് ആളുകളെ നാം വിശ്വാസികളെന്നും ഭക്തരെന്നുമൊക്കെ വിലയിരുത്തുന്നതും!\nവെളുപ്പ്, കറുപ്പ്, കാവി തുടങ്ങിയ നിറങ്ങളെല്ലാം ഓരോരുത്തരും തങ്ങളുടെ വിശ്വാസം പ്രകടിപ്പിക്കുന്ന വസ്ത്രവര്‍ണങ്ങളായി തരംപോലെ ഉപയോഗിച്ചുവരുന്നു. ചിലര് തൊപ്പിയോ തലപ്പാവോ ചിത്രാങ്കിതമായ സ്ഥാനവസ്ത്രങ്ങളോ ധരിക്കുന്നു. ചിലര് ചില ചിഹ്നങ്ങളും രൂപങ്ങളും മാലകളിലും മോതിരങ്ങളിലുമണിയുന്നു. കൈത്തണ്ടകളില് വര്‍ണച്ചരടുകള് കെട്ടുന്നവരും, തുടകളിലും ഭുജങ്ങളിലും ടാറ്റൂ കുത്തുന്നവരും, ശൂലവും കൃപാണവും ദണ്ഡും കൈയിലേന്തുന്നവരും, കുറി തൊടുന്നവരും, ശരീരത്തില് ഭസ്മം പൂശുന്നവരും, ഏലസ്സ് കെട്ടുന്നവരും, ഭജന പാടുന്നവരും, സന്ധ്യാ ദീപം കൊളുത്തുന്നവരും, ചന്ദനത്തിരിയോ മെഴുകുതിരിയോ കത്തിക്കുന്നവരും, പലതരം മാലകളിടുന്നവരും, ജപമാലകളില് മന്ത്രങ്ങള് ഉരുക്കഴിക്കുന്നവരും, പള്ളിയിലോ അമ്പലങ്ങളിലോ പോകുന്നവരും, കുരിശു വരയ്ക്കുന്നവരും കുര്‍ബാനകളില് പങ്കുകൊള്ളുന്നവരും കാണിക്കവഞ്ചികളില് കാശിടുന്നവരുമെല്ലാമെല്ലാം പ്രത്യക്ഷത്തില് വിശ്വാസികളും ഭക്തരുമായി കണക്കാക്കപ്പെടുന്നു.\nഇത്തരമാളുകള് രഹസ്യമായോ പരസ്യമായോ കള്ളു കുടിക്കുന്നതും കുടിപ്പിക്കുന്നതും, സദാചാരം കാറ്റില് പറത്തി അഴിഞ്ഞാടുന്നതും, നഗ്നത മറയ്ക്കാതിരിക്കുന്നതും, കൊലപാതകം നടത്തുന്നതും, മോഷ്ടിക്കുന്നതും, പലിശക്കച്ചവടത്തിലേര്‍പ്പെടുന്നതും, കരിഞ്ചന്തയും കള്ളക്കച്ചവടവും നടത്തുന്നതും, കള്ളനോട്ടടിക്കുന്നതും, തെരഞ്ഞെടുപ്പില് കള്ളത്തരം കാണിക്കുന്നതും, കള്ളവോട്ട് ചെയ്യുന്നതും, കള്ളം പറയുന്നതും, കൈക്കൂലി കൊടുക്കുന്നതും വാങ്ങുന്നതും, കടം വാങ്ങി മുങ്ങുന്നതും.... ഇതൊന്നും അവര് പുറമേ ഭാവിക്കുന്ന വിശ്വാസത്തിനും ഭക്തിക്കും നിരക്കാത്തതായി ആരും കണക്കാക്കുന്നുമില്ല!\nഅതേസമയം, ഇത്തരം ബാഹ്യ പ്രകടനങ്ങളൊന്നുമില്ലാതെ ജീവിതവിശുദ്ധി പുലര്‍ത്തുന്നവരെ ആരും ഭക്തരോ വിശ്വാസികളോ ആയി ഗണിക്കുന്നുമില്ല.\n'മനുഷ്യന് മതങ്ങളെ സൃഷ്ടിച്ചു, മതങ്ങള് ദൈവങ്ങളെ സൃഷ്ടിച്ചു'എന്ന വയലാറിന്റെ പ്രസിദ്ധമായ വരികളുണ്ടല്ലോ. ഏതാണ്ട് അതിനു സമാനമായ ഒരു പൊതുബോധം ഇവിടെ നിലനില്‍ക്കുന്നുണ്ട്. അണ്ടിയാണോ മാവാണോ ആദ്യമുണ്ടായത് എന്ന ചോദ്യം പോലെ, ഇത്തരം രചനകള് പൊതുബോധത്തില്‍നിന്നാണോ, അതോ പൊതുബോധം ഇവയില് നിന്നാണോ ഉണ്ടാകുന്നതെന്ന കാര്യത്തിലേയുള്ളു ചെറിയൊരു സംശയം.\nഉദാഹരണമായി, കുട്ടികളുടെ പരീക്ഷക്ക് ഇങ്ങനെയൊരു ചോദ്യം വരുന്നു: താഴെ പറയുന്ന ഉത്തരങ്ങളില്‍നിന്ന് ശരിയായത് തെരഞ്ഞെടുത്തെഴുതുക:\n2. മുഹമ്മദ് നബി\nരണ്ടാമത്തെ ഉത്തരം തെരഞ്ഞെടുക്കുന്ന വിദ്യാര്‍ഥിക്ക് തീര്‍ച്ചയായും മാര്‍ക്ക് കിട്ടും. ഇതോടൊപ്പം ആ പൊതുബോധവും സൃഷ്ടിക്കപ്പെടുന്നു! അറിയപ്പെട്ട എല്ലാ മതങ്ങളും ഓരോരോ മഹാപുരുഷന്മാര് സ്ഥാപിച്ചതാണെന്നതാണ് ആ പൊതുബോധം. വാസ്തവത്തില് സത്യമെന്താണ്?\nമുഹമ്മദ് നബിയാണോ ഇസ്ലാം മതം സ്ഥാപിച്ചത്? യേശുവാണോ ക്രിസ്തുമതമുണ്ടാക്കിയത്? ഗുരുനാനാക്കാണോ സിക്ക് മതത്തിന്റെ ശില്‍പി?\nഒരു പ്രവാചകനും മഹാപുരുഷനും സ്വന്തമായി ഒരു മതവും സ്ഥാപിച്ചിട്ടില്ല എന്നതാണ് സത്യം. അവരൊക്കെയും ആത്മാന്വേഷണത്തിന്റെ വഴികളിലൂടെ സഞ്ചരിച്ച്, മനുഷ്യരെ പ്രബോധനം ചെയ്തത് ദൈവത്തിനു വഴിപ്പെട്ടുകൊണ്ടുള്ള ഒരു ജീവിതസംസ്‌കാരത്തിലേക്കാണ്. അതിനുള്ള ഒരു കര്‍മപദ്ധതിയും അവര് സ്വജനതക്കു മുന്നില് സമര്‍പ്പിച്ചിരുന്നു. ചെറുതെങ്കിലും, അവരെ അനുസരിക്കുന്ന ഒരു വ്യവസ്ഥാപിത സമൂഹവും അതോടൊപ്പം നിലവില് വന്നു. അത്തരം സമൂഹങ്ങള് ചിലപ്പോള് ഒരു രാഷ്ട്രത്തോളം വളരുകയും ചെയ്തു. പക്ഷേ, കാലമേറെ ചെന്നപ്പോള് അവയത്രയും ശോഷിച്ചു ശോഷിച്ച് ഇല്ലാതായി.\nജനങ്ങളില് ബഹുഭൂരിപക്ഷവും സ്വാര്‍ഥതാല്‍പര്യങ്ങള്‍ക്കു വശംവദരായിരിക്കുമെന്നത് ഒരു യാഥാര്‍ഥ്യമാണ്. അവരുടെ ഇഛകള് പ്രവാചകശാസനകളുമായി ഏറ്റുമുട്ടും. സ്വാഭാവികമായും അതിനും ക്രമത്തില് ഒരു സംഘടിത സ്വഭാവവും ആക്രമണോത്സുകതയും കൈവരും. ഇവരുടെ നേതൃത്വം പലപ്പോഴും ജനങ്ങളുടെ അജ്ഞതയില്‍നിന്ന് മുതലെടുത്തു ജീവിക്കുന്ന പുരോഹിതര്‍ക്കും, അധികാരസുഖം ആസ്വദിച്ചുകഴിയുന്ന ഭരണവര്‍ഗത്തിനുമായിരിക്കും. ഇത്തരക്കാരുടെ ഇഛകളും സ്വാര്‍ഥങ്ങളുമാണ് അവരെ ആ വഴിക്ക് നയിക്കുക. അതു തന്നെയാണ് ഇബ്‌ലീസെന്നും ചെകുത്താനെന്നുമൊക്കെ നാം വിളിക്കുന്ന ആ പ്രതിലോമ ശക്തിയും.\nഇങ്ങനെ, പ്രവാചകന്മാരുടെ സല്‍സമൂഹത്തിന്റെ സ്ഥാനത്ത് പൗരോഹിത്യവും ഭരണവര്‍ഗവും പൈശാചിക ശക്തികളും ചേര്‍ന്ന് സൃഷ്ടിച്ച ആചാരങ്ങളുടെയും അനുഷ്ഠാനങ്ങളുടെയും സമ്മിശ്ര രൂപത്തിനെയാണ് ഇന്ന് നാം പലപ്പോഴും മതങ്ങള് എന്ന് വിളിച്ചുവരുന്നത്. ആ അര്‍ഥത്തില് അത്തരം മതങ്ങള് മനുഷ്യസൃഷ്ടിയാണെന്ന വാദം ശരിയുമാണ്.


വെറും 2% പലിശയ്ക്ക് ഭവനവായ്പ..! അപേക്ഷിക്കേണ്ടത് എങ്ങനെ എന്നറിയൂ… – M – MEDiA\nവെറും 2% പലിശയ്ക്കു ഭവനവായ്പ.2.40 ലക്ഷം രൂപ വരെ സബ്‌സിഡി നേടാം. പരമാവധി തിരിച്ചടവു കാലാവധി 20 വര്‍ഷം.താമസിക്കാൻ സുരക്ഷിതമായ ഒരിടം മനുഷ്യന്റെ അടിസ്ഥാന ആവശ്യങ്ങളിലൊന്നാണ്. 2022 ഓടെ ഇന്ത്യയിലെ മുഴുവൻ പൗരന്മാ‍ർക്കും വീട് എന്ന ലക്ഷ്യവുമായി ആരംഭിച്ചിരിക്കുന്ന പദ്ധതിയാണ് പ്രധാനമന്ത്രി ആവാസ് യോജന. ഈ പദ്ധതി പ്രകാരം നിങ്ങൾക്ക് വെറും 2% പലിശയ്ക്ക് ഭവനവായ്പ ലഭിക്കും.\nകേന്ദ്ര സർക്കാരിന്റെ പ്രധാന ദൗത്യങ്ങളിലൊന്നാണ് പ്രധാൻ മന്ത്രി ആവാസ് യോജന. 2015-2022 കാലയളവിൽ പദ്ധതി നടപ്പാക്കുകയാണ് സർക്കാരിന്റെ ലക്ഷ്യം. ഇതിനായി സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കേന്ദ്രം സഹായം നൽകും\nവാർഷിക വരുമാനത്തിന്റെ അഞ്ചിരട്ടി വരെയാണു വായ്പ ലഭിക്കുക. ഒന്നര ലക്ഷം രൂപ വരെ വരുമാനമുള്ളവർക്ക് അപേക്ഷിക്കാം. ആദ്യമായി വീടു വയ്ക്കുന്നവർക്കോ വാങ്ങുന്നവർക്കോ മാത്രമേ ഈ വായ്പാ സൗകര്യം ലഭ്യമാകൂ. സാമ്പത്തികമായി പിന്നാക്ക വിഭാഗം, കുറഞ്ഞ വരുമാനമുള്ളവ‍ർ, ഇടത്തരം വരുമാനമുള്ളവർ എന്നിങ്ങനെ മൂന്നു വിഭാഗമായി തിരിച്ചാണ് കേന്ദ്രസ‍ർക്കാ‍ർ മൂന്നു മുതൽ 6.5% വരെ പലിശ സബ്സിഡി നൽകുന്നത്.\nഅപേക്ഷിക്കുന്നതിനു മുമ്പ് നിങ്ങൾക്ക് അപേക്ഷിക്കാൻ യോഗ്യതയുണ്ടെന്ന് ഉറപ്പ് വരുത്തണം. കൂടാതെ നിങ്ങളുടെ ആധാർ നമ്പർ, വാർഷിക വരുമാനത്തിന്റെ കൃത്യമായ വിശദാംശങ്ങൾ എന്നിവ നൽകണം.\nവായ്പ ഉപയോഗിച്ച് കാർപെറ്റ് ഏരിയ 110 ചതുരശ്ര മീറ്റർ (1184 ചതുരശ്ര അടി) വരെയുള്ള വീടുകൾ വാങ്ങുകയോ നി‍ർമ്മിക്കുകയോ ചെയ്യാം. പരമാവധി തിരിച്ചടവു കാലാവധി 20 വർഷമാണ്.\nപ്രധാൻ മന്ത്രി ആവാസ് യോജന പദ്ധതി പ്രകാരമുള്ള ഭവന വായ്പ നിങ്ങൾക്ക് ഓൺലൈൻ വഴി അപേക്ഷിക്കാവുന്നതാണ്. ഇതിനായി മെച്ചപ്പെട്ട ഇന്റ‍ർനെറ്റ് കണക്ഷൻ ആവശ്യമാണ്.\nനിങ്ങൾക്ക് രണ്ട് ഓപ്ഷനുകൾ കാണാനാകും ഒന്ന് ചേരി നിവാസികൾക്ക് വേണ്ടിയുള്ളതും മറ്റൊന്ന് ബാക്കി ഉപഭോക്താക്കൾക്ക് വേണ്ടിയുള്ളതും.\nഗ്രാമങ്ങളിലോ നഗരങ്ങളിലോ അർദ്ധ നഗര പ്രദേശങ്ങളി‌ലോ ആണെങ്കിൽ ഡ്രോപ്പ് ഡൗൺ മെനുവിൽ നിന്ന് രണ്ടാമത്തെ ഓപ്ഷൻ തിരഞ്ഞെടുക്കുക.\nതുറന്നു വരുന്ന പുതിയ വിൻഡോയിൽ നിങ്ങളുടെ വ്യക്തിപരമായ വിശദാംശങ്ങൾ നൽകുക. അതായത് അഡ്രസ്, ആധാർ നമ്പർ, ബാങ്ക് അക്കൌണ്ട് വിശദാംശങ്ങൾ, മൊബൈൽ നമ്പർ, അപേക്ഷാ ഫോമിലെ വരുമാന വിവരങ്ങൾ എന്നിവയെല്ലാം ശരിയായി പൂരിപ്പിക്കുക.\nവിശദാംശങ്ങൾ പൂരിപ്പിച്ച ശേഷം ചെക്ക് ബോക്സിൽ ക്ലിക്ക് ചെയ്യുക. ആവശ്യമായ തിരുത്തലുകൾക്ക് ശേഷം പേജിൽ കാണിച്ചിരിക്കുന്ന ക്യാപ്ച കോഡ് പൂർത്തിയാക്കി ആപ്ലിക്കേഷൻ ഫോമിൻറെ അവസാനം കാണുന്ന “സേവ്” ബട്ടൺ ക്ലിക്ക് ചെയ്യുക. പ്രിന്റ് ആവശ്യമുണ്ടെങ്കിൽ സേവിന് ശേഷം പ്രിന്റ് ബട്ടൺ ക്ലിക്ക് ചെയ്യാം.\nസേവ് ബട്ടൺ ക്ലിക്ക് ചെയ്ത ശേഷം ഒരു പുതിയ സ്ക്രീൻ തെളിഞ്ഞു വരും. അതിൽ നിന്ന് നിങ്ങൾക്ക് ഒരു ആപ്ലിക്കേഷൻ നമ്പർ ലഭിക്കും. ഈ അപ്ലിക്കേഷൻ നമ്പർ സൂക്ഷിച്ച് വയ്ക്കണം. പ്രിന്റ് എടുത്ത് സൂക്ഷിക്കുന്നതാണ് നല്ലത്. കാരണം ഇത് പിന്നീട് ആവശ്യം വരും..എല്ലാവരും മാക്സിമം ഷെയർ ചെയ്യൂ ഒരുപാട് പേർക്ക് ഉപകാരപ്പെട്ടേക്കാം.


ഖുര്‍ആന് - മലയാള സാരാംശം: 28 അല്‍ഖസ്വസ്വ്\n25-ാം സൂക്തത്തിലെ وَقَصَّ عَلَيْهِ الْقَصَصَ എന്ന വാക്യത്തില്‍നിന്ന് സ്വീകരിക്കപ്പെട്ടതാണ് അധ്യായനാമം. അല്‍ഖസ്വസ്വ് എന്ന പദമുള്ള അധ്യായമെന്ന് താല്‍പര്യം. സംഭവങ്ങളുടെ ക്രമപ്രകാരമുള്ള വിവരണം എന്നാണ് അല് ഖസ്വസ്വിന്റെ ഭാഷാര്‍ഥം. ആ നിലക്ക് വാക്കര്‍ഥം പരിഗണിച്ചും ഈ പദം സൂറയുടെ ശീര്‍ഷകമായിരിക്കാവുന്നതാണ്. എന്തുകൊണ്ടെന്നാല്, ഇതില് ഹദ്റത്ത് മൂസായുടെ ചരിത്രം വിസ്തരിച്ചിട്ടുണ്ട്.\nഅശ്ശുഅറാഅ്, അന്നംല്, അല് ഖസ്വസ്വ് എന്നിവ ഒന്നിനു പിറകെ ഒന്നായി അവതരിച്ച സൂറകളാണെന്ന ഇബ്നു അബ്ബാസിന്റെയും ജാബിറുബ്നു സൈദിന്റെയും അഭിപ്രായങ്ങള് നാം സൂറ അന്നംലിന്റെ ആമുഖത്തിലുദ്ധരിച്ചിട്ടുണ്ടല്ലോ. ഈ മൂന്ന് സൂറകളുടെയും അവതരണകാലം ഏറെക്കുറെ ഒന്നുതന്നെയാണെന്ന് അവയുടെ ഭാഷ, പ്രതിപാദനശൈലി, ഉള്ളടക്കം എന്നിവയില്‍നിന്നുകൂടി വ്യക്തമാകുന്നുണ്ട്. മൂസാനബിയുടെ ചരിത്രത്തിന്റെ വിവിധ ഭാഗങ്ങള് പരാമര്‍ശിക്കപ്പെടുന്നവ എന്ന നിലക്കും ഇവ തമ്മില് അടുത്ത ബന്ധമുണ്ട്. അവ സമുച്ചയിക്കപ്പെടുമ്പോള് ഹദ്റത്ത് മൂസായുടെ പൂര്‍ണ ചരിത്രമായിത്തീരുന്നു. സൂറ അശ്ശുഅറാഇല് പ്രവാചകദൌത്യം ഏറ്റെടുക്കുന്നതിന് ഒഴികഴിവു സമര്‍പ്പിച്ചുകൊണ്ട് മൂസാ (അ) പറയുന്നു: `ഫറവോന് സമുദായം എന്നിലൊരു കുറ്റം ചുമത്തിയിട്ടുണ്ട്. അതിനാല് അവിടെ ചെന്നാല് അവരെന്നെ കൊന്നുകളയുമെന്ന് ഞാന് ഭയപ്പെടുന്നു.` പിന്നീട് ഹദ്റത്ത് മൂസാ ഫറവോന്റെ സന്നിധിയില് ചെന്നപ്പോള് അവന് പറഞ്ഞു: `ശൈശവത്തില് നിന്നെ ഞങ്ങള് പോറ്റി വളര്‍ത്തിയില്ലേ? നീ വളരെ വര്‍ഷങ്ങള് ഞങ്ങള്‍ക്കിടയില് കഴിഞ്ഞുകൂടിയിട്ടുണ്ട്. പിന്നെ നീ ഒരു കടുംകൈ ചെയ്തിട്ടുമുണ്ട്.` ഈ സംഭവങ്ങളുടെ വിശദാംശങ്ങളൊന്നും അവിടെ പറയുന്നില്ല. ഈ സൂറയില് അത് വിശദമായി വിസ്തരിക്കുന്നു. അതേപ്രകാരം സൂറ അന്നംലില് പെട്ടെന്ന് മൂസാചരിത്രം ഇങ്ങനെ തുടങ്ങുന്നു: അദ്ദേഹം സ്വകുടുംബത്തെയും കൂട്ടി സഞ്ചരിക്കുകയായിരുന്നു. യാദൃഛികമായി ഒരു അഗ്നികണ്ടു.` അദ്ദേഹം എങ്ങോട്ടാണ് പോയ്കൊണ്ടിരിക്കുന്നതെന്നും എവിടന്നാണ് വരുന്നതെന്നും എങ്ങനെയാണ് സഞ്ചരിക്കുന്നതെന്നും ഒന്നും അവിടെ പറയുന്നില്ല. അതെല്ലാം ഈ അധ്യായത്തിലാണ് വിവരിക്കുന്നത്. ഈ വിധം ഈ മൂന്ന് സൂറകളും കൂടി ഹദ്റത്ത് മൂസായുടെ ചരിത്രം പൂര്‍ത്തീകരിക്കുന്നു.\nനബി(സ)യുടെ ദൌത്യത്തിനെതിരെ ഉന്നീതമായ സന്ദേഹങ്ങളുടെയും വിമര്‍ശനങ്ങളുടെയും പ്രതിരോധവും സത്യവിശ്വാസം സ്വീകരിക്കാതിരിക്കാന് മുന്നോട്ടുവെച്ചിരുന്ന ഒഴികഴിവുകളുടെ ഖണ്ഡനവുമാണ് ഈ അധ്യായത്തിന്റെ ഉള്ളടക്കം. ഇതിനുവേണ്ടി, ഒന്നാമതായി ഹദ്റത്ത് മൂസായുടെ കഥ വിവരിച്ചിരിക്കുന്നു. അവതരണ സാഹചര്യവുമായി കൂടിച്ചേര്‍ന്നുകൊണ്ട് അത് ശ്രോതാക്കളെ ചില യാഥാര്‍ഥ്യങ്ങള് ബോധ്യപ്പെടുത്തുന്നു. ഒന്ന്, അല്ലാഹു എന്തുദ്ദേശിക്കുന്നുവോ അതിനുവേണ്ടി അവന് അഗോചര മാര്‍ഗങ്ങളിലൂടെ നിമിത്തങ്ങളും ഉപാധികളും സജ്ജീകരിക്കുന്നു. ഫറോവ സ്വകരങ്ങള്‍കൊണ്ട് പോറ്റിവളര്‍ത്തിയ കുട്ടിതന്നെ ഒടുവില് അവന്റെ സിംഹാസനം തട്ടിത്തെറിപ്പിക്കേണ്ടതുണ്ടായിരുന്നു. ആ കുട്ടിയെ വളര്‍ത്തുമ്പോള്, താന് ആരെയാണ് പോറ്റുന്നതെന്ന് ഫറവോന് അറിഞ്ഞുകൂടായിരുന്നു. ഇങ്ങനെയുള്ള ദൈവത്തിന്റെ ഇഛയോട് മല്‍സരിക്കാന് ആര്‍ക്കാണ് സാധിക്കുക? ആരുടെ സാമര്‍ഥ്യമാണ് അവനോട് വിജയിക്കുക? രണ്ട്, ഒരാള്‍ക്ക് പ്രവാചകത്വം ലഭിക്കുന്നത് ഒരു മഹാസഭയില്‍വെച്ച് ആകാശഭൂമികളെ കിടിലംകൊള്ളിക്കുന്ന ഒരു മഹാപ്രഖ്യാപനത്തോടു കൂടിയൊന്നുമല്ല. മുഹമ്മദി(സ)ന് ആരുമറിയാതെ ഈ പ്രവാചകത്വം ലഭിച്ചതെവിടന്നാണെന്നും അദ്ദേഹം എങ്ങനെ പ്രവാചകനായിത്തീര്‍ന്നുവെന്നും നിങ്ങള് അത്ഭുതപ്പെടുന്നു. لَوْلاَ أُوتِىَ مِثْلَ مَا أُوتِىَ مُوسَى എന്ന് നിങ്ങള് പ്രമാണമാക്കുന്ന മൂസാ (അ) ഉണ്ടല്ലോ, അദ്ദേഹത്തിനും ഇതുപോലെ, രാത്രിയില് സഞ്ചരിച്ചുകൊണ്ടിരിക്കുമ്പോഴാണ് പ്രവാചകത്വം ലഭിച്ചത്. അന്ന് തൂര്‍സീനാ താഴ്വരയില് എന്തു നടന്നുവെന്ന് ആരുമറിഞ്ഞിരുന്നില്ല. തനിക്കെന്താണ് ലഭിക്കാന് പോവുന്നതെന്ന് ഒരു നിമിഷം മുമ്പുവരെ മൂസാക്കുപോലും അറിവുണ്ടായിരുന്നില്ല. അദ്ദേഹം തീ കൊണ്ടുവരാന് പോയി, പ്രവാചകത്വം ലഭിച്ചു. മൂന്ന്, അല്ലാഹു ഒരു ദാസനിലൂടെ വല്ലതും ചെയ്യാനുദ്ദേശിക്കുമ്പോള് അയാളെ വലിയ പടയും പരിവാരങ്ങളും സാധനസാമഗ്രികളും കൊടുത്തിട്ടൊന്നുമല്ല അയയ്ക്കുക. അയാള്‍ക്ക് സഹായികളൊന്നുമുണ്ടായിരിക്കുകയില്ല. പ്രത്യക്ഷത്തില് യാതൊരു ശക്തിയും അയാളുടെ കൈയിലുണ്ടാവില്ല. പക്ഷേ, വമ്പിച്ച ആളും അര്‍ഥവുമായി അദ്ദേഹത്തെ നേരിടാനൊരുമ്പെടുന്നവരൊക്കെ ഒടുവില് തകര്‍ന്നുപോകുന്നു. ഇന്ന് നിങ്ങള്‍ക്കും മുഹമ്മദി(സ)നും ഇടയില് കാണപ്പെടുന്നതിലേറെ ശാക്തികമായ അസന്തുലിതത്വമുണ്ടായിരുന്നു ഫറവോന്നും മൂസാ (അ) ക്കുമിടയില്. പക്ഷേ, നോക്കൂ; ഒടുവില് ആരാണ് വിജയിച്ചത്? ആരാണ് പരാജയപ്പെട്ടത്? നാല്, നിങ്ങള് മൂസായെ പ്രമാണമാക്കിക്കൊണ്ട്, മുഹമ്മദിന് എന്തുകൊണ്ട് മൂസാക്ക് ലഭിച്ചത് - വടിയും തിളങ്ങുന്ന ഹസ്തവും മറ്റു ദൃഷ്ടാന്തങ്ങളും- ലഭിച്ചില്ല എന്ന് നിരന്തരം ചോദിക്കുന്നുണ്ടല്ലോ. ഇതുകേട്ടാല് തോന്നും ഇത്തരം ദൃഷ്ടാന്തങ്ങള് കണ്ടാലുടനെ വിശ്വസിക്കാന് ഒരുങ്ങിയിരിക്കുകയാണ് നിങ്ങളെന്ന്. പക്ഷേ, ആ ദൃഷ്ടാന്തങ്ങളെല്ലാം കാണിക്കപ്പെട്ടവര് ചെയ്തതെന്താണെന്ന് നിങ്ങള്‍ക്കറിയാമോ? അവ കണ്ടിട്ടും അവര് വിശ്വസിച്ചില്ല. സത്യനിഷേധത്തിലും ദുഃശാഠ്യത്തിലും അകപ്പെട്ടതിനാല് ഇതൊക്കെ ആഭിചാരങ്ങളാണെന്ന് പറയുകയാണുണ്ടായത്. ഇതേ രോഗം തന്നെയാണ് നിങ്ങളെയും ബാധിച്ചിട്ടുള്ളത്. എന്നിരിക്കെ അത്തരത്തിലുള്ള ദൃഷ്ടാന്തങ്ങള് കണ്ടാല് നിങ്ങള് വിശ്വസിക്കുമോ? ദൃഷ്ടാന്തങ്ങള് കണ്ടിട്ട് വിശ്വസിക്കാന് വിസമ്മതിച്ചവരുടെ പരിണതിയെന്തായിരുന്നുവെന്ന് നിങ്ങള്‍ക്കറിയാമോ? അവസാനം അല്ലാഹു അവരെ നശിപ്പിച്ചു. ഇനി നിങ്ങളും സത്യനിഷേധികളായിക്കൊണ്ട് ദൈവികദൃഷ്ടാന്തങ്ങള് തേടി ആപത്ത് വിളിച്ചുവരുത്തുകയാണോ? മക്കയിലെ സത്യനിഷേധത്തിന്റെ ചുറ്റുപാടില് ഈ കഥ കേള്‍ക്കുന്നവരുടെ ഹൃദയങ്ങളിലേക്കിറങ്ങിച്ചെല്ലുന്ന സംഗതികള് ഇതൊക്കെയായിരുന്നു. കാരണം, അന്ന് മുഹമ്മദിനും മക്കയിലെ നിഷേധികള്‍ക്കുമിടയില് മൂസാക്കും ഫറവോനും ഇടയില് നടന്നതുപോലുള്ള ഒരു സംഘര്‍ഷം നടക്കുകയായിരുന്നു. പ്രസ്തുത ഘട്ടത്തില് ഈ കഥ കേള്‍പ്പിക്കുന്നതിന്റെ അര്‍ഥം അതിന്റെ ഓരോ ഘടകവും സന്ദര്‍ഭത്തിന്റെ സ്വഭാവങ്ങളുമായി നന്നായി യോജിക്കുന്നു എന്നാണ്. കഥയുടെ ഏതു ഭാഗം സന്ദര്‍ഭത്തിന്റെ ഏതു സ്വഭാവവുമായി യോജിക്കുന്നു എന്ന് മനസ്സിലാക്കാന് കഴിയാത്ത ഒരു പദംപോലും അതില് പറഞ്ഞിട്ടില്ല. അനന്തരം അഞ്ചാം ഖണ്ഡികയില് മൌലിക വിഷയത്തെകുറിച്ച് നേരിട്ട് സംസാരിച്ചുതുടങ്ങുന്നു. ആദ്യമായി മുഹമ്മദി(സ)ന്റെ പ്രവാചകത്വത്തെ സ്ഥിരീകരിക്കുന്ന ഒരു സംഗതി ഇതുതന്നെയാണ്. എന്തെന്നാല് അദ്ദേഹം ഒരു നിരക്ഷരനാണ്. അതോടൊപ്പം രണ്ടായിരം വര്‍ഷം മുമ്പ് കഴിഞ്ഞുപോയ ചരിത്രസംഭവങ്ങള് കൃത്യമായും വിശദമായും അദ്ദേഹം കേള്‍പ്പിക്കുന്നു. അത്തരം കാര്യങ്ങള് മനസ്സിലാക്കാനുതകുന്ന യാതൊരു ഉപാധിയും അദ്ദേഹത്തിന്റെ കൈവശമില്ലെന്ന് നാട്ടുകാര്‍ക്കും സമുദായത്തിനും നന്നായറിയാം. പിന്നെ അദ്ദേഹത്തെ പ്രവാചകനാക്കുക വഴി അല്ലാഹു അവര്‍ക്ക് മഹത്തായ അനുഗ്രഹം ചെയ്തിരിക്കുകയാണെന്ന് സ്ഥിരപ്പെടുത്തുന്നു. അവര് പ്രജ്ഞാശൂന്യതയിലകപ്പെട്ടിരുന്നു. അല്ലാഹു അവര്‍ക്ക് സന്‍മാര്‍ഗദര്‍ശനത്തിനുള്ള ഏര്‍പ്പാടുകള് ചെയ്തുകൊണ്ടിരിക്കുകയാണ്. അനന്തരം, അവര് സദാ ഉന്നയിച്ചുകൊണ്ടിരിക്കുന്ന, `ഈ പ്രവാചകന്, മൂസാ കാണിച്ചതുപോലുള്ള ദിവ്യാദ്ഭുതങ്ങള് കാണിക്കാത്തതെന്തുകൊണ്ട്` എന്ന വിമര്‍ശനത്തിന് മറുപടി നല്‍കുന്നു. അവരോട് പറയുന്നു: ഇപ്പോള് ഈ നബിയില്‍നിന്ന് ദൃഷ്ടാന്തങ്ങളാവശ്യപ്പെടുന്ന നിങ്ങള് അല്ലാഹുവിങ്കല്‍നിന്നുള്ള ദൃഷ്ടാന്തങ്ങള് കൊണ്ടുവന്നവനെന്ന് നിങ്ങള്‍തന്നെ അംഗീകരിക്കുന്ന മൂസായില് എന്നാണ് വിശ്വസിച്ചിട്ടുള്ളത്? ജഡികേഛകള്‍ക്കടിപ്പെട്ടിട്ടില്ലെങ്കില് ഇപ്പോള്‍തന്നെ നിങ്ങള്‍ക്ക് സത്യം കാണാന് കഴിയും. പക്ഷേ, നിങ്ങള് ആ രോഗത്തിനടിപ്പെട്ടിരിക്കുന്നുവെങ്കില് ദൃഷ്ടാന്തങ്ങള് വന്നാലും കണ്ണ് തുറക്കാനാവില്ല. തുടര്‍ന്ന് അക്കാലത്ത് മക്കയില് കുറേ ക്രിസ്ത്യാനികള് വന്നതിനെ സ്പര്‍ശിച്ചുകൊണ്ട് നിഷേധികളെ ഉദ്ബുദ്ധരാക്കുകയും ലജ്ജിതരാക്കുകയും ചെയ്യുന്നു. അവര് ഖുര്‍ആന് കേള്‍ക്കുകയും നബി(സ)യില് വിശ്വസിക്കുകയും ചെയ്തു. പക്ഷേ, മക്കാനിവാസികള് തങ്ങളുടെ മൂക്കിനു മുന്നില് വന്ന ഈ അവസരം പ്രയോജനപ്പെടുത്തുന്നില്ല. പ്രത്യുത, അവരുടെ കൂട്ടത്തിലുള്ള അബൂജഹ്ല് അതിനെ പരസ്യമായി അവഹേളിക്കുകയാണ് ചെയ്തത്. അവസാനമായി നബി(സ)യില് വിശ്വസിക്കാതിരിക്കാന് മക്കാനിവാസികള് ഉന്നയിച്ചുകൊണ്ടിരുന്ന അടിസ്ഥാന ന്യായം പരിശോധിക്കുകയാണ്. അവരുടെ വാദമിതായിരുന്നു: ഞങ്ങള് അറബികളുടെ ബഹുദൈവമതമുപേക്ഷിച്ച് ഏകദൈവത്വം സ്വീകരിച്ചാല്, അറബികള്‍ക്കിടയില് ഞങ്ങള്‍ക്കുള്ള മതപരവും രാഷ്ട്രീയവും സാംസ്കാരികവുമായ മേധാവിത്വം പെട്ടെന്ന് നഷ്ടപ്പെട്ടുപോകും. പിന്നെ അറബികളിലെ ഏറ്റം ശ്രേയസ്സും പ്രതാപവുമുള്ള ഗോത്രം എന്ന നിലയില്‍നിന്ന് ഞങ്ങള് ഭൂമിയില് യാതൊരു ഗതിയുമില്ലാത്ത നിരാലംബരായിത്തീരും. ഖുറൈശികളെ സത്യവിരോധത്തിന് പ്രേരിപ്പിച്ച അടിസ്ഥാനകാരണം ഇതാണ്. മറ്റു സന്ദേഹങ്ങളെല്ലാം അവര് സാമാന്യ ജനങ്ങളെ വശീകരിക്കുന്നതിനുവേണ്ടി മെനഞ്ഞെടുത്തവയാണ്. അതുകൊണ്ട് സൂറയുടെ അവസാനംവരെ ഇതിനെപറ്റി വിശദമായി സംസാരിച്ചിരിക്കുന്നു. ഖുര്‍ആന് ഈ പ്രശ്നത്തിന്റെ എല്ലാ വശങ്ങളിലേക്കും വെളിച്ചംവീശിക്കൊണ്ട്, ഈ ആളുകളെ ഭൌതികതാല്‍പര്യങ്ങളുടെ വീക്ഷണകോണിലൂടെ സത്യാസത്യങ്ങള് നിര്‍ണയിക്കാന് പ്രേരിപ്പിക്കുന്ന അടിസ്ഥാന ദൌര്‍ബല്യം അങ്ങേയറ്റം യുക്തിപരമായ രീതിയില് ചികില്‍സിക്കുകയാണിവിടെ.\n2- സുവ്യക്തമായ വേദപുസ്തകത്തിലെ വചനങ്ങളാണിത്.\n3- മൂസായുടെയും ഫറവോന്റെയും ചില വൃത്താന്തങ്ങള് നാം നിന്നെ വസ്തുനിഷ്ഠമായി ഓതിക്കേള്‍പ്പിക്കാം. വിശ്വസിക്കുന്ന ജനത്തിനുവേണ്ടിയാണിത്.\n4- ഫറവോന് നാട്ടില് അഹങ്കരിച്ചുനടന്നു. അന്നാട്ടുകാരെ വിവിധ വിഭാഗങ്ങളാക്കി. അവരിലൊരു വിഭാഗത്തെ പറ്റെ ദുര്‍ബലമാക്കി. അവരിലെ ആണ്‍കുട്ടികളെ അറുകൊല ചെയ്തു. പെണ്‍മക്കളെ ജീവിക്കാന് വിട്ടു. അവന് നാശകാരികളില് പെട്ടവനായിരുന്നു; തീര്‍ച്ച.\n5- എന്നാല് ഭൂമിയില് മര്‍ദിച്ചൊതുക്കപ്പെട്ടവരോട് ഔദാര്യം കാണിക്കണമെന്ന് നാം ആഗ്രഹിച്ചു. അവരെ നേതാക്കളും ഭൂമിയുടെ അവകാശികളുമാക്കണമെന്നും.\n6- അവര്‍ക്ക് ഭൂമിയില് അധികാരം നല്‍കണമെന്നും അങ്ങനെ ഫറവോന്നും ഹാമാന്നും അവരുടെ സൈന്യത്തിനും അവര് ആശങ്കിച്ചുകൊണ്ടിരുന്നതെന്തോ അതു കാണിച്ചുകൊടുക്കണമെന്നും.\n7- മൂസായുടെ മാതാവിനു നാം സന്ദേശം നല്‍കി: "അവനെ മുലയൂട്ടുക. അഥവാ, അവന്റെ കാര്യത്തില് നിനക്ക് ആശങ്ക തോന്നുന്നുവെങ്കില് അവനെ നീ പുഴയിലെറിയുക. പേടിക്കേണ്ട. ദുഃഖിക്കുകയും വേണ്ട. തീര്‍ച്ചയായും നാമവനെ നിന്റെയടുത്ത് തിരിച്ചെത്തിക്കും. അവനെ ദൈവദൂതന്മാരിലൊരുവനാക്കുകയും ചെയ്യും."\n8- അങ്ങനെ ഫറവോന്റെ ആള്‍ക്കാര് ആ കുട്ടിയെ കണ്ടെടുത്തു. അവസാനം അവന് അവരുടെ ശത്രുവും ദുഃഖകാരണവുമാകാന്. സംശയമില്ല; ഫറവോനും ഹാമാനും അവരുടെ പട്ടാളക്കാരും തീര്‍ത്തും വഴികേടിലായിരുന്നു.\n9- ഫറവോന്റെ പത്നി പറഞ്ഞു: "എന്റെയും നിങ്ങളുടെയും കണ്ണിനു കുളിര്‍മയാണിവന്. അതിനാല് നിങ്ങളിവനെ കൊല്ലരുത്. നമുക്ക് ഇവന് ഉപകരിച്ചേക്കാം. അല്ലെങ്കില് നമുക്കിവനെ നമ്മുടെ മകനാക്കാമല്ലോ." അവര് ആ കുട്ടിയെസംബന്ധിച്ച നിജസ്ഥിതി അറിഞ്ഞിരുന്നില്ല.\n10- മൂസായുടെ മാതാവിന്റെ മനസ്സ് അസ്വസ്ഥമായി. അവളുടെ മനസ്സിനെ നാം ഉറപ്പിച്ചുനിര്‍ത്തിയില്ലായിരുന്നുവെങ്കില് അവന്റെ കാര്യം അവള് വെളിപ്പെടുത്തുമായിരുന്നു. അവള് സത്യവിശ്വാസികളില് പെട്ടവളാകാനാണ് നാമങ്ങനെ ചെയ്തത്.\n11- അവള് ആ കുട്ടിയുടെ സഹോദരിയോടു പറഞ്ഞു: "നീ അവന്റെ പിറകെ പോയി അന്വേഷിച്ചുനോക്കുക." അങ്ങനെ അവള് അകലെനിന്ന് അവനെ വീക്ഷിച്ചു. ഇതൊന്നും അവരറിയുന്നുണ്ടായിരുന്നില്ല.\n12- ആ കുട്ടിക്ക് മുലയൂട്ടുകാരികള് മുലകൊടുക്കുന്നത് നാം മുമ്പേ വിലക്കിയിട്ടുണ്ടായിരുന്നു. അപ്പോള് മൂസായുടെ സഹോദരി പറഞ്ഞു: "നിങ്ങള്‍ക്ക് ഞാനൊരു വീട്ടുകാരെ പരിചയപ്പെടുത്തി തരട്ടെയോ? നിങ്ങള്‍ക്കുവേണ്ടി അവര് ഈ കുട്ടിയെ നന്നായി സംരക്ഷിച്ചുകൊള്ളും. അവര് കുട്ടിയോടു ഗുണകാംക്ഷ പുലര്‍ത്തുകയും ചെയ്യും."\n13- ഇങ്ങനെ നാം മൂസായെ അവന്റെ മാതാവിന് തിരിച്ചേല്‍പിച്ചു. അവളുടെ കണ്ണു കുളിര്‍ക്കാന്. അവള് ദുഃഖിക്കാതിരിക്കാനും അല്ലാഹുവിന്റെ വാഗ്ദാനം സത്യമാണെന്ന് അവളറിയാനും. എന്നാല് അവരിലേറെ പേരും കാര്യം മനസ്സിലാക്കുന്നവരല്ല.\n14- അങ്ങനെ മൂസ കരുത്തു നേടുകയും പക്വത പ്രാപിക്കുകയും ചെയ്തപ്പോള് നാം അവന്ന് തീരുമാനശക്തിയും വിജ്ഞാനവും നല്‍കി. അവ്വിധമാണ് സച്ചരിതര്‍ക്കു നാം പ്രതിഫലം നല്‍കുക.\n15- നഗരവാസികള് അശ്രദ്ധരായിരിക്കെ മൂസ അവിടെ കടന്നുചെന്നു. അപ്പോള് രണ്ടുപേര് തമ്മില് തല്ലുകൂടുന്നത് അദ്ദേഹം കണ്ടു. ഒരാള് തന്റെ കക്ഷിയില് പെട്ടവനാണ്. അപരന് ശത്രുവിഭാഗത്തിലുള്ളവനും. തന്റെ കക്ഷിയില് പെട്ടവന് ശത്രുവിഭാഗത്തിലുള്ളവനെതിരെ മൂസായോട് സഹായം തേടി. അപ്പോള് മൂസ അയാളെ ഇടിച്ചു. അതവന്റെ കഥ കഴിച്ചു. മൂസ പറഞ്ഞു: "ഇതു പിശാചിന്റെ ചെയ്തികളില്‍പെട്ടതാണ്. സംശയമില്ല; അവന് പ്രത്യക്ഷ ശത്രുവാണ്. വഴിപിഴപ്പിക്കുന്നവനും."\n16- അദ്ദേഹം പറഞ്ഞു: "എന്റെ നാഥാ, തീര്‍ച്ചയായും ഞാനെന്നോടു തന്നെ അതിക്രമം കാണിച്ചിരിക്കുന്നു. അതിനാല് നീയെനിക്കു പൊറുത്തുതരേണമേ." അപ്പോള് അല്ലാഹു അദ്ദേഹത്തിനു പൊറുത്തുകൊടുത്തു. തീര്‍ച്ചയായും അവന് ഏറെ പൊറുക്കുന്നവനാണ്. പരമദയാലുവും.\n17- അദ്ദേഹം പറഞ്ഞു: "എന്റെ നാഥാ, നീയെനിക്ക് ധാരാളം അനുഗ്രഹം തന്നല്ലോ. അതിനാല് ഞാനിനിയൊരിക്കലും കുറ്റവാളികള്‍ക്ക് തുണയാവുകയില്ല."\n18- അടുത്ത പ്രഭാതത്തില് പേടിയോടെ പാത്തും പതുങ്ങിയും മൂസ പട്ടണത്തില് പ്രവേശിച്ചു. അപ്പോഴതാ തലേന്നാള് തന്നോടു സഹായം തേടിയ അതേയാള് അന്നും സഹായത്തിനായി മുറവിളികൂട്ടുന്നു. മൂസ അയാളോട് പറഞ്ഞു: "നീ വ്യക്തമായും ദുര്‍മാര്‍ഗി തന്നെ."\n19- അങ്ങനെ അദ്ദേഹം അവരിരുവരുടെയും ശത്രുവായ ആളെ പിടികൂടാന് തുനിഞ്ഞപ്പോള് അവന് പറഞ്ഞു: "ഇന്നലെ നീയൊരുവനെ കൊന്നപോലെ ഇന്ന് നീയെന്നെയും കൊല്ലാനുദ്ദേശിക്കുകയാണോ? ഇന്നാട്ടിലെ ഒരു മേലാളനാകാന് മാത്രമാണ് നീ ആഗ്രഹിക്കുന്നത്. നന്മ വരുത്തുന്ന നല്ലവനാകാനല്ല."\n20- അപ്പോള് പട്ടണത്തിന്റെ മറ്റേ അറ്റത്തുനിന്ന് ഒരാള് ഓടിവന്നു. അയാള് പറഞ്ഞു: "ഓ, മൂസാ, താങ്കളെ കൊല്ലാന് നാട്ടിലെ പ്രധാനികള് ആലോചിക്കുന്നുണ്ട്. അതിനാല് ഒട്ടും വൈകാതെ താങ്കളിവിടെനിന്ന് പുറത്തുപോയി രക്ഷപ്പെട്ടുകൊള്ളുക. തീര്‍ച്ചയായും ഞാന് താങ്കളുടെ ഗുണകാംക്ഷികളിലൊരാളാണ്."\n21- അങ്ങനെ മൂസ പേടിയോടും കരുതലോടും കൂടി അവിടെനിന്ന് പുറപ്പെട്ടു. അദ്ദേഹം ഇങ്ങനെ പ്രാര്‍ഥിച്ചു: "എന്റെ നാഥാ, അക്രമികളായ ഈ ജനതയില് നിന്ന് നീയെന്നെ രക്ഷപ്പെടുത്തേണമേ."\n22- മദ്യന്റെ നേരെ യാത്ര തിരിച്ചപ്പോള് അദ്ദേഹം പറഞ്ഞു: "എന്റെ നാഥന് എന്നെ ശരിയായ വഴിയിലൂടെ നയിച്ചേക്കാം."\n23- മദ്യനിലെ ജലാശയത്തിനടുത്തെത്തിയപ്പോള് അവിടെ ഒരു കൂട്ടം ആളുകള് തങ്ങളുടെ ആടുകളെ വെള്ളം കുടിപ്പിക്കുന്നതുകണ്ടു. അവരില് നിന്ന് വിട്ടുമാറി രണ്ടു സ്ത്രീകള് ആടുകളെ തടഞ്ഞുനിര്‍ത്തുന്നതായും. അതിനാല് അദ്ദേഹം ചോദിച്ചു: "നിങ്ങളുടെ പ്രശ്നമെന്താണ്?" അവരിരുവരും പറഞ്ഞു: "ആ ഇടയന്മാര് അവരുടെ ആടുകളെ തിരിച്ചുകൊണ്ടുപോകുംവരെ ഞങ്ങള്‍ക്ക് വെള്ളം കുടിപ്പിക്കാനാവില്ല. ഞങ്ങളുടെ പിതാവാണെങ്കില് അവശനായ ഒരു വൃദ്ധനാണ്."\n24- അപ്പോള് അദ്ദേഹം അവര്‍ക്കുവേണ്ടി ആടുകളെ വെള്ളം കുടിപ്പിച്ചു. പിന്നീട് ഒരു തണലില് ചെന്നിരുന്ന് ഇങ്ങനെ പ്രാര്‍ഥിച്ചു: "എന്റെ നാഥാ, നീയെനിക്കിറക്കിത്തന്ന ഏതൊരുനന്മയ്ക്കും ഏറെ ആവശ്യമുള്ളവനാണ് ഞാന്."\n25- അപ്പോള് ആ രണ്ടു സ്ത്രീകളിലൊരുവള് ലജ്ജയോടെ അദ്ദേഹത്തെ സമീപിച്ച് ഇങ്ങനെ പറഞ്ഞു: "താങ്കള് ഞങ്ങള്‍ക്കുവേണ്ടി ആടുകളെ വെള്ളം കുടിപ്പിച്ചു. അതിനുള്ള പ്രതിഫലം തരാനായി താങ്കളെ എന്റെ പിതാവ് വിളിക്കുന്നുണ്ട്." അങ്ങനെ മൂസ അദ്ദേഹത്തിന്റെ അടുത്തെത്തി, തന്റെ കഥകളൊക്കെയും വിവരിച്ചുകൊടുത്തു. അതുകേട്ട് ആ വൃദ്ധന് പറഞ്ഞു: "പേടിക്കേണ്ട. അക്രമികളില്‍നിന്ന് താങ്കള് രക്ഷപ്പെട്ടുകഴിഞ്ഞു."\n26- ആ രണ്ടു സ്ത്രീകളിലൊരുവള് പറഞ്ഞു: "പിതാവേ, അങ്ങ് ഇദ്ദേഹത്തെ നമ്മുടെ കൂലിക്കാരനാക്കിയാലും. തീര്‍ച്ചയായും അങ്ങ്കൂലിക്കാരായി നിശ്ചയിച്ചിരിക്കുന്നവരില് ഏറ്റവും നല്ലവന് ശക്തനും വിശ്വസ്തനുമായിട്ടുള്ളവനാണ്."\n27- വൃദ്ധന് പറഞ്ഞു: "എന്റെ ഈ രണ്ടു പെണ്‍മക്കളില് ഒരുവളെ നിനക്കു വിവാഹം ചെയ്തുതരാന് ഞാന് ഉദ്ദേശിക്കുന്നു. അതിനുള്ള വ്യവസ്ഥയിതാണ്: എട്ടു കൊല്ലം നീയെനിക്ക് കൂലിപ്പണിയെടുക്കണം. അഥവാ പത്തുകൊല്ലം പൂര്‍ത്തിയാക്കുകയാണെങ്കില് അതു നിന്റെയിഷ്ടം. ഞാന് നിന്നെ ഒട്ടും കഷ്ടപ്പെടുത്താനുദ്ദേശിക്കുന്നില്ല. ഞാന് നല്ലവനാണെന്ന് നിനക്കു കണ്ടറിയാം. അല്ലാഹു അനുഗ്രഹിച്ചെങ്കില്!"\n28- മൂസ പറഞ്ഞു: "നമുക്കിടയിലുള്ള വ്യവസ്ഥ അതുതന്നെ. രണ്ട് അവധികളില് ഏതു പൂര്‍ത്തീകരിച്ചാലും പിന്നെ എന്നോട് വിഷമം തോന്നരുത്. നാം ഇപ്പറയുന്നതിന് അല്ലാഹു സാക്ഷി."\n29- അങ്ങനെ മൂസ ആ അവധി പൂര്‍ത്തിയാക്കി. പിന്നെ തന്റെ കുടുംബത്തെയും കൂട്ടി യാത്ര തിരിച്ചു. അപ്പോള് ആ മലയുടെ ഭാഗത്തുനിന്ന് അദ്ദേഹം തീ കണ്ടു. മൂസ തന്റെ കുടുംബത്തോടു പറഞ്ഞു: "നില്‍ക്കൂ. ഞാന് തീ കാണുന്നുണ്ട്. അവിടെ നിന്നു വല്ല വിവരവുമായി വരാം. അല്ലെങ്കില് നിങ്ങള്‍ക്കൊരു തീക്കൊള്ളി കൊണ്ടുവന്നുതരാം. നിങ്ങള്‍ക്കു തീ കായാമല്ലോ."\n30- അങ്ങനെ അദ്ദേഹം അതിനടുത്തെത്തി. അപ്പോള് അനുഗൃഹീതമായ ആ പ്രദേശത്തെ താഴ്വരയുടെ വലതുവശത്തെ വൃക്ഷത്തില്‍നിന്ന് ഒരശരീരിയുണ്ടായി. "മൂസാ, സംശയം വേണ്ട; ഞാനാണ് അല്ലാഹു. സര്‍വലോകസംരക്ഷകന്.\n31- "നിന്റെ വടി താഴെയിടൂ." അതോടെ അത് പാമ്പിനെപ്പോലെ ഇഴയാന് തുടങ്ങി. ഇതുകണ്ട് അദ്ദേഹം പേടിച്ച് പിന്തിരിഞ്ഞോടി. തിരിഞ്ഞുനോക്കിയതുപോലുമില്ല. അല്ലാഹു പറഞ്ഞു: "മൂസാ, തിരിച്ചുവരിക. പേടിക്കേണ്ട. നീ തികച്ചും സുരക്ഷിതനാണ്.\n32- "നീ നിന്റെ കൈ കുപ്പായത്തിന്റെ മാറിലേക്ക് കടത്തിവെക്കുക. ന്യൂനതയൊന്നുമില്ലാതെ വെളുത്തുതിളങ്ങുന്നതായി അതു പുറത്തുവരും. പേടി വിട്ടുപോകാന് നിന്റെ കൈ ശരീരത്തോടു ചേര്‍ത്ത് പിടിക്കുക. ഫറവോന്റെയും അവന്റെ പ്രമാണിമാരുടെയും അടുത്തേക്ക്, നിന്റെ നാഥനില് നിന്നുള്ള തെളിവുകളാണ് ഇവ രണ്ടും. അവര് ഏറെ ധിക്കാരികളായ ജനം തന്നെ."\n33- മൂസ പറഞ്ഞു: "എന്റെ നാഥാ, അവരിലൊരുവനെ ഞാന് കൊന്നിട്ടുണ്ട്. അതിനാല് അവരെന്നെ കൊന്നുകളയുമെന്ന് ഞാന് ഭയപ്പെടുന്നു.\n34- "എന്റെ സഹോദര് ഹാറൂന് എന്നെക്കാള് സ്ഫുടമായി സംസാരിക്കാന് കഴിയുന്നവനാണ്. അതിനാല് അവനെ എന്നോടൊപ്പം എനിക്കൊരു സഹായിയായി അയച്ചുതരിക. അവന് എന്റെ സത്യത ബോധ്യപ്പെടുത്തിക്കൊള്ളും. അവരെന്നെ തള്ളിപ്പറയുമോ എന്നു ഞാന് ആശങ്കിക്കുന്നു."\n35- അല്ലാഹു പറഞ്ഞു: "നിന്റെ സഹോദരനിലൂടെ നിന്റെ കൈക്കു നാം കരുത്തേകും. നിങ്ങള്‍ക്കിരുവര്‍ക്കും നാം സ്വാധീനമുണ്ടാക്കും. അതിനാല് അവര്‍ക്കു നിങ്ങളെ ദ്രോഹിക്കാനാവില്ല. നമ്മുടെ ദൃഷ്ടാന്തങ്ങള് കാരണം നിങ്ങളും നിങ്ങളെ പിന്തുടര്‍ന്നവരും തന്നെയായിരിക്കും വിജയികള്."\n36- അങ്ങനെ നമ്മുടെ വളരെ പ്രകടമായ അടയാളങ്ങളുമായി മൂസ അവരുടെ അടുത്തെത്തി. അവര് പറഞ്ഞു: "ഇതു കെട്ടിച്ചമച്ച ജാലവിദ്യയല്ലാതൊന്നുമല്ല. നമ്മുടെ പൂര്‍വപിതാക്കളില് ഇങ്ങനെയൊന്ന് നാം കേട്ടിട്ടേയില്ലല്ലോ."\n37- മൂസ പറഞ്ഞു: "എന്റെ നാഥന് നന്നായറിയാം; അവന്റെ അടുത്തുനിന്ന് നേര്‍വഴിയുമായി വന്നത് ആരാണെന്ന്. ഈ ലോകത്തിന്റെ അന്ത്യം ആര്‍ക്കനുകൂലമാകുമെന്നും. തീര്‍ച്ചയായും അതിക്രമികള് വിജയിക്കുകയില്ല."\n38- ഫറവോന് പറഞ്ഞു: "അല്ലയോ പ്രമാണിമാരേ, ഞാനല്ലാതെ നിങ്ങള്‍ക്കൊരു ദൈവമുള്ളതായി എനിക്കറിയില്ല. അതിനാല് ഹാമാനേ, എനിക്കുവേണ്ടി കളിമണ്ണ് ചുട്ട് അത്യുന്നതമായ ഒരു ഗോപുരമുണ്ടാക്കുക. മൂസയുടെ ദൈവത്തെ ഞാനൊന്ന് എത്തിനോക്കട്ടെ. ഉറപ്പായും അവന് കള്ളം പറയുന്നവനാണെന്ന് ഞാന് കരുതുന്നു."\n39- അവനും അവന്റെ പടയാളികളും ഭൂമിയില് അന്യായമായി അഹങ്കരിച്ചു. നമ്മിലേക്ക് മടങ്ങിവരില്ലെന്നാണവര് വിചാരിച്ചത്.\n40- അതിനാല് അവനെയും അവന്റെ പടയാളികളെയും നാം പിടികൂടി കടലിലെറിഞ്ഞു. നോക്കൂ; ആ അക്രമികളുടെ അന്ത്യം എവ്വിധമായിരുന്നുവെന്ന്.\n41- അവരെ നാം നരകത്തിലേക്കു വിളിക്കുന്ന നായകന്മാരാക്കി. ഒന്നുറപ്പ്; ഉയിര്‍ത്തെഴുന്നേല്‍പുനാളില് അവര്‍ക്കൊരു സഹായവും ലഭിക്കുകയില്ല.\n42- ഈ ലോകത്ത് ശാപം അവരെ പിന്തുടരുന്ന അവസ്ഥ നാം ഉണ്ടാക്കി. ഉയിര്‍ത്തെഴുന്നേല്‍പുനാളില് ഉറപ്പായും അവര് തന്നെയായിരിക്കും അങ്ങേയറ്റം നീചന്മാര്.\n43- മൂസാക്കു നാം വേദപുസ്തകം നല്‍കി. മുന്‍തലമുറകളെ നശിപ്പിച്ചശേഷമാണത്. ജനങ്ങള്‍ക്ക് ഉള്‍ക്കാഴ്ചയും നേര്‍വഴിയും അനുഗ്രഹവുമായാണത്. ഒരു വേള, അവര് ചിന്തിച്ചു മനസ്സിലാക്കിയെങ്കിലോ.\n44- മൂസാക്കു നാം നിയമ പ്രമാണം നല്‍കിയപ്പോള് ആ പശ്ചിമ ദിക്കില് നീ ഉണ്ടായിരുന്നില്ല. അതിനു സാക്ഷിയായവരിലും നീയുണ്ടായിരുന്നില്ല.\n45- എന്നല്ല; പിന്നീട് പല തലമുറകളെയും നാം കരുപ്പിടിപ്പിച്ചു. അവരിലൂടെ കുറേകാലം കടന്നുപോയി. നമ്മുടെ വചനങ്ങള് ഓതിക്കേള്‍പ്പിച്ചുകൊണ്ട് മദ്യന്‍കാരിലും നീ ഉണ്ടായിരുന്നില്ല. എങ്കിലും നാം നിനക്കു സന്ദേശവാഹകരെ അയക്കുകയായിരുന്നു.\n46- നാം മൂസയെ വിളിച്ചപ്പോള് ആമലയുടെ ഭാഗത്തും നീയുണ്ടായിരുന്നില്ല. എന്നാല്, നിന്റെ നാഥന്റെ അനുഗ്രഹത്താല് ഇതൊക്കെ നിനക്കറിയിച്ചുതരികയാണ്. ഒരു ജനതക്ക് മുന്നറിയിപ്പ് നല്‍കാനാണിത്. നിനക്കുമുമ്പ് ഒരു മുന്നറിയിപ്പുകാരനും അവരില് വന്നെത്തിയിട്ടില്ല. അവര് ചിന്തിച്ചു മനസ്സിലാക്കിയേക്കാം.\n47- തങ്ങളുടെ തന്നെ കൈകള് നേരത്തെ പ്രവര്‍ത്തിച്ചതിന്റെ ഫലമായി വല്ല വിപത്തും അവരെ ബാധിച്ചാല് അവര് ഇങ്ങനെ പറയാതിരിക്കാനാണ് നാം നിന്നെ അയച്ചത്: "ഞങ്ങളുടെ നാഥാ, ഞങ്ങളിലേക്ക് ഒരു ദൂതനെ നിനക്ക് നിയോഗിച്ചുകൂടായിരുന്നോ? എങ്കില് ഞങ്ങള് നിന്റെ കല്‍പനകള് പിന്‍പറ്റുകയും സത്യവിശ്വാസികളിലുള്‍പ്പെടുകയും ചെയ്യുമായിരുന്നല്ലോ."\n48- എന്നാല് നമ്മില് നിന്നുള്ള സത്യം വന്നെത്തിയപ്പോള് അവര് പറഞ്ഞു: "മൂസാക്കു ലഭിച്ചതുപോലുള്ള ദൃഷ്ടാന്തം ഇവനു കിട്ടാത്തതെന്ത്?" എന്നാല് മൂസാക്കു ദൃഷ്ടാന്തം കിട്ടിയിട്ടും ജനം അദ്ദേഹത്തെ തള്ളിപ്പറയുകയല്ലേ ചെയ്തത്? അവര് പറഞ്ഞു: "പരസ്പരം പിന്തുണക്കുന്ന രണ്ടു ജാലവിദ്യക്കാര്!" അവര് ഇത്രകൂടി പറഞ്ഞു: "ഞങ്ങളിതാ ഇതിനെയൊക്കെ തള്ളിപ്പറയുന്നു."\n49- പറയുക: "ഇവ രണ്ടിനെക്കാളും നേര്‍വഴി കാണിക്കുന്ന ഒരു ഗ്രന്ഥം അല്ലാഹുവിങ്കല് നിന്നിങ്ങ് കൊണ്ടുവരൂ. ഞാനത് പിന്‍പറ്റാം. നിങ്ങള് സത്യവാദികളെങ്കില്!"\n50- അഥവാ, അവര് നിനക്ക് ഉത്തരം നല്‍കുന്നില്ലെങ്കില് അറിയുക: തങ്ങളുടെ തന്നിഷ്ടങ്ങളെ മാത്രമാണ് അവര് പിന്‍പറ്റുന്നത്. അല്ലാഹുവില് നിന്നുള്ള മാര്‍ഗദര്‍ശനമൊന്നുമില്ലാതെ തന്നിഷ്ടങ്ങളെ പിന്‍പറ്റുന്നവനെക്കാള് വഴിപിഴച്ചവനായി ആരുമില്ല. സംശയമില്ല; അല്ലാഹു അക്രമികളായ ജനത്തെ നേര്‍വഴിയിലാക്കുകയില്ല.\n51- നാമവര്‍ക്ക് നമ്മുടെ വചനം അടിക്കടി എത്തിച്ചുകൊടുത്തിട്ടുണ്ട്. അവര് ചിന്തിച്ചു മനസ്സിലാക്കിയെങ്കിലോ.\n52- ഇതിനുമുമ്പ് നാം വേദപുസ്തകം നല്‍കിയവര് ഇതില് വിശ്വസിക്കുന്നു.\n53- ഇത് അവരെ ഓതിക്കേള്‍പ്പിച്ചാല് അവര് പറയും: "ഞങ്ങളിതില് വിശ്വസിച്ചിരിക്കുന്നു. സംശയമില്ല; ഇതു ഞങ്ങളുടെ നാഥനില് നിന്നുള്ള സത്യം തന്നെ. തീര്‍ച്ചയായും ഇതിനു മുമ്പുതന്നെ ഞങ്ങള് മുസ്ലിംകളായിരുന്നുവല്ലോ."\n54- അവര് നന്നായി ക്ഷമിച്ചു. അതിനാല് അവര്‍ക്ക് ഇരട്ടി പ്രതിഫലമുണ്ട്. അവര് തിന്മയെ നന്മകൊണ്ടു നേരിടുന്നവരാണ്. നാം അവര്‍ക്കു നല്‍കിയതില്‍നിന്ന് ചെലവഴിക്കുന്നവരും.\n55- പാഴ്മൊഴികള് കേട്ടാല് അവരതില് നിന്ന് വിട്ടകലും. എന്നിട്ടിങ്ങനെ പറയും: "ഞങ്ങളുടെ കര്‍മങ്ങള് ഞങ്ങള്‍ക്ക്; നിങ്ങള്‍ക്ക് നിങ്ങളുടെ കര്‍മങ്ങളും. അവിവേകികളുടെ കൂട്ട് ഞങ്ങള്‍ക്കുവേണ്ട. നിങ്ങള്‍ക്കു സലാം."\n56- സംശയമില്ല; നിനക്കിഷ്ടപ്പെട്ടവരെ നേര്‍വഴിയിലാക്കാന് നിനക്കാവില്ല. എന്നാല് അല്ലാഹു അവനിച്ഛിക്കുന്നവരെ നേര്‍വഴിയിലാക്കുന്നു. നേര്‍വഴി നേടുന്നവരെപ്പറ്റി നന്നായറിയുന്നവനാണവന്.\n57- അവര് പറയുന്നു: "ഞങ്ങള് നിന്നോടൊപ്പം നീ നിര്‍ദേശിക്കുംവിധം നേര്‍വഴി സ്വീകരിച്ചാല് ഞങ്ങളെ ഞങ്ങളുടെ നാട്ടില്‍നിന്ന് പിഴുതെറിയും." എന്നാല് നിര്‍ഭയമായ ഹറം നാം അവര്‍ക്ക് വാസസ്ഥലമായി ഒരുക്കിക്കൊടുത്തിട്ടില്ലേ? എല്ലായിനം പഴങ്ങളും ശേഖരിച്ച് നാമവിടെ കൊണ്ടെത്തിക്കുന്നു. നമ്മുടെ പക്കല് നിന്നുള്ള ഉപജീവനമാണത്. പക്ഷേ, അവരിലേറെ പേരും കാര്യം മനസ്സിലാക്കുന്നില്ല.\n58- എത്രയെത്ര നാടുകളെയാണ് നാം നശിപ്പിച്ചത്. അവിടത്തുകാര് ജീവിതാസ്വാദനത്തില് മതിമറന്ന് അഹങ്കരിക്കുന്നവരായിരുന്നു. അതാ അവരുടെ പാര്‍പ്പിടങ്ങള്! അവര്‍ക്കുശേഷം അല്‍പംചിലരല്ലാതെ അവിടെ താമസിച്ചിട്ടില്ല. അവസാനം അവയുടെ അവകാശി നാം തന്നെയായി.\n59- നിന്റെ നാഥന് ഒരു നാടിനെയും നശിപ്പിക്കുകയില്ല. ജനങ്ങള്‍ക്ക് നമ്മുടെ വചനങ്ങള് വായിച്ചുകേള്‍പ്പിക്കുന്ന ദൂതനെ നാടിന്റെ കേന്ദ്രത്തിലേക്ക് നിയോഗിച്ചിട്ടല്ലാതെ. നാട്ടുകാര് അതിക്രമികളായിരിക്കെയല്ലാതെ ഒരു നാടിനെയും നാം നശിപ്പിച്ചിട്ടില്ല.\n60- നിങ്ങള്‍ക്ക് കൈവന്നതെല്ലാം കേവലം ഐഹികജീവിതവിഭവങ്ങളും അതിന്റെ അലങ്കാരവസ്തുക്കളുമാണ്. അല്ലാഹുവിന്റെ അടുത്തുള്ളതാണ് അത്യുത്തമം. അനശ്വരമായിട്ടുള്ളതും അതുതന്നെ. എന്നിട്ടും നിങ്ങളെന്തുകൊണ്ട് ചിന്തിക്കുന്നില്ല?\n61- നാം ഒരാള്‍ക്ക് നല്ലൊരു വാഗ്ദാനം നല്‍കി. ആ വാഗ്ദാനം അയാള്‍ക്ക് സഫലമാകും. മറ്റൊരാളെ നാം ഐഹികജീവിതവിഭവങ്ങള് ആസ്വദിപ്പിച്ചു. പിന്നീട് അയാളെ ഉയിര്‍ത്തെഴുന്നേല്‍പുനാളില് നോവേറിയ ശിക്ഷക്കായി ഹാജരാക്കും. ഇരുവരും ഒരേപോലെയാണോ?\n62- അല്ലാഹു അവരെ വിളിക്കുന്ന ദിവസം. എന്നിട്ടിങ്ങനെ ചോദിക്കും: "എനിക്കു നിങ്ങള് സങ്കല്‍പിച്ചുവെച്ചിരുന്ന ആ പങ്കാളികളെവിടെ?"\n63- ശിക്ഷാവചനം ബാധകമായത് ആരിലാണോ അവര് അന്ന് പറയും: "ഞങ്ങളുടെ നാഥാ, ഇവരെയാണ് ഞങ്ങള് വഴിപിഴപ്പിച്ചത്. ഞങ്ങള് വഴിപിഴച്ചപോലെ ഞങ്ങളിവരെയും പിഴപ്പിച്ചു. ഞങ്ങളിതാ നിന്റെ മുന്നില് ഉത്തരവാദിത്തമൊഴിയുന്നു. ഞങ്ങളെയല്ല ഇവര് പൂജിച്ചുകൊണ്ടിരുന്നത്."\n64- അന്ന് ഇവരോടിങ്ങനെ പറയും: "നിങ്ങള് നിങ്ങളുടെ പങ്കാളികളെ വിളിക്കൂ." അപ്പോഴിവര് അവരെ വിളിച്ചുനോക്കും. എന്നാല് അവര് ഇവര്‍ക്ക് ഉത്തരം നല്‍കുകയില്ല. ഇവരോ ശിക്ഷ നേരില് കാണുകയും ചെയ്യും. ഇവര് നേര്‍വഴിയിലായിരുന്നെങ്കില്!\n65- അല്ലാഹു അവരെ വിളിക്കുന്ന ദിവസത്തെ ഓര്‍ക്കുക: അന്ന് അവന് ചോദിക്കും: "ദൈവദൂതന്മാര്‍ക്ക് എന്ത് ഉത്തരമാണ് നിങ്ങള് നല്‍കിയത്?"\n66- അന്നാളില് വര്‍ത്തമാനമൊന്നും പറയാന് അവര്‍ക്കാവില്ല. അവര്‍ക്കൊന്നും പരസ്പരം ചോദിക്കാന്‍പോലും കഴിയില്ല.\n67- എന്നാല് പശ്ചാത്തപിച്ചു മടങ്ങുകയും സത്യവിശ്വാസം സ്വീകരിക്കുകയും സല്‍ക്കര്‍മങ്ങള് പ്രവര്‍ത്തിക്കുകയും ചെയ്തവന് വിജയികളിലുള്‍പ്പെട്ടേക്കാം.\n68- നിന്റെ നാഥന് താനിച്ഛിക്കുന്നത് സൃഷ്ടിക്കുന്നു. താനിച്ഛിക്കുന്നവരെ തെരഞ്ഞെടുക്കുന്നു. മനുഷ്യര്‍ക്ക് ഈ തെരഞ്ഞെടുപ്പിലൊരു പങ്കുമില്ല. അല്ലാഹു ഏറെ പരിശുദ്ധനാണ്. അവര് പങ്കുചേര്‍ക്കുന്നവയ്ക്കെല്ലാം അതീതനും.\n69- അവരുടെ നെഞ്ചകം ഒളിപ്പിച്ചുവെക്കുന്നതും അവര് വെളിപ്പെടുത്തുന്നതുമെല്ലാം നിന്റെ നാഥന് നന്നായറിയുന്നു.\n70- അവനാണ് അല്ലാഹു. അവനല്ലാതെ ദൈവമില്ല. ഈ ലോകത്തും പരലോകത്തും സ്തുതിയൊക്കെയും അവനാണ്. കല്‍പനാധികാരവും അവനുതന്നെ. നിങ്ങളൊക്കെ മടങ്ങിച്ചെല്ലുക അവങ്കലേക്കാണ്.\n71- പറയുക: നിങ്ങളെപ്പോഴെങ്കിലും ആലോചിച്ചുനോക്കിയിട്ടുണ്ടോ? ഉയിര്‍ത്തെഴുന്നേല്‍പുനാള്‍വരെ അല്ലാഹു നിങ്ങളില് രാവിനെ സ്ഥിരമായി നിലനിര്‍ത്തുന്നുവെന്ന് കരുതുക; എങ്കില് അല്ലാഹുഅല്ലാതെ നിങ്ങള്‍ക്കു വെളിച്ചമെത്തിച്ചുതരാന് മറ്റേതു ദൈവമാണുള്ളത്? നിങ്ങള് കേള്‍ക്കുന്നില്ലേ?\n72- പറയുക: നിങ്ങള് എപ്പോഴെങ്കിലും ആലോചിച്ചുനോക്കിയിട്ടുണ്ടോ? ഉയിര്‍ത്തെഴുന്നേല്‍പുനാള് വരെ അല്ലാഹു നിങ്ങളില് പകലിനെ സ്ഥിരമായി നിലനിര്‍ത്തുന്നുവെന്ന് കരുതുക; എങ്കില് നിങ്ങള്‍ക്കു വിശ്രമത്തിനു രാവിനെ കൊണ്ടുവന്നുതരാന് അല്ലാഹുവെക്കൂടാതെ മറ്റേതു ദൈവമാണുള്ളത്? നിങ്ങള് കണ്ടറിയുന്നില്ലേ?\n73- അവന്റെ അനുഗ്രഹത്താല് അവന് നിങ്ങള്‍ക്ക് രാപ്പകലുകള് നിശ്ചയിച്ചുതന്നു. നിങ്ങള്‍ക്ക് വിശ്രമിക്കാനും അവന്റെ അനുഗ്രഹങ്ങള് തേടാനുമാണിത്. നിങ്ങള് നന്ദിയുള്ളവരായെങ്കിലോ?\n74- ഒരു ദിനം വരും. അന്ന് അല്ലാഹു അവരെ വിളിക്കും. എന്നിട്ടിങ്ങനെ ചോദിക്കും: "നിങ്ങള് സങ്കല്‍പിച്ചുവെച്ചിരുന്ന ആ പങ്കാളികളെവിടെ?"\n75- ഓരോ സമുദായത്തില് നിന്നും ഓരോ സാക്ഷിയെ നാം അന്ന് രംഗത്ത് വരുത്തും. എന്നിട്ട് നാം അവരോടു പറയും: "നിങ്ങള് നിങ്ങളുടെ തെളിവുകൊണ്ടുവരൂ!" സത്യം അല്ലാഹുവിന്റേതാണെന്ന് അപ്പോള് അവരറിയും. അവര് കെട്ടിച്ചമച്ചിരുന്നതൊക്കെയും അവരില്‍നിന്ന് തെന്നിമാറുകയും ചെയ്യും.\n76- ഖാറൂന് മൂസയുടെ ജനതയില് പെട്ടവനായിരുന്നു. അവന് അവര്‍ക്കെതിരെ അതിക്രമം കാണിച്ചു. നാം അവന്ന് ധാരാളം ഖജനാവുകള് നല്‍കി. ഒരുകൂട്ടം മല്ലന്മാര്‍പോലും അവയുടെ താക്കോല്‍കൂട്ടം ചുമക്കാന് ഏറെ പ്രയാസപ്പെട്ടിരുന്നു. അയാളുടെ ജനത ഇങ്ങനെ പറഞ്ഞ സന്ദര്‍ഭം: "നീ അഹങ്കരിക്കരുത്. അഹങ്കരിക്കുന്നവരെ അല്ലാഹു ഇഷ്ടപ്പെടുകയില്ല.\n77- "അല്ലാഹു നിനക്കു തന്നതിലൂടെ നീ പരലോകവിജയം തേടുക. എന്നാല് ഇവിടെ ഇഹലോക ജീവിതത്തില് നിനക്കുള്ള വിഹിതം മറക്കാതിരിക്കുക. അല്ലാഹു നിനക്കു നന്മ ചെയ്തപോലെ നീയും നന്മ ചെയ്യുക. നാട്ടില് നാശം വരുത്താന് തുനിയരുത്. നാശകാരികളെ അല്ലാഹു ഇഷ്ടപ്പെടുകയില്ല."\n78- ഖാറൂന് പറഞ്ഞു: "എനിക്കിതൊക്കെ കിട്ടിയത് എന്റെ വശമുള്ള വിദ്യകൊണ്ടാണ്." അവനറിഞ്ഞിട്ടില്ലേ; അവനു മുമ്പ് അവനെക്കാള് കരുത്തും സംഘബലവുമുണ്ടായിരുന്ന അനേകം തലമുറകളെ അല്ലാഹു നശിപ്പിച്ചിട്ടുണ്ടെന്ന്. കുറ്റവാളികളോട് അവരുടെ കുറ്റങ്ങളെക്കുറിച്ച് ചോദിക്കുകപോലുമില്ല.\n79- അങ്ങനെ അവന് എല്ലാവിധ ആര്‍ഭാടങ്ങളോടുംകൂടി ജനത്തിനിടയിലേക്ക് ഇറങ്ങിത്തിരിച്ചു. അതുകണ്ട് ഐഹികജീവിതസുഖം കൊതിക്കുന്നവര് പറഞ്ഞു: "ഖാറൂന് കിട്ടിയതുപോലുള്ളത് ഞങ്ങള്‍ക്കും കിട്ടിയിരുന്നെങ്കില്! ഖാറൂന് മഹാ ഭാഗ്യവാന് തന്നെ."\n80- എന്നാല് അറിവുള്ളവര് പറഞ്ഞതിങ്ങനെയാണ്: "നിങ്ങള്‍ക്കു നാശം! സത്യവിശ്വാസം സ്വീകരിക്കുകയും സല്‍ക്കര്‍മങ്ങള് പ്രവര്‍ത്തിക്കുകയും ചെയ്യുന്നവന്ന് അല്ലാഹുവിന്റെ പ്രതിഫലമാണ് ഏറ്റം നല്ലത്. എന്നാല് ക്ഷമാശീലര്‍ക്കല്ലാതെ അതു ലഭ്യമല്ല."\n81- അങ്ങനെ അവനെയും അവന്റെ ഭവനത്തെയും നാം ഭൂമിയില് ആഴ്ത്തി. അപ്പോള് അല്ലാഹുവെക്കൂടാതെ അവനെ സഹായിക്കാന് അവന്റെ കക്ഷികളാരുമുണ്ടായില്ല. സ്വന്തത്തിന് സഹായിയാകാന് അവനു സാധിച്ചതുമില്ല.\n82- അതോടെ ഇന്നലെ അവന്റെ സ്ഥാനം മോഹിച്ചിരുന്ന അതേ ആളുകള് പറഞ്ഞു: "കഷ്ടം! അല്ലാഹു തന്റെ ദാസന്മാരില് അവനിച്ഛിക്കുന്നവര്‍ക്ക് ഉപജീവനം ഉദാരമായി നല്‍കുന്നു. അവനിച്ഛിക്കുന്നവര്‍ക്ക് ഇടുക്കം വരുത്തുകയും ചെയ്യുന്നു. അല്ലാഹു നമ്മോട് ഔദാര്യം കാണിച്ചില്ലായിരുന്നുവെങ്കില് നമ്മെയും അവന് ഭൂമിയില് ആഴ്ത്തിക്കളയുമായിരുന്നു. കഷ്ടം! സത്യനിഷേധികള് വിജയം വരിക്കുകയില്ല."\n83- ആ പരലോകഭവനം നാം ഏര്‍പ്പെടുത്തിയത് ഭൂമിയില് ധിക്കാരമോ കുഴപ്പമോ ആഗ്രഹിക്കാത്തവര്‍ക്കാണ്. ഒന്നുറപ്പ്; അന്തിമവിജയം ദൈവഭക്തന്മാര്‍ക്കു മാത്രമാണ്.\n84- നന്മയുമായി വരുന്നവന് അതിനെക്കാള് മെച്ചമായതു പ്രതിഫലമായി കിട്ടും. എന്നാല് ആരെങ്കിലും തിന്മയുമായി വരുന്നുവെങ്കില് അവര് പ്രവര്‍ത്തിച്ചതിനനുസരിച്ച പ്രതിഫലമേ അവര്‍ക്കുണ്ടാവുകയുള്ളൂ.\n85- നിശ്ചയമായും നിനക്ക് ഈ ഖുര്‍ആന് ജീവിതക്രമമായി നിശ്ചയിച്ചവന് നിന്നെ മഹത്തായ ഒരു പരിണതിയിലേക്കു നയിക്കുക തന്നെ ചെയ്യും. പറയുക: എന്റെ നാഥന് നന്നായറിയാം; നേര്‍വഴിയുമായി വന്നവനാരെന്ന്. വ്യക്തമായ വഴികേടിലകപ്പെട്ടവനാരെന്നും.\n86- നിനക്ക് ഈ വേദപുസ്തകം ഇറക്കപ്പെടുമെന്ന് നീയൊരിക്കലും പ്രതീക്ഷിച്ചിരുന്നില്ല. നിന്റെ നാഥനില് നിന്നുള്ള കാരുണ്യമാണിത്. അതിനാല് നീ സത്യനിഷേധികള്‍ക്ക് തുണയാകരുത്.\n87- അല്ലാഹുവിന്റെ വചനങ്ങള് നിനക്കിറക്കിക്കിട്ടിയശേഷം സത്യനിഷേധികള് നിന്നെ അതില്‍നിന്ന് തെറ്റിക്കാതിരിക്കട്ടെ. നീ ജനങ്ങളെ നിന്റെ നാഥനിലേക്കു ക്ഷണിക്കുക. ഒരിക്കലും ബഹുദൈവ വിശ്വാസികളില് പെട്ടുപോകരുത്.\n88- അല്ലാഹുവോടൊപ്പം മറ്റു ദൈവങ്ങളെ വിളിച്ചു പ്രാര്‍ഥിക്കരുത്. അവനല്ലാതെ ദൈവമില്ല. സകല വസ്തുക്കളും നശിക്കും. അവന്റെ സത്തയൊഴികെ. അവനു മാത്രമേ കല്‍പനാധികാരമുള്ളൂ. നിങ്ങളെല്ലാവരും അവങ്കലേക്കു തിരിച്ചുചെല്ലുന്നവരാണ്.\nഅദ്ധ്യായം> 028 അല്‍ഖസ്വസ്വ്


AVITA അവശ്യ താങ്ങാനാവുന്ന ലാപ്‌ടോപ്പ് സമാരംഭിച്ചു, വില 17,990 രൂപയിൽ ആരംഭിക്കുന്നു\nHome/Tech/AVITA അവശ്യ താങ്ങാനാവുന്ന ലാപ്‌ടോപ്പ് സമാരംഭിച്ചു, വില 17,990 രൂപയിൽ ആരംഭിക്കുന്നു\nJitendra Dhar ഒക്ടോബർ 27, 2020\nഅമേരിക്കൻ ബ്രാൻഡ് AVITA മിതമായ നിരക്കിൽ ലാപ്ടോപ്പ് എവിറ്റ എസൻഷ്യൽ ഇന്ത്യയിൽ പുറത്തിറക്കി. യുവാക്കളെയും വിദ്യാർത്ഥികളെയും കണക്കിലെടുത്ത് ഈ ലാപ്‌ടോപ്പ് പ്രത്യേകമായി സമാരംഭിച്ചു. ടയർ -2, ടയർ -3 നഗരങ്ങൾ കണക്കിലെടുത്ത് കമ്പനി ഈ താങ്ങാനാവുന്ന ലാപ്‌ടോപ്പ് പുറത്തിറക്കി. AVITA എസൻഷ്യൽ വില 17,990 രൂപയാണ്. മാറ്റ് വൈറ്റ്, മാറ്റ് ബ്ലാക്ക്, കോൺക്രീറ്റ് ഗ്രേ എന്നിങ്ങനെ മൂന്ന് കളർ ഓപ്ഷനുകളിലാണ് ഇത് വരുന്നത്. ഈ താങ്ങാനാവുന്ന ലാപ്‌ടോപ്പിനൊപ്പം2വർഷത്തെ വാറണ്ടിയും കമ്പനി വാഗ്ദാനം ചെയ്യുന്നു. ഇതും വായിക്കുക – ഹോണറിന്റെ ആദ്യ ഗെയിമിംഗ് ലാപ്‌ടോപ്പ് ഹണ്ടറിന്റെ ലോഗോ ഉടൻ സമാരംഭിക്കുമെന്ന് വെളിപ്പെടുത്തി\nAVITA ഈ താങ്ങാനാവുന്ന ലാപ്‌ടോപ്പ് ബീജ് ലെസ് ഡിസൈനിലാണ് വരുന്നത്. ഇതിന് ക്രിയേറ്റീവ് ഫാഷനും തുണി ടെക്സ്ചർ ഡിസൈനും നൽകിയിട്ടുണ്ട്. ഈ ലാപ്‌ടോപ്പിൽ, ഉപയോക്താവിന് സുഖപ്രദമായ അനുഭവം നൽകുമെന്ന് കമ്പനി അവകാശപ്പെട്ടു. ഈ ലാപ്ടോപ്പിന് 14 ഇഞ്ച് സൂപ്പർ നേർത്ത-ബെസെൽ ഡിസൈൻ ഡിസ്പ്ലേ ഉണ്ട്. ഇതിൽ ഉപയോക്താക്കൾക്ക് പൂർണ്ണ എച്ച്ഡി റെസലൂഷൻ ലഭിക്കും. 1920 x 1080 പിക്സലുകളുമായാണ് ഇത് വരുന്നത്. ഇതിന് ഒരു പൂർണ്ണ എച്ച്ഡി ഐപിഎസ് പാനൽ ഉണ്ട്, ആന്റി-ഗ്ലെയർ സ്ക്രീൻ ഉപയോഗിച്ചു. വീഡിയോ കോളിംഗിനായി2എംപി വെബ്‌ക്യാമും ഇതിലുണ്ട്. ഇതും വായിക്കുക – ഇന്റൽ പത്താം ജനറൽ പ്രോസസറുമായി അവതരിപ്പിച്ച ഹോണർ മാജിക്ബുക്ക് 15 ലാപ്‌ടോപ്പ്, വിലയും സവിശേഷതകളും അറിയുക\nഈ താങ്ങാനാവുന്ന ലാപ്‌ടോപ്പ് ഇന്റൽ യുഎച്ച്ഡി ഗ്രാഫിക്സ് 600 ഉപയോഗിക്കുന്നു.4ജിബി എൽപിഡിഡിആർ4റാമുമായാണ് ഇത് വരുന്നത്. ഇതിന് 128 ജിബി ഓൺബോർഡ് സംഭരണമുണ്ട്. കമ്പനിയുടെ അവകാശവാദമനുസരിച്ച് ഇതിന്6മണിക്കൂർ ബാറ്ററി ബാക്കപ്പ് ലഭിക്കുന്നു. രണ്ട് 0.8W സ്പീക്കറുകളും ബിൽറ്റ്-ഇൻ ബ്ലൂടൂത്ത് 4.0, എച്ച്ഡിഎംഐ, യുഎസ്ബി 3.0 മൈക്രോ എസ്ഡി കാർഡ് റീഡർ, ഹെഡ്ഫോൺ ജാക്ക്, പവർ ജാക്ക് തുടങ്ങിയ സവിശേഷതകളും ഇതിലുണ്ട്. ഇതും വായിക്കുക – ഫ്ലിപ്കാർട്ട് ഫ്ലിപ്സ്റ്റാർട്ട് ഡെയ്സ് സെയിൽ ഇന്ന്, അവസാന ദിവസം, ഈ ഉൽപ്പന്നങ്ങൾക്ക് 16 ആയിരം രൂപ വരെ കിഴിവ് ലഭിക്കുന്നു.\nAVITA വിൻഡോസ് 10 ഹോം ഓപ്പറേറ്റിംഗ് സിസ്റ്റവുമായി അത്യാവശ്യമാണ്. 128 ജിബിയും 256 ജിബി സാറ്റ എസ്എസ്ഡി സ്റ്റോറേജുമുണ്ട്. ഇതിന്റെ ഭാരം 1.37 കിലോഗ്രാം. പ്രോസസറിനെക്കുറിച്ച് പറയുമ്പോൾ, ഇതിന് ഇന്റൽ സെലറോൺ എൻ 4000 പ്രോസസർ ഉണ്ട്. ലാപ്ടോപ്പ് ഇ-കൊമേഴ്‌സ്, റീട്ടെയിൽ സ്റ്റോറുകളിൽ വിൽപ്പനയ്ക്ക് ലഭ്യമാണ്.\nREAD ടെക് റാപ്: ഇവിടെ അറിയുക ചൊവ്വാഴ്ചത്തെ5വലിയ വാർത്തകൾ, ടെക് ലോകം ഇങ്ങനെയാണ് - ടെക് റാപ് ഓഫ് ദി ഡേ 29 സെപ്റ്റംബർ 2020 ttec\nടിസിഎൽ 105ജി യുഡബ്ല്യു താങ്ങാനാവുന്ന5ജി ഫോൺ സമാരംഭിച്ചു, വില അറിയുക\nവിവോയുടെ പുതിയ സ്മാർട്ട്‌ഫോൺ ഇന്ത്യയിൽ അവതരിപ്പിച്ചു, അതിന്റെ വിലയും സവിശേഷതകളും അറിയാം\nവിവോ വി 20, വിവോ വി 20 സെ, വിവോ വി 20 പ്രോ ലോഞ്ച് ഉടൻ ഇന്ത്യയിൽ – വിവോ വി 20 2020 ലെ ഏറ്റവും കനംകുറഞ്ഞ സ്മാർട്ട്‌ഫോണാകും, മറ്റ് സവിശേഷതകൾ അറിയുക


ഒറ്റ ചോദ്യത്തിന് ഉത്തരം കണ്ടെത്തൂ , ജീവിതം എളുപ്പമാകും !\n|12 July 2020 1:26 PM GMT\nഇന്നത്തെ കാലത്തു സാങ്കേതിക വിദ്യകൾ ഏറെ പുരോഗമിച്ചെങ്കിലും നമ്മുടെ ജീവിതം വല്ലാതെ തിരക്ക് പിടിച്ചതും സങ്കീര്ണവുമായി എന്ന് തോന്നിയിട്ടില്ലേ?\nകുട്ടിക്കാലത്തു നമ്മുടെ ജീവിതം എത്ര എളുപ്പമായിരുന്നു ! കാരണം , നമുക്ക് കുറച്ചു കാര്യങ്ങളെ വേണ്ടിയിരുന്നുള്ളു. അവ സാധിച്ചുകിട്ടിയാൽ നമുക്ക് സന്തോഷമായി. എന്നാൽ വലുതാകുംതോറും കൂടുതൽ കൂടുതൽ കാര്യങ്ങൾ നമ്മുടെ മുൻഗണന പട്ടികയിലേക്ക് കടന്നു വന്നു; യഥാർത്ഥത്തിൽ അത്ര വലിയ പ്രാധാന്യം കൊടുക്കേണ്ടാത്ത കാര്യങ്ങൾ പോലും പ്രധാനപ്പെട്ടവയുടെ ഒപ്പം സ്ഥാനം പിടിച്ചു.\nചില ആളുകൾ പറയുന്നു , ഓരോ കുഞ്ഞും ജനിക്കുന്നത് തനതായ ഉദ്ദേശലക്ഷ്യങ്ങളോടെ ആണെന്ന് .എന്നാൽ മറ്റു ചിലർ പറയുന്നു , ജീവിത ലക്‌ഷ്യം പിന്നീട് രൂപപ്പെടുത്തിയെടുക്കുന്നതാണെന്നു.\nഅതെന്തായാലും ഒരു കാര്യം എനിക്കുറപ്പാണ് - ജീവിത ലക്‌ഷ്യം എന്താണെന്നു മനസ്സിലാക്കാൻ പറ്റിയാൽ , അഥവാ നിങ്ങളെ സംബന്ധിച്ചിടത്തോളം ഏറ്റവും പ്രധാനപ്പെട്ട കാര്യങ്ങൾ എന്തൊക്കെയെന്ന് ഏകദേശ ധാരണ ഉണ്ടാക്കിയെടുക്കാൻ കഴിഞ്ഞാൽ ജീവിതം കൂടുതൽ എളുപ്പമാകും.\nസത്യം പറയട്ടെ , ജീവിതോദ്ദേശ്യം എന്ന ആശയത്തിൽ എനിക്ക് വലിയ വിശ്വാസമൊന്നുമുണ്ടായിരുന്നില്ല . എന്നാൽ എൻ്റെ ജീവിതം ഒരെത്തും പിടിയും കിട്ടാതെ , എവിടേക്കെന്നറിയാതെ നീങ്ങിക്കൊണ്ടിരുന്ന ഒരു ഘട്ടത്തിൽ പ്രപഞ്ചത്തോട് ഞാൻ ആ ചോദ്യം ചോദിച്ചു - എൻ്റെ ജീവിതത്തിന്റെ ഉദ്ദേശ്യം എന്താണ്?\nപ്രപഞ്ചം എനിക്ക് മൂന്നു വ്യക്തമായ അടയാളങ്ങൾ കാണിച്ചുതന്നു. (അതാണ് ബ്ലോഗ് എഴുതിത്തുടങ്ങാൻ എന്നെ പ്രേരിപ്പിച്ചത്). ഒന്ന് എൻ്റെ ഏറ്റവും അടുത്ത സുഹൃത്തുക്കളിൽ ഒരാളിൽനിന്നായിരുന്നു. എനിക്ക് പരിചയമൊന്നുമില്ലാത്ത ഒരാളുടെ വാട്സ്ആപ് സന്ദേശം ആകസ്മികമായി കാണാൻ ഇടയായതായിരുന്നു മറ്റൊന്ന്. മൂന്നാമത്തെ അടയാളമാകട്ടെ , ഞാൻ വായിച്ചുകൊണ്ടിരുന്ന പുസ്തകത്തിലെ ഒരു ഖണ്ഡികയിൽ നിന്നാണ് കിട്ടിയത്.\nഎന്റെ ബുദ്ധിയും യുക്തിയും ഉപയോഗിച്ച് ആലോചിച്ചിരുന്നെങ്കിൽ ബ്ലോഗ് എഴുതുക എന്നത് എന്റെ പരിഗണനയിൽ വരുകയേ ഇല്ല .എന്നാൽ ചിലപ്പോൾ യുക്തിസഹമെന്നു തോന്നാത്ത കാര്യങ്ങളിൽ പോലും വിശ്വാസവും പ്രത്യാശയും അർപ്പിക്കണമെന്നാണ് എന്റെ അനുഭവങ്ങൾ എന്നെ പഠിപ്പിച്ചത്.\nനാം ഈ ഭൂമിയിലേക്ക് കടന്നുവരുന്നത് കൃത്യമായ ഉദ്ദേശ്യത്തോടെയാണ് എന്ന സങ്കൽപം ഞാൻ പൂർണമായി വിശ്വസിക്കുന്നില്ല. എന്തായാലും മിക്കവാറും ആളുകളുടെ കാര്യത്തിലും , സ്വന്തം ജീവിതോദ്ദേശ്യം മറനീക്കി കണ്ടെത്തുന്നതോ അത് രൂപപ്പെടുത്തിയെടുക്കുന്നതോ ഒറ്റ രാത്രികൊണ്ട് സംഭവിക്കുന്ന കാര്യമല്ല .മാത്രമല്ല , ജീവിതോദ്ദേശ്യം എന്നൊക്കെ പറയുമ്പോൾ ഏറെ ഗഹനമായി തോന്നിയേക്കാം.\nഎന്നാൽ , ഈ ചോദ്യത്തിന് ഉത്തരം കണ്ടെത്താൻ ഒരു എളുപ്പവഴിയുണ്ട്!\nഅത് ജീവിതം കൂടുതൽ ലളിതമാക്കുക മാത്രമല്ല, കൂടുതൽ അർത്ഥപൂർണമായി ജീവിക്കാൻ വളരെയേറെ സഹായിക്കുകയും ചെയ്യും.\nനിങ്ങളുടെ ജീവിതത്തിലെ ഏറ്റവും പ്രാധാന്യമുള്ള മൂന്നു കാര്യങ്ങൾ എന്തൊക്കെയാണ്? അല്ലെങ്കിൽ ,നിങ്ങളുടെ ജീവിതത്തിനു ഏറ്റവും മൂല്യം പകരുന്ന മൂന്നു കാര്യങ്ങൾ എന്തൊക്കെയാണ്?\nസമയം പരിമിതമായ ഒരു വിഭവമാണ് . മാത്രമല്ല , ഈ ലോകത്തു നമുക്ക് യാതൊരു സമയ പരിധിയുമില്ലാതെ ജീവിക്കാനും പറ്റില്ല. അതിനാൽത്തന്നെ , ഈ ജീവിതത്തിൽ നമ്മുടെ സമയവും ഊർജവുമെല്ലാം എന്തിനുവേണ്ടിയാണ് ചെലവഴിക്കേണ്ടത് എന്ന കാര്യത്തിൽ വ്യക്തത വരുത്തുന്നത് ജീവിതം കൂടുതൽ എളുപ്പമാക്കും.\nസോഷ്യൽ മീഡിയ , യൂട്യൂബ് , Netflix , Amazon Prime ... ഇങ്ങനെ ഉടൻ സംതൃപ്തി പകരുന്ന കാര്യങ്ങൾക്കുവേണ്ടി ഏറെ സമയം ചെലവഴിക്കാൻ തോന്നുന്നത് സ്വാഭാവികമാണ് . രസമുള്ള കാര്യമാണെങ്കിലും അത് മിക്കപ്പോഴും ആഴത്തിൽ സന്തോഷം പകരുന്ന ഒന്നല്ല. ഒന്നോർത്തു നോക്കൂ , ജീവിതത്തിലെ ഏറ്റവും പ്രധാനപ്പെട്ട മൂന്നു കാര്യങ്ങളിൽ , ഉടൻ സംതൃപ്‌തി പകരുന്ന ഇക്കാര്യങ്ങൾ പെടുമോ ?\nനിങ്ങൾ പ്രാധാന്യം നൽകുന്ന മൂന്നു കാര്യങ്ങൾ എന്താണെന്ന് വ്യക്തമായ ധാരണ ഉണ്ടായാൽ അതിനായി സമയവും ശ്രദ്ധയും ഊർജവുമെല്ലാം ചെലവഴിക്കാം. അതാകട്ടെ, വളരെ ആഴത്തിലുള്ള സംതൃപ്തി പകരും. നിങ്ങളുടെ ജീവിതത്തിൽനിന്ന് അപ്രധാനവും അനാവശ്യവുമായ പ്രവൃത്തികളുടെ കോലാഹലം ഒഴിവാകുകയും ചെയ്യും.\nനിങ്ങൾക്ക് പ്രധാനപ്പെട്ടവ എന്തുവേണമെങ്കിലും ആകാം - കുടുംബത്തോടും സുഹൃത്തുക്കളോടുമൊപ്പം സമയം ചെലവിടുന്നതാകാം, നിങ്ങളുടെ വൈകാരികവും ശാരീരികവുമായ സൗഖ്യത്തിനു വേണ്ട കാര്യങ്ങൾ ചെയ്യുന്നതാകാം, നിങ്ങളുടെ സൃഷ്ടിപരമായ കഴിവുകൾ പരിപോഷിപ്പിക്കുന്നതാകാം, ഉള്ള കഴിവുകളിൽ കൂടുതൽ വൈദഗ്ധ്യം നേടുന്നതാകാം.\nചിലർക്ക് പെട്ടെന്ന് ഉത്തരം കിട്ടിയേക്കാം. എന്നാൽ മറ്റു ചിലർക്ക് ഏറെ ആഴത്തിലുള്ള ചിന്തയും അവലോകനവും വേണ്ടിവരും.\nജീവിതത്തിന്റെ വേഗതയൊന്നു കുറച്ചാൽ ഒരുപക്ഷെ ഉത്തരം കണ്ടെത്തൽ എളുപ്പമാകും .മെഡിറ്റേഷൻ ധ്യാനനിഷ്ഠ), Journaling (മറ്റൊരു കോളത്തിൽ വിശദീകരിക്കാം) എന്നിങ്ങനെ സ്വയം ഉള്ളിലേക്ക് നോക്കാൻ പ്രേരിപ്പിക്കുന്ന കാര്യങ്ങളും സഹായിക്കും. ഏകാന്തതയിലിരുന്നു ജീവിതത്തെക്കുറിച്ചു പരിചിന്തനം ചെയ്യുന്നതും സ്വന്തം ഹൃദയത്തിന്റെ മര്മരങ്ങൾക് വേണ്ടി ചെവിയോർക്കുന്നതും ഉത്തരം കണ്ടെത്താൻ നല്ലതാണ്.\nഇനി, ഉത്തരം കിട്ടിയെന്നിരിക്കട്ടെ. ഇത് പിന്നീടുള്ള ജീവിതത്തിനു മുഴുവൻ വേണ്ടിയുള്ളതാകണമെന്നില്ല. ചിലപ്പോൾ ഒരു വർഷം കഴിയുമ്പോൾ നിങ്ങളുടെ മുൻഗണനകൾ മാറിയേക്കാം.\nഎങ്കിലും നിങ്ങളുടെ സമയവും ഊർജവും എന്തിനായി ചെലവഴിക്കണമെന്നും നിങ്ങളുടെ ശ്രദ്ധ അർഹിക്കാത്ത കാര്യങ്ങൾ എന്തൊക്കെയെന്നും വ്യക്തമായ ഒരു ചിത്രം ലഭിക്കാൻ ഇത് സഹായിക്കും.\nനിങ്ങളെ സംബന്ധിച്ചിടത്തോളം എന്താണ് പ്രധാനം എന്ന് മനസ്സിലാക്കുന്നതോടെ , ചെറിയ കാര്യങ്ങൾ നിങ്ങളെ കാര്യമായി അലട്ടുകയില്ല ,കൂടുതൽ മനസ്സമാധാനവും ലഭിക്കും.\nനിങ്ങളുടെ മനസ്സിനെ ഓട്ടോ പൈലറ്റു മോഡിലിട്ടു ജീവിതം മുന്നോട്ടു കൊണ്ടുപോകുകയാണെന്നിരിക്കട്ടെ , മുൻഗണനകൾ കുഴഞ്ഞു മറിഞ്ഞേക്കാം. ഇത് ഒരുപക്ഷെ ചെയ്യേണ്ട കാര്യങ്ങൾക്കു പകരം അപ്രധാനമായ കാര്യങ്ങൾക്കു ശ്രദ്ധ കൊടുത്തു സമയം പാഴാക്കാനും ഇടയാക്കും.\nനിങ്ങൾക്കെന്താണ് പ്രധാനം എന്നറിയുന്നത് കൂടുതൽ അർത്ഥപൂർണമായി ജീവിക്കാൻ സഹായിക്കും. അതായതു നമ്മുടെ അബോധ പ്രവണതകളും സ്വഭാവ രീതികളും ജീവിതത്തിന്റെ നിയന്ത്രണം ഏറ്റെടുക്കാതിരിക്കും.\nഅതിനാൽ, ഞാൻ നിങ്ങളെ ക്ഷണിക്കുകയാണ്, സ്വയം ഒരു ചോദ്യം ചോദിയ്ക്കാൻ -\n"എന്താണ് എൻ്റെ ജീവിതത്തിലെ ഏറ്റവും പ്രധാനപ്പെട്ട മൂന്നു കാര്യങ്ങൾ / മേഖലകൾ ?"\nAnoop Abraham Meditation thesouljam


ന്യൂഡല്‍ഹി: ബിജെപിക്ക് മറുപടി നല്‍കാന് താനവരുടെ വേലക്കാരിയല്ലെന്ന് ബംഗാള് മുഖ്യമന്ത്രിയും തൃണമൂല് കോണ്‍ഗ്രസ് നേതാവുമായ മമത ബാനര്‍ജി. ‘സിവില് വാര്’ എന്ന തന്റെ പ്രസ്താവനയെ ആക്രമിച്ച ബിജെപിയുടെ നിലപാടിനെക്കുറിച്ച് ചോദിച്ചപ്പോഴായിരുന്നു മമതയുടെ പ്രതികരണം. ‘സിവില് വാര്’ എന്ന പരാമര്‍ശം താന് നടത്തിയിട്ടില്ല. 40 ലക്ഷം പേരുടെ പേരുകള് ആ പട്ടികയിലില്ല. 2019ല് അധികാരത്തിലെത്താനാകില്ലെന്ന കാര്യം അറിയാവുന്നതിനാല് ബിജെപി രാഷ്ട്രീയപരമായി അസ്ഥിരതയിലാണെന്നും മമത കൂട്ടിച്ചേര്‍ത്തു.\nഅതേസമയം, പ്രധാനമന്ത്രി പദത്തിലേക്കു താന് മല്‍സരിക്കുന്നില്ലെന്നും മമത ബാനര്‍ജി അറിയിച്ചു. ആ പദവിയിലേക്ക് ആരു വരണമെന്ന് എല്ലാ പ്രതിപക്ഷ പാര്‍ട്ടികളും ചേര്‍ന്നു തീരുമാനിക്കുമെന്നും അവര് കൂട്ടിച്ചേര്‍ത്തു.\nഅസമിലെ ദേശീയ പൗരത്വ രജിസ്റ്റര് ഉള്‍പ്പെടെയുള്ള വിഷയങ്ങളില് പ്രതിപക്ഷനേതാക്കളുമായി മമത ബാനര്‍ജി ചര്‍ച്ച നടത്തി. പ്രതിപക്ഷം ഒറ്റക്കെട്ടായി 2019 തെരഞ്ഞെടുപ്പിനെ നേരിടുന്നതു ഭരണകൂടത്തെ ഭയചികിതരാക്കുന്നുണ്ടെന്ന് കോണ്‍ഗ്രസ് അധ്യക്ഷന് രാഹുല് ഗാന്ധി, മുന് അധ്യക്ഷ സോണിയ ഗാന്ധി എന്നിവരെ സന്ദര്‍ശിച്ചശേഷം മമത അറിയിച്ചു. രാഷ്ട്രീയം, അസം പൗരത്വ വിഷയം, 2019ലെ തെരഞ്ഞെടുപ്പില് ഒന്നിച്ചു മല്‍സരിക്കല് തുടങ്ങിയ വിഷയങ്ങള് സംസാരിച്ചതായും അവര് കൂട്ടിച്ചേര്‍ത്തു.\nപ്രതിപക്ഷത്തെ ഒന്നിച്ചുനിര്‍ത്താനുള്ള മമത ബാനര്‍ജിയുടെ ശ്രമങ്ങളുടെ ഭാഗമായി ഡല്‍ഹിയിലെത്തിയ രണ്ടാം ദിനമായ ബുധനാഴ്ച, കോണ്‍ഗ്രസ്, ടിഡിപി, വൈഎസ്ആര് കോണ്‍ഗ്രസ്, ഡിഎംകെ, ആര്‍ജെഡി, എസ്പി, ജെഡിഎസ് പാര്‍ട്ടി നേതാക്കളുമായി കൂടിക്കാഴ്ച നടത്തി. കൊല്‍ക്കത്തയില് നടക്കാന് പോകുന്ന മമതയുടെ റാലിയിലേക്ക് എല്ലാവരെയും ക്ഷണിക്കുകയും ചെയ്തു. ഇതുകൂടാതെ, ബിജെപി നേതാവ് എല്.കെ. അ!ഡ്വാനിയെ അദ്ദേഹത്തിന്റെ ചേംബറിലെത്തി മമത കണ്ടിരുന്നു. ശിവസേനയുടെ സഞ്ജയ് റാവത്ത് മമത ബാനര്‍ജിയെ തൃണമൂല് ഓഫിസിലെത്തി കൂടിക്കാഴ്ച നടത്തി. കോണ്‍ഗ്രസ് നേതാക്കളായ ഗുലാം നബി ആസാദ്, അഹമ്മദ് പട്ടേല് എന്നിവരുമായും അവര് കൂടിക്കാഴ്ച നടത്തി.


പണിമുടക്കില് ജനജീവിതം ദുരിതപൂര്‍ണം; നോയിഡയില് അക്രമം\nFebruary 20, 2013 പ്രധാന വാര്‍ത്തകള്\nന്യൂഡല്‍ഹി/തിരുവനന്തപുരം: കേന്ദ്ര സര്‍ക്കാര് നയങ്ങള്‍ക്കെതിരെ ഭരണ-പ്രതിപക്ഷ തൊഴിലാളി സംഘടനകളുടെ പൊതുപണിമുടക്കില് ആദ്യദിവസം ശക്തമായിരുന്നു. ഡല്‍ഹിക്കടുത്ത് നോയിഡയില് സമരാനുകൂലികള് അക്രമം അഴിച്ചുവിട്ടു. സമരക്കാര് ഫാക്ടറിക്ക് തീയിട്ടു. നിരവധി വാഹനങ്ങള്‍ക്കും തീവെച്ചു. സമരക്കാര്‍ക്കു നേരെ പോലീസ് ലാത്തിച്ചാര്‍ജ് നടത്തി.\nസെക്രട്ടറിയേറ്റ് ഉള്‍പ്പെടെ സര്‍ക്കാര് ഓഫീസുകളില് ഹാജര് നില വളരെ കുറവാണ്. പാളയത്ത് വാഹനം തടഞ്ഞവരെ പോലീസ് കസ്റഡിയിലെടുത്തു. കൊച്ചി വൈറ്റിലയില് പ്രകടനം നടത്തിയ പണിമുടക്ക് അനുകൂലികള് ബൈക്ക് യാത്രക്കാരെ തടഞ്ഞ് ആക്രമിച്ചു. വൈറ്റില ജംഗ്ഷനില് പ്രകടനം എത്തിയപ്പോഴായിരുന്നു പ്രകടനത്തില് പങ്കെടുത്ത ഏതാനും പേര് അതുവഴി പോയ ഇരുചക്ര വാഹനങ്ങള് തടഞ്ഞത്. ബൈക്കുകള് മറിച്ചിട്ട ഇവര് യാത്രക്കാര്‍ക്ക് നേരെ കൈയേറ്റത്തിനും മുതിര്‍ന്നു. ഇവരുടെ ഹെല്‍മറ്റുകള് റോഡില് എറിഞ്ഞുടയ്ക്കുകയും ചെയ്തു. പോലീസെത്തി അക്രമികളെ പിന്തിരിപ്പിക്കുകയായിരുന്നു. ലിസി ജംഗ്ഷന്, കച്ചേരിപ്പടി, സീ പോര്‍ട്ട് എയര്‍പോര്‍ട്ട് റോഡ്, അരൂര്, കുമ്പളങ്ങി, പള്ളുരുത്തി തുടങ്ങിയിടങ്ങളില് പണിമുടക്ക് അനുകൂലികള് വാഹനങ്ങള് തടഞ്ഞു. കാക്കനാടുള്ള കളക്ട്രേറ്റില് ജോലിക്കെത്തിയ ജീവനക്കാരെയും തടഞ്ഞെങ്കിലും പോലീസെത്തി സമരാനുകൂലികളെ പിന്തിരിപ്പിക്കുകയായിരുന്നു. കൊച്ചിയിലെ ഇന്‍ഫോ പാര്‍ക്ക്, തിരുവനന്തപുരത്തെ ടെക്നോപാര്‍ക്ക് തുടങ്ങിയ ഐടി കേന്ദ്രങ്ങളുടെ പ്രവര്‍ത്തനം തടസമില്ലാതെ തുടരുന്നുണ്ട്. ടെക്നോപാര്‍ക്കിലേക്ക് ജീവനക്കാരുമായി പോയ ഒരു വാഹനത്തിന് നേര്‍ക്ക് കല്ലേറുണ്ടായി. ഇവിടങ്ങളില് ജീവനക്കാരെ എത്തിക്കാന് പോലീസ് സംരക്ഷണവും നല്‍കിയിരുന്നു. കോഴിക്കോട് റെയില്‍വേ സ്റേഷനില് കുടുങ്ങിയ യാത്രക്കാരെ പോലീസ് വാഹനത്തിലും പോലീസ് ഏര്‍പ്പെടുത്തിയ ആംബുലന്‍സുകളിലും ലക്ഷ്യസ്ഥാനത്ത് എത്തിച്ചു. കൊച്ചിയിലെ വല്ലാര്‍പാടം തുറമുഖത്ത് ചരക്കുനീക്കം പൂര്‍ണമായി നിലച്ചിരിക്കുകയാണ്. കോഴിക്കോട് ഈസ്റ് ഹില്ലിലെ കേന്ദ്രീയ വിദ്യാലയത്തിന് നേര്‍ക്ക് ആക്രമണം നടന്നു. സ്കൂളിന്റെ ജന്നല് ചില്ലുകള് ആക്രമണത്തില് തകര്‍ന്നു. കോട്ടയം കുമരകത്ത് കുടിവെള്ളം കൊണ്ടുവന്ന ടാങ്കര് തടഞ്ഞ് സമരാനുകൂലികള് വെള്ളം റോഡില് ഒഴുക്കിക്കളഞ്ഞു.\nഹരിയാനയിലുണ്ടായ സംഘര്‍ഷത്തില് തൊഴിലാളി നേതാവ് കൊല്ലപ്പെട്ടു. ബാങ്കിംഗ്, ഇന്‍ഷുറന്‍സ്, തുറമുഖ മേഖലകള് സ്തംഭിച്ചു. കേരളത്തില് സ്വകാര്യ വാഹനങ്ങള് മാത്രമാണ് നിരത്തിലിറങ്ങിയത്. വിവിധ ജില്ലകളില് സമരാനുകൂലികള് വാഹനങ്ങള് തടഞ്ഞു. ചിലയിടങ്ങളില് വാഹനങ്ങള്‍ക്ക് നേരെ കല്ലേറുണ്ടായി. റെയില്‍വേ ജീവനക്കാര് പണിമുടക്കിനോട് അനുഭാവം പ്രകടിപ്പിച്ചിട്ടുണ്ടെങ്കിലും ട്രെയിന് ഗതാഗതം മുടങ്ങിയിട്ടില്ല.\nആശുപത്രി, പത്രം, പാല് തുടങ്ങി അവശ്യ സര്‍വീസുകളെ പണിമുടക്കില് നിന്ന് ഒഴിവാക്കിയിട്ടുണ്ട്. സ്വകാര്യ ബസ്, ഓട്ടോ, ടാക്‌സി ജീവനക്കാരൂം പണിമുടക്കില് പങ്കെടുക്കും. കെ.എസ്. ആര്.ടി.സി.യിലെ തൊഴിലാളി യൂണിയനുകളും പണിമുടക്കുന്നതിനാല് ബസ് സര്‍വീസുകളെ പണിമുടക്ക് ബാധിക്കും.\nവിലക്കയറ്റം തടയുക, തൊഴില് നിയമങ്ങള് നടപ്പിലാക്കുക തുടങ്ങി പത്ത് ആവശ്യങ്ങള് ഉന്നയിച്ചാണ് തൊഴിലാളികള് പണിമുടക്കുന്നത്.


(Chellanam): 333ാം ദിവസം: എന്തുകൊണ്ട് ചെല്ലാനത്തെ 33 സ്ത്രീകളുടെ ജലസമാധി സമരം?| Chellanam women protesters hold jalsamadhi for sea wall\n333ാം ദിവസം: എന്തുകൊണ്ട് ചെല്ലാനത്തെ 33 സ്ത്രീകളുടെ ജലസമാധി സമരം?\nBy വെബ്ഡെസ്ക് • 24/09/2020 at 7:51PM\nജനിച്ചുവളര്‍ന്ന മണ്ണില് ജീവിക്കാനുള്ള അവകാശത്തിനാണ് തങ്ങളുടെ ഈ സമരമെന്ന് അവര് പറയുന്നു.\nവ്യാഴാഴ്ച ഉച്ചകഴിഞ്ഞ ചെല്ലാനം കടല്‍തീരം ഒരു അസാധാരണ പ്രതിഷേധത്തിന് വേദിയായി. 33 സ്ത്രീകള് ആ തീരദേശ ഗ്രാമത്തില് കടലിലേക്ക് നടന്ന് പ്രതിഷേധത്തിന്റെ ജലസമാധി തീര്‍ത്തു. പ്രതീകാത്മകമായിരുന്നു ജലസമാധി. പക്ഷെ അവരുടെ ഉള്ളില് ആളിയ രോഷം കേവലം പ്രതീകാത്മകം മാത്രമായിരുന്നില്ല.\nചെല്ലാനത്ത് ജനകീയ വേദിയുടെ നേതൃത്വത്തില് നടന്ന പ്രതീകാത്മക ജലസമാധി സമരം-ചിത്രം പിടിഐ\nജീവിക്കാനുള്ള അവകാശത്തിനായിരുന്നു അവരുടെ പോരാട്ടം. അധികൃതരുടെ വാഗ്ദാനങ്ങളും ഇഴഞ്ഞു നീങ്ങുന്ന നടപടികളും അവരുടെ ജീവിതത്തിന് ഒരു കാവലും കരുതലും ഇതുവരെ നല്‍കിയിട്ടില്ല. മതിയായ സംരക്ഷണം ഉറപ്പാക്കാനായി ചെല്ലാനത്തുകാര് തുടങ്ങിയ സമരത്തിന്റെ 333ാം ദിവസമാണ് 33 സ്ത്രീകള് കടലില് ഇറങ്ങി ജലസമാധി പ്രതിഷേധം സംഘടിപ്പിച്ചത്.\nചെല്ലാനം-കൊച്ചി ജനകീയ വേദിയുടെ ആഭിമുഖ്യത്തില് ഗൊണ്ടുപറമ്പ് കടല്‍തീരത്തായിരുന്നു സമരം. പുനരധിവാസത്തിന് പകരം തീരസംരക്ഷണത്തിന് ഊന്നല് നല്‍കുന്ന പദ്ധതികള് നടപ്പാക്കുക, യുദ്ധകാലാടിസ്ഥാനത്തില് കടല്‍ഭിത്തി നിര്‍മ്മിക്കുക തുടങ്ങിയ ആവശ്യങ്ങളുന്നയിച്ച് നാട്ടുകാര് നടത്തുന്ന അനിശ്ചിതകാല നിരാഹാര സമരം 333 ദിവസം വ്യാഴാഴ്ച പിന്നിട്ടു.\nകടലില് ഇറങ്ങിയുള്ള പ്രതിഷേധത്തിന് പിന്തുണയേകി നൂറുകണക്കിനാളുകള് തീരപ്രദേശത്ത് എത്തിയിരുന്നു. നിയന്ത്രിക്കാനും സുരക്ഷയൊരുക്കാനും പൊലീസും.\nജനിച്ചുവളര്‍ന്ന മണ്ണില് ജീവിക്കാനുള്ള അവകാശത്തിനാണ് തങ്ങളുടെ ഈ സമരമെന്ന് അവര് പറയുന്നു. ആരും കേള്‍ക്കാന് തയ്യാറായില്ലെങ്കില് കൂടുതല് ശക്തമായ സമരം നടത്താനാണ് നാട്ടുകാരുടെ തീരുമാനം.\nകടല്‍ഭിത്തിയില്ലാത്തതിനാല് കടലെടുക്കുന്ന വീടുകള് നിരവധിയുണ്ട് ഈ തീരത്ത്. വേലിയേറ്റവും കടലാക്രമണവും അവരുടെ ചെറിയ വീടുകളുടെ അടിത്തറ തന്നെയിളക്കുന്നു. മത്സ്യതൊതൊഴിലാളികളാണ് പ്രദേശത്തെ കുടുംബങ്ങളെല്ലാം. അവര്‍ക്ക് മറ്റൊരിടത്തേക്ക് മാറി താമസിക്കാനാകില്ല. അങ്ങനെ പുനരധിവാസം സൃഷ്ടിച്ചാല് തങ്ങളുടെ തൊഴില്‍തന്നെ ഇല്ലാതാകുമെന്ന് മത്സ്യതൊഴിലാളികള് ചൂണ്ടിക്കാട്ടുന്നു. പുരനധിവാസത്തിന് പകരം അവിടെ തന്നെ സരക്ഷണം ഒരുക്കണമെന്ന ആവശ്യം അതുകൊണ്ടാണ് അവര് മുന്നോട്ടുവെക്കുന്നത്.


Malayalam News (മലയാളം വാർത്ത): Latest Malayalam News, Breaking News | Thekeralapost ''എന്നെ വെറുതെ വിടൂ... ഞാനെന്ത് തെറ്റാണ് ചേട്ടാ ചെയ്‌തേ...'' വിലക്കില് ഷെയ്‌നിന്റെ പ്രതികരണം | The Kerala Post Malayalam News (മലയാളം വാർത്ത): Latest Malayalam News, Breaking News\nകൊച്ചി: തന്നെ മലയാള സിനിമയില് നിന്നും നിര്‍മ്മാതാക്കളുടെ സംഘടന വിലക്കിയതിനെതിരെ ആഞ്ഞടിച്ച് നടന് ഷെയ്ന് നിഗം. ദ ക്യൂ എന്ന ഓണ്‍ലൈന് മാധ്യമത്തിന് നല്‍കിയ അഭിമുഖത്തിലാണ്, തന്നെ വിലക്കിയതില് ഷെയ്ന് പ്രതികരിച്ചിരിക്കുന്നത്.\nഷെയ്‌നിന്റെ പ്രതികരണം ഇങ്ങിനെ.....\n''എന്താ ചെയ്‌തേ ചേട്ടാ ഞാന്... ഞാനിപ്പോ ഇതിനാത്ത് എന്ത് തെറ്റാ ചെയ്‌തേ... ഞാന് ചോദിക്കുമ്പോള് സ്പീഡ് കൂടുതലാണ്.. ഇത്തിരി ദേഷ്യം കൂടുതലാണ്. അതെന്റെ നേച്ചറാണ്. ഞാനിങ്ങനെ ആയിപ്പോയി. ഞാന് ജനിച്ചത് ഇങ്ങിനെയാണ്. ആരോടെങ്കിലും ദേഷ്യമോ വൈരാഗ്യമോ വെച്ചിട്ടല്ല ഞാനിങ്ങനെ സംസാരിക്കുന്നത്. എല്ലാവര്‍ക്കും വന്നിട്ട് കൊട്ടീട്ട് പോകാനുള്ള ചെണ്ടയാണ് ഞാന്. ഇതെന്റെ പ്രതിഷേധമാണ് (മുടി വെട്ടിയത്). ഇതെങ്കിലും ഞാന് ചെയ്യേണ്ടേ...\nഎനിക്കെതിരെ പരാതി കൊടുത്തത് ജോബി ജോര്‍ജും സുബൈറും ക്രിസ്റ്റി കൈതമറ്റവുമാണ്. നിര്‍മ്മാതാക്കളുടെ അസോസിയേഷന് ഇവരെ വിളിച്ചു. ഇവരുടെ ഭാഗം കേട്ടു. ഇവര് പറയുന്നത് മാത്രം കേട്ടുകൊണ്ട് ഒരു തീരുമാനമെടുത്തു. ഇതില് എന്നോട് ആരും ഒന്നും ചോദിച്ചിട്ടില്ല. ഔദ്യോഗികമായി ഒരു ഫോണ് വിളി പോലുമുണ്ടായിട്ടില്ല.\nഞാന് മീഡിയയോട് പ്രതികരിക്കാത്തതിന് കാരണമുണ്ട്. മിനിഞ്ഞാന്നാണ് എന്റെ ഉമ്മച്ചിയും സുഹൃത്ത് മൈക്കിളും കൂടി പോയിട്ട് ഡിസ്ട്രിബ്യൂട്ടേഴ്‌സിന്റെ ഓഫീസില് ചെന്നിട്ട് സിയാദ് കോക്കര്, മഹാ സുബൈര്, ആന്റോ ജോസഫ് ഈ മൂന്ന് പേരെ കാണുന്നത്. അപ്പോള് അവര് പറഞ്ഞു. ''നിങ്ങള് മീഡിയയോട് ഒന്നും പറയരുത്. ഞങ്ങള് ഷെയ്‌നിനെ വിലക്കുന്നതിനെപ്പറ്റി ചിന്തിച്ചിട്ട് പോലുമില്ല. നിങ്ങള് പോയി ആ രണ്ട് സിനിമകളും തീര്‍ക്കുക.'' ഞങ്ങള് പറഞ്ഞു, ''ഞങ്ങള് തീര്‍ത്തോളം. ഞങ്ങള്‍ക്ക് ഇങ്ങിനെയൊരു വേദനയുണ്ട്. നിങ്ങള് അത് കേള്‍ക്കണം.'' അപ്പോള് അവര് പറഞ്ഞു. ''അതിനെന്താ ഞങ്ങള് മീറ്റിങ് വെയ്ക്കുന്നുണ്ടല്ലോ. എല്ലാവരെയും കേട്ട ശേഷമേ ഒരു തീരുമാനമെടുക്കൂ. ഞങ്ങള് വിലക്കിനെപ്പറ്റിയൊന്നും ചിന്തിച്ചിട്ട് പോലുമില്ല.'' എന്നാണ് അവര് പറഞ്ഞത്. മാധ്യമങ്ങളോട് ഒന്നും സംസാരിക്കരുതെന്ന കാര്യം അവര് എഴുതി വാങ്ങുകയും ചെയ്തു.\nപിന്നെ മൂന്ന് സിനിമകള് മുടങ്ങിയിരിക്കുകയാണ്. കുറെ സമയം പോയി. കുറേപ്പേരെ തിരിച്ചറിയാന് കഴിഞ്ഞു. നന്ദിയുണ്ട്.\nഈ ലുക്കില് സിനിമയെടുക്കാന് പറ്റുമെന്ന് കുര്‍ബാനിയുടെ ഡയറക്ടര് പറഞ്ഞിട്ടുണ്ട്. ഇതേ ലുക്കില് പ്ലസ് ടു പോര്‍ഷന് എടുത്തോളാമെന്ന് ശരത് മേനോന് എന്ന ഡയറക്ടറും പറഞ്ഞിട്ടുണ്ട്. ഇതൊക്കെ ഞങ്ങളോട് പറഞ്ഞിട്ടുള്ളതാണ്. അപ്പോ ഡയറക്ടര്‍മാര്‍ക്കല്ല പ്രശ്‌നം. പ്രൊഡ്യൂസര്‍മാര്‍ക്കാണ്.\nഎനിക്ക് തോന്നുന്നത് അമ്മ സംഘടനയിലെ ആളുകള് എനിക്ക് വേണ്ടി സംസാരിക്കുമെന്നാണ്. അഭിനേതാക്കളെല്ലാം തന്നെ ഇത്തരത്തിലൊരു അവസ്ഥയിലൂടെ കടന്നുപോയവരൊക്കെയായിരിക്കും. അതുകൊണ്ട് അവര് എനിക്കൊപ്പം നില്‍ക്കുമെന്ന് തന്നെയാണ് എന്റെ പ്രതീക്ഷ.\nഞാനെന്തിനാ പൈസ തിരിച്ചു കൊടുക്കുന്നേ... ഞാന് ഈ പടം ചെയ്യുന്നില്ലെങ്കിലല്ലേ... പൈസ തിരിച്ചു കൊടുക്കേണ്ടതുള്ളൂ. ഞാന് സിനിമ ചെയ്യില്ലെന്ന് എപ്പോഴെങ്കിലും പറഞ്ഞിട്ടുണ്ടോ...\nവിലക്ക് വന്നു... പക്ഷേ എനിക്ക് വേറെ പണി ചെയ്യാനറിയില്ല. അതുകൊണ്ട് ഇതു തന്നെ ചെയ്യാനാണ് ഉദ്ദേശിക്കുന്നത്. എങ്ങിനെയാണ് ചേട്ടാ.. എന്നെ വിലക്കാന് പറ്റുന്നത്.. എന്നെ കയ്യും കാലും കെട്ടിയിടാന് പറ്റുമോ...അതാണോ വിലക്ക്. എന്റെ ജോലി ഞാന് ചെയ്യും. ഇത് മാത്രമാണോ പ്ലാറ്റ്‌ഫോം. എന്തോരം പ്ലാറ്റ്‌ഫോമുണ്ട്. ഞാനെന്റെ ജോലി ചെയ്യും. ''